text
stringlengths 25
17.4k
|
|---|
Khawzawlah Startup India hnuaia Post harvest management chungchang zirhona nei,"1105/2024-2025 08.07.2024, Khawzawl: Vawiin khan Planning & Programme Implementation Department, Govt.of Mizoram hnuaiah Startup India chungchang zirhona leh inhrilhfiahna hun DC Meeting Hall-ah Addl.DC Pu Lalfakzuala ho a neih a ni a, Khawzawl District chhunga Farmer Producer Company aiawhte leh Khawzawl District Farmer Society aiawhte te telin, Mizoram Startup Mission (MSUM), Planning and Programme Implementation Department atangte leh Ministry of Commerce atangin mithiamte'n zirtirna an pe a ni. Vawiin meeting kaihruaitu Addl. DC Pu Lalfakzuala chuan vawiin a Startup India hnuaia Post harvest management chungchang inhrilhhriatna an neih chu pawimawh a tih thu leh a ngaihhlut thu sawiin, Khawzawl District chuan thlai tharchhuah kan ngah hle rualin a hralh chhuahna kawng kan la zawh thui lo hle a ni,a ti a, chutiang a nih avang chuan Khawzawl District mipuite tan ngat phei chuan vawiin a an hun hman chu a hlu leh zual a ni, a ti. Ruth Chawngthanpuii, Program Manager, Mizoram Startup Mission (MSUM), Planning and Programme Implementation Department-in Startup India Mission chungchangah kalkhawmte hnenah zirtirna pein, hei bakah hian Ministry of Commerce atangin mithiamte'n zirtirna hun hmang bawkin, kalkhawmte zingah interaction hun hman a ni bawk. Vawiin meeting ah hian DC, Khawzawl leh Planning and Implementation Department tangkawpin remchang hmasa berah Startup India chungchangah Sensitization Programme neih tur a ruahhmanna siam a ni bawk. Attachment Loading attachment...",Dated: 8 th Jul 24 3:43 PM,https://dipr.mizoram.gov.in/post/khawzawlah-startup-india-hnuaia-post-harvest-management-chungchang-zirhona-nei |
AGRICULTURE MINISTER HOVIN AMAFMB ṬHUKHAWM,"1104/2024-2025 Aizawl the 8th July, 2024 : Vawiin khan Agricultural Market Assurance Fund Management Board (AMAFMB) chuan an Chairman Pu P.C.Vanlalruata, Minister, Agriculture Dept. kaihhruaina hnuaiah a office chamber-ah meeting an nei a. Board Member-te bakah Special Invitee Prof. Lalnilawma, Minister, Horticulture Dept. leh Dr. K.C. Lalmalsawmzauva, Adviser to CM (Hand holding Policy) leh Co-Chairman, AMAFMB te an tel bawk a ni. Thlai pali (4) - hmunphiah, Sawhthing, hmarcha leh aieng chungchanga hmalak tawhnate ngaihthlak leh thllirho a ni a, hmalak leh zel dan tur atana thil pawimawh hrang hrang sawi ho a ni bawk. Meeting-ah hian AMAFMB chu Mizoram State Agriculture & Allied Marketing Board (MISAMB) tia a hming thlak a nih thuai tur thu te, hmunphiah leh sawhthing tan bika Collection Centre dinhmun te, Sairang Horticulture Dept. hmuna Ginger Processing Unit din dan chungchang leh thlai 4-a inremna (Deed of Agreement) leh Operational Guidelines te ngaihthlak leh thlir ho a ni bawk. Attachment Loading attachment...",Dated: 8 th Jul 24 3:42 PM,https://dipr.mizoram.gov.in/post/agriculture-minister-hovin-amafmb-hukhawm |
Subhash Chandra Bose Aapda Prabandhan Puraskar dil theih,"1103/2024-2025 Dated Serchhip, the 8 th July, 2024: Chhiatrupna a lo thlen chang a mimal emaw pawl hma la tha, Disaster Management a titha te tan chawimawina Subhash Chandra Bose Aapda Prabandhan Puraskar siam a ni a. He award dawng thei tur mimal emaw pawl kan awm a nih chuan July 1, 2024 atanga August 31, 2024 chhungin awards.gov.in ah dilna thehluh theih a ni.",Dated: 8 th Jul 24 3:13 PM,https://dipr.mizoram.gov.in/post/subhash-chandra-bose-aapda-prabandhan-puraskar-dil-theih1720431803 |
DRONE MIZORAM CHHUNGA HMAN CHUNGCHANGA MIPUITE HRIATTIRNA,"1102/2024-2025 Champhai, 08th July, 2024: Mizoram Sawrkar hnuaia General Administration Department, Aviation Wing chuan Drone/Unmanned Aerial Vehicle/Unmanned Aircraft system hman chungchangah a hnuaia mi ang hian hriattirna a chhuah. 1. Mi tu pawh Drone/Unmanned Aerial Vehicle/Unmanned Aircraft System hmang reng rengin sawrkar approved 'Digital Sky Platform"" a inziak lut leh a khalhtu atan pawh hetiang lam a license nei, Director General of Civil Aviation in training a pawmpui zirna atanga zir chhuak te chauh hman tur a ni. 2. Nano Drone a nih loh chuan Drone/Unmanned Aerial Vehicle/Unmanned Aircraft System reng reng te hi third party insurance, The Motor Vehicles Act, 1988 (59 of 1988) in a phut angin tih ngei ngei tur a ni. 3. Hetiang lam a hriat chian /hriat belh dun tan office hun chhungin GAD, Aviation Wing, 3rd floor, Old Secretariat Building - II, Treasury Square,Aizawl-ah zawh fiah theih a ni.",Dated: 8 th Jul 24 2:37 PM,https://dipr.mizoram.gov.in/post/drone-mizoram-chhunga-hman-chungchanga-mipuite-hriattirna |
CHIEF MINISTER-IN TAIWAN EXPO 2024 INDIA KHUALLIAN NIIN A HMANPUI,"1101/2024-2025 Dated Aizawl, the 8th July, 2024: Vawiin khan Bharat Mandapam, Pragati Maidan, New Delhi-ah Taiwan External Trade Development Council, India bultumin Taiwan Expo, 2024 India neih a ni a. Chief Minister Pu Lalduhoma chuan khuallian niin a hmanpui. Thusawiin Chief Minister chuan, Taiwan ram chuan technology lnnovation lamah entawn tlak takin hma a sawn a, culture ropui leh hmasawn zelna tur remchang tam tak a nei. Mizoram chu Taiwan nena thuk zawka inpawh turin kan inpeih a, India hmarchhak ram, South East Asia ram dang te nena awlsam taka inkalpawh theihna, sawrkar laipuiin Act East Policy a kalpui mekna hmun pawimawh tak kan ni. Tin, Taiwan leh Mizoram hi Tropic of Cancer paltlang ram ve ve, sik leh sa, ei leh in leh kawng tam taka nunphung inang tak nei kan ni. Taiwan Company te Mizorama rawn luta kan rama theihna leh remchang awm te rawn dai dar turin ka sawm a. Ka kaihhruai sawrkar hian Infrastructure lamah leh sumdawnna lamah nasa zawka hmasawn tumin kan bei mek a, in tan kan inhawng a ni, a ti. India Taiwan Labour Mobility Agreement buaipui mek chu Mizo thalai tam takten an chhawr tangkai a beisei tlat thu te, Mizoram University leh Taiwan ram University pahnih ten MoU an ziak chu tha a tih thu sawiin; tunah ngei pawh Taiwan ramah Mizo aiawh pawl pahnih an zin mek thu te a tarlang a. Mizo thalaite skill development lama kaihruai turin Taiwan Technology Company leh University te chu a sawm bawk. He Expo ah hian Taiwan Company 120 chuang an tel a ni. Attachment Loading attachment...",Dated: 8 th Jul 24 2:36 PM,https://dipr.mizoram.gov.in/post/chief-minister-in-taiwan-expo-2024-india-khuallian-niin-a-hmanpui |
"Pu V.MALSAWMTLUANGA, VICE CHAIRMAN HPC IN MHIP HAULAWNG BRANCH GOLDEN JUBILEE A HMANPUI","1100/2024-2025 LUNGLEI; the 8th July, 2024: Vawiin khan Hausiampa Hall, Haulawngah MHIP Haulawng Branch kum 50-na (Golden jubilee) lawm niin; Pu V. Malsawmtluanga (MSTA), Lunglei North bialtu MLA leh Vice Chairman, High Powered Committee Lunglei ni bawk chuan khuallian niin hun a hmanpui a. Pi R. Lalbiakṭhuami, President MHIP Haulawng branch chuan Golden jubilee lawmna programme hi a kaihruai a ni. Vawiin Jubilee lawman programme-ah hian thu sawiin, Pu MSTA chuan MHIP ten amah hria a, thilpek hlu tak an pek avangin lawmthu a sawi a, Mizoran Sorkar chuan Hmeichhia te a ngai pawimawh a anmahni pualin budget a dah hial a ni tiin, Hmeichhe Cabinet Minister hmasa ber ni turin Pi Lalrinpuii a ruat a ni bawk a ni, a ti. Pu MSTA chuan nih tum hrang hrang a lo neih tawhte a hmachhawnah hlawhchham ṭhin mahse, a nu in a ram leh a felna zawnpui hmasa tlat chunga a enkawlna chuan rah ṭha a chhuah tih sawiin fate nun kaihruai a, khawtlang hmasawnna turin NU te chu dinhmun pawimawh tak chelhtu in ni, a tih bakah MHIP Haulawng branch te chu an RUN sak zauh nan a fund a pek ngei tur thu a sawi bawk. MHIP Haulawng Branch hi Khuangchawi thla ni 3, kum 1972 zanah khan HMEICHHE NUNTHAR PAWL tiin din a ni a, Mizoramah MHIP a lo din takah chuan Hmeichhe Nunthar pawl Haulawng chu MHIP-ah a inchhunglut ta a ni. Tun dinhmunah MHIP Haulawng branch-ah hian member 530 an awm mek a ni. MHIP Haulawng branch Golden jubilee lawmnaah hian Zaithiam lar R. Lalhmingmawia (Mapuia) chuan zaiin mipuite a awi reng a. Haulawng V/C, YMA leh MUP te chuan MHIP te hnenah hian Golden jubilee lawmpuina thilpek an pe ṭheuh a. MHIP Haulawng branch chuan hruaitu lo ni tawhte hnenah memento an hlan ṭheuh bawk. Pu MSTA hian Haulawng V/C House-ah Public Interview a nei nghal bawk. Attachment Loading attachment...",Dated: 8 th Jul 24 2:28 PM,https://dipr.mizoram.gov.in/post/pu-vmalsawmtluanga-vice-chairman-hpc-in-mhip-haulawng-branch-golden-jubilee-a-hmanpui |
"Emblems and Names (Prevention of Improper Use) Act, 1950 hman chungchang hriattirna","1099/2024-2025 Dated Serchhip, the 8 th July, 2024: Pu Paul L. Khuma, Deputy Commissioner Serchhip District chuan Emblems and Names (Prevention of Improper Use) Act, 1950 hman chungchang hriattirna a hnuai ami ang hian a chhuah: Emblems and Names (Prevention of Improper Use) Act, 1950 hnuaia Schedule Section 2 (a) and 3 in a sawi emblem leh hmingte, Seal leh National Anthem te hi mimal leh pawlin sumdawnna leh thil dangah mahni thu a lo hman ngawt phal a ni lova, Central Sawkar (Govt. of India) in hman phalna a pekte chauhin an hmang thei a ni. Dan bawhchhia chu Rs. 500/- (zanga) leh a chunglam chawi tira hrem theih an ni.",Dated: 8 th Jul 24 12:52 PM,https://dipr.mizoram.gov.in/post/emblems-and-names-prevention-of-improper-use-act-1950-hman-chungchang-hriattirna |
E. Lungdar khua ASF hrilenna 'Infected Area'-ah puan a ni,"1098/2024-2025 Dated Serchhip, the 8 th July, 2024: Serchhip District chhung E. Lungdar khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin E. Lungdar, Serchhip District chu July ni 5, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte i zawm ngei tur a ni. E. Lungdar khaw chhung atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 8 th Jul 24 12:49 PM,https://dipr.mizoram.gov.in/post/e-lungdar-khua-asf-hrilenna-infected-area-ah-puan-a-ni |
CHIEF OF ARMY STAFF IN CHIEF MINISTER TUKTHUAN EIAH SAWM,"1097/2024-2025 Dated Aizawl, the 8th July, 2024: Tukin khan Chief of Army Staff, General Upendra Dwivedi sawmna angin Chief Minister Pu Lalduhoma leh Chief of Army Staff, General Upendra Dwivedi te chuan Chief of Army Staff chenna inah Tukthuan an eidun a, inkawmna hun tha tak an nei. Mizo Scouts Battalion din chungchang te, Assam Rifles sawn chhuah chungchang leh Mizorama Sainik School tihhmasawn dan tur te an sawidun a ni. Indian Army a sipai hotu lian tak tak te an tel bawk. Attachment Loading attachment...",Dated: 8 th Jul 24 10:32 AM,https://dipr.mizoram.gov.in/post/chief-of-army-staff-in-chief-minister-tukthuan-eiah-sawm |
CHIEF MINISTER-IN DEFENCE MINISTER LEH AH&VETY MINISTER HMU,"1096/2024-2025 Dated Aizawl, the 7th July, 2024: Vawiin Ni 07.07.2024 chawhma khan Chief Minister Lalduhoma chuan Pu George Kurian, Minister of State for Fisheries, Animal Husbandry and Dairying chu a chenna in Western Court, New Delhi ah a hmu a, African Swine Fever (ASF) hrileng vanga Mizoram harsatna tawh mek leh tanpuina mamawh dan te a sawipui a. Sangha khawi lama Mizoram tihhmasawn dan tura a ruahmanna (project) a thehlut bawk. Chhun dar 12:00 khan Chief Minister Pu Lalduhoma hian Pu Rajnath Singh, Defence Minister chu a chenna inah a hmu zui leh a, Mizo Scouts Battalion din chungchang te, Assam Rifles sawn chhuah chungchang te, Lengpui Airport chungchang bakah Mizoram hmasawnna tur thil pawimawh dang te a sawipui leh a ni. Attachment Loading attachment...",Dated: 7 th Jul 24 2:36 PM,https://dipr.mizoram.gov.in/post/chief-minister-in-defence-minister-leh-ahvety-minister-hmu |
Sports Minister Pu Lalnghinglova Hmar in Kanan Branch in MHIP Day lawmna an buatsaih hmanpui,"1095/2024-2025 Aizawl, the 6th July 2024 : Vawiina Mizoram Hmeichhe Insuihkhawm Pawl (MHIP) Kanan Branch in MHIP Day lawmna Kanan Community Hall-ah an buatsaih chu Sports & Youth Services Minister Pu Lalnghinglova Hmar in khuallin niin a hmanpui. Pu Lalnghinglova Hmar chuan Mizoram a pawl hlun leh pawimawh tak MHIP in kum 50 a tling chu lawmawm a tiin Mizoram tan MHIP chuan kum 5 chhungin nasa takin hmeichhiate dinhmun chawikanna kawngah te, ram leh khawtlang siamthat kawngah te nasa takin an thawh thu te a sawi a, Mizo hmeichhia zawng zawng te Jubilee duhsakna chibai a hlan bawk a. Hmeichhe pual bik ni ah hian nu ropuina leh pawimawhna kan zir thar a ngai a, mahni nu te kan duat mai hi a tawk lova, kan zah tel a ngai a, chungtiang bawkin hmeichhia te zahawmna kawngtina kan humhim hi mitin ten kan tihmakmawh tur thil a niin ka hria, a ti. Chhungkuaah hmeichhia te mawhphurna leh pawimawh dante sawiin kan rama buaina tam tak hi chhungkua atanga intan leh irchhuak a ni fo thin a, nuten chhungkuaah pawimawhna lian tak an nei a, chuvangin nuten an mawhphurhna hi engtik lai pawhin an hriat thar reng a pawimawh hle a ni, a ti. Tunlai khawvelah hmeichhia ten kawng hrang hrangin hma an sawm zelin an dinhmun pawh a sang chho zel a, Mizoram ngei pawh tun tum inthlan khan a vawikhatna atan hmeichhia 3 te chu MLA a thlan tlin an ni a, Cabinet Minister pawh kan nei hial a, hei hian Mizo hmeichhiate tan sawrkar hna leh sumdawnna mai nilo politics hmanga ram leh mipui rawngbawl leh kaihhruai hnaah pawh kawng a inhawng zau zel ani tih a ti chiang hle in ka hria, a ti bawk. MHIP Day, an pawl Golden Jubilee lawmna ni bawk programme hi MHIP Kanan Branch President Pi Lalthlamuanin kaihruaiin Pi Lalmuankimi Hnamte atangin Secretary Report ngaihthlak a ni a. Intihhlima leh zaihona ten nen nilengin hun an hmang a ni. Attachment Loading attachment...",Dated: 6 th Jul 24 4:44 PM,https://dipr.mizoram.gov.in/post/sports-minister-pu-lalnghinglova-hmar-in-kanan-branch-in-mhip-day-lawmna-an-buatsaih-hmanpui |
CHIEF MINISTER IN UNION MINORITY AFFAIRS MINISTER KAWM,"1094/2024-2025 Dated Aizawl, the 6th July, 2024: Vawiin tlai dar 3:00 khan Chief Minister Pu Lalduhoma chuan Pu Kiren Rijiju, Minister of Minority Affairs and Minister of Parliamentary Affairs chu a chenna inah a hmu a, inkawmna hun tha tak an nei. Pu Kiren Rijiju hian PMJVK hnuaia Mizoram in project 65 a neih zinga hmanhmawhthlak zual 29 chu tihhlawhtlinsak vat a lo tiam a, a bak project 36 pawh bawhzui vat a tum dawn tih a lo hrilh a ni. Attachment Loading attachment...",Dated: 6 th Jul 24 4:21 PM,https://dipr.mizoram.gov.in/post/chief-minister-in-union-minority-affairs-minister-kawm |
Minister Pu PC Vanlalruata'n Chhingchhipah MHIP Day a hmang,"1093/2024-2025 Dated Serchhip, the 6 th July, 2024: Vawiin khan Chhingchhip Venghlun Branch MHIP te chuan MHIP Day vawi 50-na Golden Jubilee chu Chhingchhip Community Hall-ah an lawm a. Agriculture Minister Pu PC Vanlalruata, Tuikum bialtu MLA chu khuallian niin he hun hi a hmanpui a ni. Minister chuan MHIP Rising Day vawi - 50 na lawmnaa a tel thei chu lawmawm a tih thu sawiin MHIP Member te leh kalkhawmte Golden Jubilee chibai a buk a, MHIP te chuan Mizoram hmasawnna leh kal zelna turah mawhphurhna pawimawh tak an chelh a ni, a ti. Pu PC Vanlalruata chuan chhungkuaah nu te an pawimawh a, fate enkawlna kawngah pate ai mahin an mawhphurhna a sang zawk a tih theih a, thalai ten sual kawng an zawh lohna turin nuten tan an lak nasat a ngai, a ti a. MHIP te chu khawtlang tana tangkai, society siamtha tura pawl pawimawh, hmeichhe chawikanna leh humhimna mai piahlamah khawtlang siamthatna kawnga thawhlawk an ni tih sawiin Pu PC Vanlalruata chuan MHIP Day hmangtu Chhingchhip Venghlun Branch MHIP te chu hlim taka an Day hmang turin duhsakna a hlan a ni. Vawiin MHIP Day vawi 50-na lawmnaah hian Dr Andrew Lalramliana, Chhingchhip PHC chu khualzahawm a ni a. MHIP te lawmpuina chibai bukin, nu te hlutzia leh pawimawhzia hre thar leh tur te; chhungkua, khawtlang, Mizo hnam leh ram tan malsawmna ni zel turin a chah a ni. Vawiin program hi Pi Hmingthanzauvi, President, Chhingchhip Venghlun Branch MHIP chuan a kaihruai a. Kum kalta chhunga an Branch chetvelna report ngaihthlak niin MHIP General Headquarters Aizawl atanga Golden Jubilee pual thuchah leh chibai bukna chhiar chhuah a ni a. Kum 2023 - 2024 chhunga an member boral mi pahnih sunna hun an hmang bawk. Nilengin MHIP Day lawmna hun hman a ni a. Hnam lam leh zai te thlir leh ngaihthlak niin an member kum 80 chunglam te hnenah chawimawina an hlan bawk a ni. Attachment Loading attachment...",Dated: 6 th Jul 24 4:05 PM,https://dipr.mizoram.gov.in/post/minister-pu-pc-vanlalruatan-chhingchhipah-mhip-day-a-hmang |
"Mizoram State Project Monitoring Committee-in ZMC, Falkawn a Hostel Pahnih (2) leh Ropuiliani Freedom Fighter Museum, Kelsih tlawh","1092/2024-2025 Aizawl, 6th July, 2024 : Nimin (Zirtawpni) khan Mizoram State Project Monitoring Committee (MSPMC) Team ‘B’ te chuan Zoram Medical College, Falkawn a 82-Bedded Girls Residential Hostel leh 60-Bedded Intern Hostel sak hna kal mek an endik. 82-Bedded Girls Residential Hostel leh 60-Bedded Intern Hostel estimate amount hi cheng vaibelchhe 10 ve ve niin, hna hi 94% zawh tawh a ni a. MSPMC Team hian heng Residential Hostel te hi Plan anga sak ani em tih uluk takin an endik a. Siamthat ngai leh hmalakna tur point hrang hrangte chu Department hotute leh Contractor-te nen ZMC Committee Room-ah an sawiho a ni. Hemi hnu hian MSPMC Team te hian ‘Ropuiliani Freedom Fighter Museum, Kelsih’ sak hna kal mek chu an endik leh a. MSPMC hian ni 8.5.2024 (Nilaini) khan hemi hnathawh dan hi uluk leh chik takin alo endik tawh a, a hna tha lo lai te siamthat dan tur rawtna hrang hrangte MSPMC General Body Meeting ni 10.5.2024-a neihah an lo rel tawh bawk a. Hemi hnu hian Nodal Department, Social Welfare & Tribal Affairs Department leh Contractor te hnenah rawtna engemaw zat an thlen leh tawh a. Heng rawtna an thlen tawhte leh hmalakna tur an lo ruahman tawh anga bawhzui ani em tih MSPMC Team te hian an endik a ni. MSPMC hian Ropuiliani Freedom Fighter Museum hi ruahman ang taka a puitlin a, tangkai taka chhawr anih theih nan vil chhunzawm zel an tum a ni. Mizoram State Project Monitoring Committee Team hi Pu R. Lal Rinawma, IRS (Rtd.), Vice Chairman-in a hova, Er. Lalthanzuala, Secretary, MSPMC; Er. H. Laldintluanga, Member; Er. R. Lalchhanhima, Member; Rev Lalramliana Pachuau, Member; Pu Rochhunga Ralte, Member; Pi Vanchhungi, Task Force (MSPMC); leh Pu Vannunmawia, P.S to Vice Chairman (MSPMC) ten an tawiawm a ni. ZMC-ah hian MSPMC Team te hi Pu Immanuel Lalremthiama, AE (ZMC); Pu Lalrinfela, Estate Office (ZMC) te bakah Pu Lalrinngheta, SE (BoD), PWD; Pu Lalenkawla, EE (Project.Div-II); Pu Lalengkima, JE (Project.Div-II) te bakah Contractor- Pu David Zohmachhuana, Zuangtui ten an lo dawngsawng a ni. Ropuiliani Freedom Fighter Museum, Kelsih-ah MSPMC Team te hi Dr. R. Lalnunmawii, Dy. Director (SW&TA Dept.); Er. Lalthakima, AE; Pu Joseph Vanlalruata, JE te bakah Contractor, Rolins Engineering, Ramhlun North leh DPR siamtu, JMT Architect, Zarkawt aiawh ten an lo dawngsawng bawk a ni. Attachment Loading attachment...",Dated: 6 th Jul 24 3:38 PM,https://dipr.mizoram.gov.in/post/mizoram-state-project-monitoring-committee-in-zmc-falkawn-a-hostel-pahnih-2-leh-ropuiliani-freedom-fighter-museum-kelsih-tlawh |
"PWD MINISTER-IN LENGPUIAH MHIP DAY VAWI 50-NA LAWMNA HUN A HMANPUI, SIHHMUI A LEI DAWH A ENDIK","1091/2024-2025 Aizawl dated 6th July 2024: Vawiin khan Pu Vanlalhlana, Minister, Public Works Department chuan Lengpui a MHIP Day lawmna chu khuallian niin a hmanpui a. Pi H.Lalrimawii, Vice President, Lengpui Branch chuan hun kaihruaiin MHIP Day vawi 50-na ah hian thupui ah 'Mizo Hmeichhiate incheina' tih hman a ni. PWD Minister Pu Vanlalhlana chuan Mizoram chhung a khaw pawimawh tak, Lengpuiah MHIP Day pual a hun an buatsaih a khuallian a an sawm chu lawmawm a tih thu a sawi a. Hmeichhiate mai ni lo, chhungkua leh khawtlang tihmasawn tur a hma latu pawl pawimawh tak chu MHIP hi an nih thu Minister chuan sawiin Mizoramah chuan eizawnna, zirna leh infiamna ahte pawh hmeichhiate hi hmahruaitu ah an tang fo thin hi entawntlak a tih thu a sawi. Kumin MHIP Day thupui 'Mizo hmeichhiate incheina' hman a ni chu ram leh hnam humhalhna atan thupui pawimawh tak a nih thu Minister chuan sawiin mahni hnam ziarang chawisan nan leh humhalh nan mizo puan leh kawr te hak uar zel turin kalkhawmte a chah. Pu Vanlalhlana chuan khawtlang nuam leh hmasawn siam tur chuan ruihhlo lak a fihlim a tul thu a sawi a, ruihhlo chu hnam hmelma lian tak a nih thu sawiin ruihhlo lak a fihlim pawimawh zia zirtirna uar zel turin a fuih bawk a ni. MHIP Lengpui Branch buatsaih a MHIP Day pual a hun hmanna ah hian khawchhung tihfai hnatlang te, mi harsa tanpuina tur a bawm dawh te, Lengkhawm zai, Parlam, Chheihlam leh Futsal a inelna te neih niin Member boralte sunna hun hman a ni a. Lengpui Community Hall-a hun hmanna ah hian khawtlang leh tlawmngai pawl hrang hrang hruaitute an tel bawk a ni. PWD Minister Pu Vanlalhlana chuan Sihhmui a lei dawh mek, 'Construction of Steel Arch (Semi Through) Bridge over River Tlawng on NH 44A/108' chu a hmun ah a endik a. Mizoram tan a inkalpawhna pawimawh tak a nih angin zin mite leh he kawng paltlang khaw mipuiten harsatna an tawh loh nan lei dawh hna chu rintlak tak leh a hun tak a zawh tum turin thawktute a chah a. Lei dawh hna endikna hmun ah hian Er. Robin Lalrinawma, SE Highway Circle, Er. PC David Lalrinliana, Sr.EE leh Er. R.Lalthanmawia, Sr.SDO leh contractor Poddar Manager leh PWD-a thawktu dangten PWD Minister hi an tawiawm a ni. 'Construction of Steel Arch(Semi Through) bridge with concrete deck 90 m over River tlawng on NH-44A/108 in Mizoram' hi Poddar infractech Pvt. Ltd, Delhi ten a hna hi an thawk a. Kum 2021 March 27 atang khan hna hi thawh tan niin kum 2 chhung a thawh zawh hman tur a ruahman a ni a, hrileng avanga harsatna hrang hrang avangin a hun tak ah peih fel hman a ni ta lo a ni. Tun dinhmun ah lei dawh hna hi 81.21% vel zo tawh ang a chhinchhiah niin lei hi remkhawm fel a nih hun ah lui dung ah hian pawh kai tur a ni ang a, August 2024 chhung a zawh fel hman beisei a nih thu thawktute chuan an sawi. Lei dawh zawh hian kawng siamthat leh a ngaih dawn avangin October 2024 chhungin lirthei tlan thei a buatsaih hman beisei a nih thu sawi a ni bawk. Attachment Loading attachment...",Dated: 6 th Jul 24 2:39 PM,https://dipr.mizoram.gov.in/post/pwd-minister-in-lengpuiah-mhip-day-vawi-50-na-lawmna-hun-a-hmanpui-sihhmui-a-lei-dawh-a-endik |
Sports Minister in a bial chhung Dawrpui Vengthar tlawh,"1090/2024-2025 Aizawl, 6.7.2024: Tukin khan Sports Minister Pu Lalnghinglova Hmar, Aizawl West-II bialtu MLA ni bawk chuan a bial chhunga Dawrpui Vengthar Local Council, NGO leh political party hrang hrang aiawhte nen Dawrpui Vengthar YMA Hall-ah khawtlang mamawh hrang hrang leh hmalak dan turte an sawiho. Tukin an inkawmhonaah hian Dawrpui Vengthar khawtlang hruaitute chuan an veng chhung hmasawnna tura rawtna an neih te leh hmalakna kal mek te bialtu MLA hnenah an thlen a. A theihna zawnah theihtawp chhuaha a lo bawhzui tur thu MLA chuan a sawi a ni. Hmalakna tur sawiho zingah zirna lama hmasawn te, Mizoram Building and Other Construction Workers Welfare Board (MBOCWWB) hnuaia kuthnathawktute tana hamthatna awm thei leh mipui nawlpui hriata puanzar dan tur te, awmze nei leh huapzau zawka ruihhlo do chungchang te a tel a ni. Tunkar chhungin Minister hian Aizawl West-II bial chhunga veng hrang hrangte a tlawh a, karleh lamah tlawh chhuah hman beisei a ni. Attachment Loading attachment...",Dated: 6 th Jul 24 2:38 PM,https://dipr.mizoram.gov.in/post/sports-minister-in-a-bial-chhung-dawrpui-vengthar-tlawh |
HOME MINISTER IN MHIP DAY GOLDEN JUBILLEE LAWMNA A HMANPUI,"1089/2024-2025 Aizawl, July ni 6, 2024: Vawiin hian Mizoram pumah MHIP Day kum sawmngana puala hun hman a ni a. Aizawlah chuan AR Ground ah a lawmna pui ber neiin, khuallian Minister Pu K. Sapdanga hovin hun hman a ni. Health & Family Welfare Minister Pi Lalrinpuii chu khualzahawm a ni bawk. Minister Pu K. Sapdanga chuan kum 50 chhunga MHIP in social work lama hna ropui tak an thawh avangin lawmthu a sawi a. Mizorama tlawmngai pawl lo piangte chu missionary te hrin an ni tlangpui a, an thil tum te, an thiltih thin ah te mahni mihringpuite thatna tura rawngbawl sak a tel vek thu a sawi a. Khawtlang thatna atana hmalak danah pawl pakhat tan a thawh remchang, pawl dangte tana remchang lemlo te a awm thin thu sawiin Pu K. Sapdanga chuan MHIP chuan YMA leh MUP te tan a tih rem silo hna pawimawh tak tak – crèche te, anganwadi te, awareness generation project chi hrang hrang, family counseling te – Mizo Hmeichhe Insuihkhawm Pawl in tlawmngaia tha leh zung senga an neih ang ang sum leh pai senga an hnathawh a nih thu sawiin, sorkar sum senga thawh tur ni se a man a to hle tur thu a sawi a. Minister chuan heng social work ropui tak tak an thawh avangin leh lamah hospital, jail, home leh hmun dang dangah luangchhuakin theihtawp an chhuah avangin MHIP hruaitute leh member te chungah lawmthu a sawi a ni. Khuallian chuan khawtlang nunah leh chhungkuaah Mizo hmeichhiate chu hmahruaitu an nih thu sawiin, zirna lamah a ni emaw, eizawnna kawngah te hmeichhiate tello in sorkar a kal thei tawhlo a tih theih a ni, a ti a. Khawtlang nun venhim kawngha pawh hmeichhiate chu sulsutu pawimawh an nih a ngaih thu a sawi a. Mizoram chu kawng tinrengah siam that a ngaih thu sawiin, kan tu leh fa te luah tlak ram a siam tur chuan vawiinah kalkhawmte chu hmahruai theitu an nih thu a sawi a ni. Khualzahawm Minister Pi Lalrinpuii chuan MHIP in kum 50 lai mai tluang taka a kal chu a lawmpui thu a sawi bawk a. Tun hma lamah Mizo hmiechhiate zinga chhan ngai, tanpui leh humhalh ngai ngawih ngawih an tam thin thu leh, tunhnu ah chuan Mizo hmeichhiate dinhmun a that tawh viau thu saiwin, heng hi MHIP in a langsar leh langsar lo ah pawh hma a lakna zar a tih loh theih loh thu a sawi a. Hetihrual hian hmun thenkhatah, a bik takin state pawn a hnathawk tura kal zingah Mizo hmeichhia harsatna tawk an awm thin thu leh, hmasawn zelna tur a awm tih hriat pawimawh a tih thu a sawi. Minister chuan Mizo Marriage, Divorce, and Inheritance of Property Act, 2014 kan nei ta te, khawtlang inrelbawl naah hmeichhiate tan reservation siam a ni a, chutiang dinhmun luahtute’n an mawhphurhna tha taka an hlen zel thei chuan nasa takin hmeichhiate hmasawnna a lantir thu a sawi a. Khawtlang leh chhungkua ah dinhmun pawimawh tak tak hmeichhiate’n an lo chan hian mawhphurhna a ken tel lian tak takte chu hriat tel reng pawimawh a tih thu a sawi. Minister Pi Lalrinpuii chuan ruihhlo avangin kan hnam a damlo a ni, tiin sorkar, kohhran leh NGO ang zawng te pawhin nasa taka ruihhlo do a hmalak a nih dan a sawi a. MHIP member kalkhawmte hnenah chuan ruihhlo do turin chhungkua atanga bultan a pawimawh thu a sawi a. Chhungkua ah naupang leh thalai ten awm nuam ti se, ruihhlo bawih ah tang lo turin kan fa te kan chhanchhuak thei ang, a ti a ni. Vawiin AR Ground-a MHIP lawmna inkhawmah hian Pi Lalhriatzuali, Director, Social Welfare & Tribal Affairs Department leh Pi Zoramthangi, Director, Women & Child Development te pawhin thu an sawi a. Khuallian hian Souvenir a tlangzarh nghal bawk a ni. Attachment Loading attachment...",Dated: 6 th Jul 24 2:36 PM,https://dipr.mizoram.gov.in/post/home-minister-in-mhip-day-golden-jubillee-lawmna-a-hmanpui |
SPEAKER PU LALBIAKZAMA'N SESAWNGAH MHIP DAY 2024 LAWMNA A HMANPUI,"1088/2024-2025 Aizawl, the 6th July, 2024: Sesawng Branch MHIP buatsaih MHIP Day vawi 50-na lawmna hun, Sesawng Venglai Community Hall-a hman chu vawiin khan Mizoram Speaker Pu Lalbiakzama, Chalfilh bialtu MLA ni bawk chuan khuallian niin a hmanpui. Khuallian Mizoram Speaker Pu Lalbiakzama chuan kalkhawmte MHIP Day chibai bukin kum 1974 a din MHIP-in kum 50-na hmel a hmu chu a lawmpui takzet thu a sawi a. Sub-Hqrs. 7 leh branch 744 nei mek MHIP chu mizo hmeichhiate tihmasawn tura din a nih tih sawiin, ""MHIP hi awmlo ta se chu kan ram hmeichhiate dinhmun hian tun aia ropuina hi a thleng pha kher lo ang. MHIP te hnathawh hi hmeichhiate tan chauh ni lo, hnam pum ang pawha hlu tak a ni a, a tangkaina hi kan hlut thiam deuh deuh pawh a pawimawh hle a ni,"" a ti a. MHIP member-te chu nu hlutna leh kan hnamin eng ang mize pu nu nge a mamawh tih hre thar theuh tura chahin, nute chu In chhunga an hming lam nasat ber, mangan vawrtawp, na tawrh chang, hlim leh lungngaih ni a lam rawn ber an ni a, hei hian an pawimawhzia chu chiang takin a tarlang a ni, a ti bawk. Speaker chuan nunkawng zawha inzir chho mek naupangte'n nu uapna leh kaihhruaina an mamawh zual bik thu leh an hmuh phaka nute an awm reng a tul tih sawiin, ""Nu hmangaihna nena enkawl naupangte chu an puitling bik a, hmangaihna awmzia an hrethiama, inrintawkna an nei bik thin a, nu enkawl loh naupang erawhin hmangaihna an khawpkham lo a, an nunah hmun ruak, nu hmangaihna lo chuan a hnawhkhah zawh loh an nei a, an hriatthiam loh nun khawharna an thanlenpui avangin an damchhungin an nun a pangkhing tlat a, an nih tur an ni pha ngai lo a ni,"" a ti a. Nu hlutna vawn nun kawngah a hnam anga harh a hun tawh takzet thu sawiin, fate hmuh phaka awm turin In chhungkhur luahlum that a pawimawh a, hemi tur hian khawsak phungah pawh kan inherrem thiam a tul a ni, a ti a. In chhunga nu lo awm ringawt pawh chhungkaw tan a buk tawk rangkachak aia a hlut zawk thu a sawi bawk. Chalfilh bialtu MLA ni bawk Pu Lalbiakzama chuan loh theih lohna avanga In chhuahsan ngaia eizawng thin nute chu hna thawh bak In chhungkhur chhuahsan lo tura fuihin, fate an puitlina ei an zawn theih hunah rawngbawlna dang hman deuh zawka an la kalpui theih dawn thu a sawi a. Chhungkaw sum leh pai dehchhuah bakah renchem taka hman kawngah nute an pawimawh dan tarlangin, pasalte thawh chhuah mil tawka khawsak rel thiam tur leh neih phak loh awt mai lova, inkhawl nachang hre turin a fuih bawk a. Hnam anga dinchhuahna turin mizo hmeichhiate'n an pawimawhna leh an kova tla mawhphurhnate an hriat a tul thu sawiin, ""Khua leh tui tha nihna hi mahni chanvo um chakah a innghat ber lova, mahni mawhphurhna hlen lamah zawk a innghat lian em em a ni,"" a ti a. MHIP member-te chu an pasal fanaute'n khawvela mi thianghlim ber hmuha an hmuh theih nana tan la tura fuihin an kalzelna turah duhsakna sang ber a hlan a ni. Vawiin MHIP Day lawmna hun hi Pi Lalruatzeli, Sesawng Branch MHIP President chuan kaihhruaiin Pi Dengchhingpuii, Committee Member-in hunserh a hmang a. Secretary Pi Laldinthari hnen atangin report ngaihthlak niin, MHIP Day puala Hqrs. thuchah Pi Lalthlanpuii, Branch Asst. Secretary-in a chhiar chhuak a. Adviser Pu Ralthansanga kaihhruaiin member boralte sunna hun hman a nih hnuah Pi Linda Vanlalhruaii, Branch Committee Member kaihhruaiin thuthlung sawi rual a ni a. Pi Lalngaihzuali, Vice President hnen atangin thusawi ngaihthlak a nih hnuah Pi Lalhlimpuii, Fin. Secretary-in lawmthu sawiin chawhma hun hman a khar a. Chawhnu lamah MHIP Day pual variety programme hun hlimawm tak hman chhunzawm a ni. Sesawng Branch MHIP hi kum 1978 ah din niin, tun dinhmunah member 1060 an awm mek a ni. Attachment Loading attachment...",Dated: 6 th Jul 24 2:30 PM,https://dipr.mizoram.gov.in/post/speaker-pu-lalbiakzaman-sesawngah-mhip-day-2024-lawmna-a-hmanpui |
CHIEF MINISTER IN PRIME MINISTER HMU,"1087/2024-2025 Dated Aizawl, the 6th July, 2024: Vawiin chawhma dar 10:30 AM khan Chief Minister Pu Lalduhoma chuan Prime Minister Pu Narendra Modi chu N. Delhi-a a chenna inah a hmu a, inkawmna hun tha tak an nei. He an inkawmnaah hian Assam Rifles sawn chhuah chungchang te, Mizoram Sorkar Handholding Policy chungchang bakah Bangladesh atanga lo lut Zohnahthlak Bawm unaute chungchang te an sawi a. Chief Minister hian, Zohnahthlak Bawm unaute Bangladesh atanga himna zawnga Mizoram rawn lut te chu a thawnkir theihloh thu chiang takin Prime Minister hnenah hian a sawi a ni. Prime Minister hi Mizo thar thei leh chawhmeh hrang hrang Sapthei (Passion Fruit), Dragon Fruit, Balhla leh Mautuai te a pe a. Prime Minister hian a lo ngaihlu hlawm hle. Sapthei phei hi chu a lo la hmu ngai lova, a ei dan tur thlengin a zawt a ni. Heng thei hrang hrangte hi kuthnathawktute dinhmun leh Mizoram economy tihhmasawnna tura pawimawh tak a nih theih thute Chief Minister hian Prime Minister hnenah hian a sawi a ni. Attachment Loading attachment...",Dated: 6 th Jul 24 2:28 PM,https://dipr.mizoram.gov.in/post/chief-minister-in-prime-minister-hmu1720256338 |
Kolasib District a vawk hri lenna kawnpui Hmar veng Infected Area ah puang,"1086/2024-2025 Dated 5th July 2024: Kolasib District a Kawnpui Hmarveng huamchhunga Vawk thisen Sample leh Vawk thi Sample test atangin African Swine Fever (ASF) a ni tih finfiah a ni a. He hri hi a darh zel loh nan a dan chah a ngaih avangin Dr. Lalsanglien Ralsun, District A.H. & Vety. Officer, Kolasib chuan The Prevention & Control of Infectious and Contagious Disease in Animal Act 2009 Section 20-in thuneihna a pek angin, he hri hmuhna hmun Kawnpui Hmarveng chu vawiin 5th July, 2024 atanga thu leh awm hma chu Vawk hri lenna hmun INFECTED AREA ah a puang. Infected Area chhungah hian hengte hi zawm ngei tur a ni:- 1. Infected area chhungah Vawk dam tha lai leh dam lo talh khap tlat a ni. 2. Infected area atangin, Vawk, Vawksa, Vawksa rep leh vawksa atanga thil siam reng reng lakchhuah khap tlat a ni. 3. Vawk thi reng reng paih mai lovin thuk takah chinai nen phum tur a ni. 4. Vawk thi reng reng Vety Department ah report ngei ngei tur a ni. 5. Hri darh zel tur ven nan Vawk suat duh ten A.H & Vety. Department Kolasib ah dilna an thehlut tur a ni.",Dated: 5 th Jul 24 10:40 PM,https://dipr.mizoram.gov.in/post/kolasib-district-a-vawk-hri-lenna-kawnpui-hmar-veng-infected-area-ah-puang |
SPEAKER PU LALBIAKZAMA'N UNDER GRADUATE EXAMINATION-A TOPPER MIZO ZIRLAITE LAWMPUINA HUN A HMANPUI,"1085/2024-2025 Aizawl, the 5th July, 2024: Mizo Students' Union (MSU) Gen. Hqrs. Aizawl buatsaihin zanin dar 8:00 khan Ignite Studio, Khatlaah tunhnai Under Graduate (UG) Examination result tihchhuah taka Mizo zirlai tithate lawmpuina hun hman a ni a. He hun hi Mizoram Speaker Pu Lalbiakzama chuan khuallian niin a hmanpui a, Dr. JT Vanlalngheta, Jt. Labour Commissioner, LESDE Department chu uaptu a ni. Khuallian Pu Lalbiakzama chuan under graduate examination, 2024 a subject topper-te thinlung taka a lawmpui thu sawiin, ram tana chhawrnahawm ni turin an thiamnate chhawmnun zel tum tur leh chapo lovin inngaihtlawmna neia zirlai dangte tana entawntlak nih tum turin a fuih a. Tun dinhmun thlen tirtu Pathian theihnghilh lo turin a fuih a. Thiamna leh finna hmangin khawvel a hneh theih thu sawiin, hei hi Mizo thalaite thinlungah a intuh ngheh zel a ngai a ni, a ti a. Rahbi thar kai zirlaite chu an kalzelna turah duhsakna hlanin, nun kawng hrisel zawha ruihhlo leh a kaihhnawih laka fihlim bakah social media hman chintawk nei turin a chah bawk. Mizoram Speaker chuan sawi chhunzawmin, he ram bak ram dang kan neih loh avangin a siam that kawngah tan lain rorelna dik lo leh hlemhletna do kawngah tang tlang zel ang u, tiin kalkhawmte a sawm a. Zonun zemawi tlawmngaihna leh hruaitu tha nihna chawinun zel a pawimawh thu a sawi a. Zirlaite chu Mizoram hming timawitu leh dinhmun sang taka dahtu nih tum tura sawmin, beih hram hramna leh teirei peihna nei turin a fuih a. Pass zo lote pawh beidawng mai lova hlawhtlinna chang tura theihtawp chhuah chhunzawm zel turin a chah a. Zirlaite hamthatna kawng dap leh tanpui kawnga zirlai pawlte hmalakna leh thahnemngaihnate fakawm a tih thu a sawi bawk. Zanin MSU buatsaih UG Topper-te lawmpuina hunah hian subject hrang hrang 26-a topper theuhte lawmpuina thilpek hlan an ni a. Uaptu Dr. JT Vanlalngheta, Jt. Commissioner of Labour, LESDE Department leh MSU Gen. Hqrs. President Pu Samuel Zoramthanpuia'n zirlaite fuihna thu an sawi a. International Chin Affairs atangin thusawi ngaihthlak a ni bawk.",Dated: 5 th Jul 24 10:26 PM,https://dipr.mizoram.gov.in/post/speaker-pu-lalbiakzaman-under-graduate-examination-a-topper-mizo-zirlaite-lawmpuina-hun-a-hmanpui |
"SOCIAL WELFARE & TRIBAL AFFAIRS, WOMEN & CHILD DEVELOPMENT MINISTER PI LALRINPUII'N PUANTHUI KHAWL, PHEIKHAWK SIAMNA BUNGRUA LEH VTC CERTIFICATE SEM CHHUAK","1084/2024-2025 Aizawl, the 5th July, 2024: Social Welfare & Tribal Affairs, Women & Child Development Minister Pi Lalrinpuii chuan vawiin chawhnu dar 3:00 khan RITC Durtlangah Residential Institute & Training Centre (RITC), Training Centre for Specially-Abled Person (SAP) leh State Social Welfare & Rehabilitation Centre (SSWRC) atanga training chhuakte hnenah puanthui khawl, pheikhawk siamna bungrua leh Vocational Training Centre (VTC) certificate a sem chhuak. Khuallian Pi Lalrinpuii chuan Department kaltlanga hmalakna leh hnathawhte pholan thiam a pawimawh thu sawiin, hei hian midangte hnenah hriatna mai bakah an tangkai pui tur angte a hrilhhriat theih phah a ni, a ti a. Social Welfare & Tribal Affairs kaltlanga a thlawna puanthui zirna buatsaih a ni leh eizawnna tluantling neih phah engemawzat an awm thin chu ropui a tih thu sawiin, heng baka training dangte leh hmachhawpte puitlin a nih theih nan theihtawp chhuah tum a nih thu a sawi a. Training chhuakte chu mahni ngaihtuahna hmanga thil danglam leh tha siam chhuak thei tura ngaihtuahna seng turin a fuih a, rinawm leh taima taka ei hmu taka thawh tum turin a fuih a. Training petute pawh thahnemngai taka thiamna tak tak pe thei tura thawk turin a fuih nghal bawk. Social Welfare & Tribal Affairs Minister chuan Department hnuaia Training Centre neih ang angte thuamthata tihchangtlun zel tum a nih thu leh hand holding policy hnuaiah mahni kutkawiha eizawngte sawrkarin puih zel a tum thu a sawi a. Harsatna leh mamawh an neihte a hnena thlen hreh lo turin a chah a. Training chhuakte chu an thlen china duh tawk mai lova tun aia hmasawn zel tum turin a fuih a. Khawtlang hruaitute chu neitu thinlung pu chunga training centre-te enkawla tawiawm zel turin a ngen nghal bawk. Khualzahawm ni a he hun hmanpuitu Pi Zonunthari, Jt. Secretary, Social Welfare & Tribal Affairs, Women & Child Development Department chuan nakin zel a en let theih turin Department chanchin leh hmalaknate mumal taka dahthat zel a pawimawh thu a sawi a. Social Welfare & Tribal Affairs, Women & Child Development Department chu nausen atanga tar thlenga enkawltu, chanhai leh vohbikte chawikan leh chhawmdawl kawnga hmalatu pawimawh tak a nih avangin thawktute chu an rawngbawlnate thahnemngai taka hlen chhuah zel tum turin a fuih a ni. He hunah hian Social Welfare & Tribal Affairs Director Dr. Lalhriatzuali Ralte chuan kalkhawmte lawmna thu sawiin chanhaite chhawmdawl leh eizawnna tur thiamna pek kawnga department hmalaknate a tarlang a. Pi Lalkhumthangi, Training Instructress, SAP in hunserh a hmang a. RITC Superintendent Pi Larinhlui Sailo hnen atangin report ngaihthlak a ni a. Khawtlang hruaitute leh trainees aiawhte hnen atangin thu sawi ngaihthlak a ni a. SSWRC Superintendent Pi Lalnunmawii'n lawmthu sawiin hun hman a khar a ni. He hunah hian RITC trainees zinga mi 25 te state fund atangin puanthui khawl leh certificate hlan an ni a. PMKVY kaltlangin mi 21 te puanthui khawl leh certificate hlan an ni bawk a. SAP trainees hmeichhia 27 te state fund kaltlangin puanthui khawl leh certificate hlan niin, PMKVY kaltlangin mi 23 te puanthui khawl, certificate leh stipend hlan an ni a. Heng bakah hian mipa trainees 9 te state fund kaltlangin puanthui khawl, certificates leh stipend hlan niin mi 5 te pheikhawk siamna bungrua leh certificate hlan an ni a. State Social Welfare & Rehabilitation Centre (SSWRC) atanga Vocational Training Course zir zo mi 28 te hnenah certificate hlan a ni bawk. Vawiin hun hmanah hian Directorate of Social Welfare & Tribal Affairs hotute leh thawktu hrang hrangte, Trainees leh Durtlang North khawtlang hruaitute an tel a, RITC complex-ah thing an phun nghal bawk. Attachment Loading attachment...",Dated: 5 th Jul 24 8:09 PM,https://dipr.mizoram.gov.in/post/social-welfare-tribal-affairs-women-child-development-minister-pi-lalrinpuiin-puanthui-khawl-pheikhawk-siamna-bungrua-leh-vtc-certificate-sem-chhuak |
SAITUAL AH BIALTU MLA PROF LALNILAWMA’N SIRD & PR HNUAIA NI 3 CHHUNG AWH MASON (MISTIRI) TRAINING NEIH TUR HAWNG,"1083/2024-2025 Dated Saitual the 5th July, 2024 : Vawiin khan Prof. Lalnilawma, Bialtu MLA, RD Dept changtu Minister ni bawk chuan DC Conference Hall, Saitualah SIRD & PR hnuaia ni 3 chhung awh MASON (Mistiri) training neih tur a hawng a. He hunah hian SIRD & PR Director Pi Ethel Rothangpuii bakah Dr Khawlsiamthanga Khawlhring, Accociate Professor, SIRD & PR, Er C Lalthlansanga, Core Faculty (RE), SIRD & PR ten an tawiawm a, Dr Lalngura Tlau DC leh Pi PC Zonuntluangi PD DRDO Saitual te chuan an lo dawngsawng a ni. He programme hi Pi Ethel Rothangpuii, Director, SIRD & PR chuan kaihruaiin SIRD chu Rural area a mite ta a nih angin hmasawnna tur atana rawtna hrang hrang an neihte inthlahrunglova thlen zel turin a chah a, a lo thlawna a kal ral lohna turin training chhunga theihtawp chhhuah turin a chah bawk. Saitual District chu Mistiri intodelh khua an nih ang ngei a district dangte entawn tura tan la thar zel turin a chah a, SIRD chu Govt Approved Institution niin training te chu NSQF Level IV certificate an pek tur a sawi a, bial hmasawnna tur atana engmah indaltir tumlo bialtu MLA an nei chu vanneihthlak a tih thu a sawi bawk. Khuallian Professor Lalnilawma chuan he hunah hian thu sawiin kawng engkimah zirna leh thiamna hian tawp in tai a neilo a ti a, SIRD te pawhin awmlo ata awma kawng an dap chu lawmawm a tih thu sawiin mistiri te chu tunlai changkanna mila in her rem thiam tur leh tunlai thiamnain a ken tel map leh drawing thlenga en thiam tura in update zel turin a chah a,he training pawh hi aite chhinna ang ah ngaia heng bakah hian electrict wiring, plumbing leh wielding te thlenga tih theih dan kawng dap zel theih a nih thu a sawi. Minister chuan trainer te chu hlawk taka hmanga Govt. Approved Certificate nei ngei turin duhsakna a hlan nghal bawk a ni. Dr Lalngura Tlau DC Saitual pawhin thusawiin hetiang programme buatsaih a ni hi SIRD& PR te chungah lawmthu a sawi a, mistiri training-a lo tel te chu vai mistiri te nena tehkhin fo an nih thin thu sawiin teirei peihna te, chhelna te leh dawhtheihna kawngah te theih tawp chhuah thar turin a chah a ni. Pu H Vanlalawma, President, Saitual District Mistiri Association, Pu R Lalruatkima,President, YMA Sub-Headquarters te pawhin fuihna thuchah an sawi a, he hunah hian MASON (Mistiri) Trainer 27 telin mi 5 hnenah mistiri bungrua (Mason kit) sem nghal a ni bawk. Vawiinah vek hian Bialtu MLA chuan keifang Zawlbukah MHIP Golden jubillee a hmanpui nghal a, Keifang MHIP branch pathum a member te an tel tha hle. Khuallian chuan kalkhawmte hnenah thu sawiin an lo dawnsawn danah lawmthu a sawi a,MHIP te chu midang tana ding, phut let neilo an ni tih inhrilh nawn fo turin a chah a,tharumah mipa tluklo mah se, kawng tam takah thiltithei zawka an tan chang a awm fo a ni tiin chhungkaw tana innghahna tlak NU nih tling theuh turin a chah a, Nu te chu khawtlanga inhman a pawimawh rualin mahni inchhungkhur theuh ngaihpawimawh thar turin a chah bawk. Hei bakah hian Minister chuan Saitual khaw chhunga Multipurpose Centre sakna tur hmun hma te enfiahin a hmunah a tlawh nghal a, DC/District Sports Committee Chairman Dr Lalngura Tlau bakah Pu VL Chaka Hmar, District Sport and Youth Officer, District sport committee OB, NGO hruaitute bakah line department hrang hrang aiawhten an tawiawm a ni. Attachment Loading attachment...",Dated: 5 th Jul 24 6:32 PM,https://dipr.mizoram.gov.in/post/saitual-ah-bialtu-mla-prof-lalnilawman-sird-pr-hnuaia-ni-3-chhung-awh-mason-mistiritraining-neih-tur-hawng |
Sports and Youth Services Minister in MSSC Kawnpui Football Ground a hawng,"1082/2024-2025 Dated Kolasib the 5th July 2024: Vawiin khan MSSC Kawnpui Football Ground phullem phah thar chu Pu Lalnghinglova Hmar, Sports &Youth Services Minister chuan a hawng a. Hawnna inkhawm hi MSSC Kawnpui Football Ground ah neih niin, Pu Lalramsanga Sailo,IRS, Sports and Youth Services Secretary chuan Chairman niin a kaihruai a, Rev Zosangliana Fanai in hunserh a hman zawh in Plaque hawnna Khuallian in a nei zui nghal a ni. Khuallian Pu Lalnghinglova Hmar, Sports and Youth Services Minister chuan an ground hawn tak chu an hman tangkai loh a hlauh thu a sawi a, ground chu sum tuakna a nilo a, Football Development atana hman tur a ni, a ti. Hmeichhe Football a ngaih pawimawh thu pawh sawiin, Kawnpui chu hmeichhe footballer tha chhuahna khua ni tura tan la turin a chah bawk. Mizoten Sports kan hmuh dan pawh sawiin, Sports chu ruihhlo do na hmanrua maia ngaih thinna chu paih a, eizawnna a ni ti a an rilru sukthlek an thlak a ngai tawh a ni, a ti . Hockey pawimawna pawh tarlangin, hockey chu uar thar turin a chah a, olympic khelh theih na kawng awlsam ber pawl a ni, a ti bawk. Pu Lalnghinglova Hmar chuan Mizoram level ah pawh an ground chu camp nan te pawh an la hman duh tur thu te sawiin uluk taka enkawl turin a chah a, amaherawhchu an chhehvel khua te lakah ground hman chungchang a thilphal turin a ngen bawk a ni. Pu K Laldawngliana , MLA, 4- Tuirial AC pawhin thu sawiin, Sawrkar hmasa atanga hun rei tawh tak an project chu tih puitlin a nih theih nan Astro turf Demand Committee te dinin hma an lo lak tawh thu a sawi a. Sawrkar laiin sawrkar hmasa a hna an lo thawh tawh na a kaltlangpui chu a lawmawm hle a ni, a ti. Phullem phah hawnna a kalkhawmte hnenah chuan neitu rilru pu theuh a uluk taka enkawl turin a chah bawk. Pu Jeje Lalpekhlua, MLA, hawnna inkhawm a Minister tawiawm tu pawh in thu sawiin, football ground tha tak an nei chu a lawmawm takzet a ni, a ti a. An field neih thar chu duat leh uluk taka enkawl a, a hmanna tur diktaka hmang turin a chah a. Grassroot naupang kalkhawmte chu Sports chu tihtakzet a bei turin leh inthlahdah lo a thawhrimna leh insumtheihna te neia Coach te thurawn tha taka zawm turin a chah. MSSC Kawnpui football ground hawnna a Chairman Pu Ramsanga Sailo, IRS ,Secretary, Sports &Youth Services chuan an Department in Kawnpui ah Hockey Academy tha tak an neih thu a sawi a, Kawnpui leh a chhehvel ah Mizoram sawrkar chuan mizote Olympic thleng a an thlen chhoh theih nan chak takin hma a la mek a ni, a ti. Pu John Tanpuia, MCS, Secretary, Mizoram State Sports Council in Technical Report pe in Ground siam hna chu January ni 12, 2023 khan thawh tan niin, June ni 13, 2024 ah zawh fel a nih thu a sawi. A project hming hi laying of Articficial turf at MSSC Kawnpui Football Ground tih niin SASCI Scheme atanga a siamna tur pawisa hi cheng nuai 600 hmuh a ni a, tender chhuah a nih hnuah M/S Decor India, GS Road Guwahati chu thlan ani. Football turf phah chin area hi 105X64 metre niin play area hi 100X60 metre a ni a. Pavillion pawh 18.0 X 4.5 metre a zau a chhawng hnih a sak a ni bawk. A project hnuaiah hian hna hrang hrang thawh tel niin Site Development Work - RCC Structure Slab Extension leh Retaining wall hmanga a field dung lam metre 9 a tih zau a ni a. PVC Coated Chain link Fencing tha taka siam niin gallery metre 16 a thui hmun hnih ah siam a ni a, Field atanga tui paih chhuahna tur leh Field a tui lut tur ven nan drain tha tak siam a ni bawk. Chief Guest leh mi pawimawh dang ten thusawina an neih hnu in Zotlang Cultural Club, Kawnpui in hnam lam an entir a, hnam lam entir zawh hian Pu C Lalremsanga, Joint Director, Sports & Youth Services Department in Vote of thanks sawiin hun tihtawp a ni. Sports Minister hi Deputy Speaker Pu Lalfamkima leh Pu K Laldawngliana, MLA , Pu Jeje Lalpekhlua, MLA leh Sports Department hotute, MFA hruaitute, khawtlang leh tlawmngaipawl hruaitute leh mi pawimawh dang ten an tawiawm a ni. Attachment Loading attachment...",Dated: 5 th Jul 24 6:29 PM,https://dipr.mizoram.gov.in/post/sports-and-youth-services-minister-in-mssc-kawnpui-football-ground-a-hawng |
TUI HARSATNA PHUHRU TURIN PHE DEPARTMENT IN TAN LA ZEL,"1081/2024-2025 Aizawl the 5th July, 2024: Cyclone Remal in May Ni 28 a Aizawl khawpui tan a tui lakna hrang hrang a tihchhiat te tungding leh turin ngawrh taka hna thawh zel a ni a. Tlawng tui dawtna hnawh thenfai hna a la kal zel a. Phase I, II & III a Tui pump khawl siam ngaite phaiah khawih mek a ni. Phase II hi dan pangai a tui pump thei turin siamrem a ni tawh a. Phase-I hi Tlawng tui a dawtna la tha thei lo mahse Phase-II atanga pek thlakna tur ruahmanin, Phase-I pawhin khingbai takin tui a pump chhuak ve leh thei tawh bawk a ni. Amaherawh chu, ruah tam zual laia tui nu lutuk thin hian lei nawi leh bawlhhlawh tam tak, pump-in tui a dawtna ah a rawn chhek luh zel thin avangin, chung bawlhhlawh tihfai nan chuan nitin hun engemawzat sen reng a la ngai a ni. Hengte avang hian nikhat a tui pump theih hun chhung a tam theilo a, nitin a tui litre mtd 30 vel pump thin khan tun dinhmunah hian Phase I & II atangin nikhatah tui litre mtd 16 vel chauh a pump chhuak thei a ni. Tui nut zual chang phei chuan hei pawh hi a phak theih thin loh a ni. Phase III (SIPMIU), nitina mtd 10 pump thin erawhin, tui pump thuai virtu Electtric motor-te phaia siam a la nih avangin, tun thlengin tui a la pump thei rih lo a ni. Tui awm thei ang ang te chu June thla chhung khan sem kual a ni a. Veng thenkhat, tui la dawng ve lo te chu July thlaa pek hmasak ber tura ruahman a ni e. PHE Department chuan mipuite dawhtheihna leh hriatthiamnaah lawmthu a sawi a. Ngai awh leh turin thlakhat zet a la duh dawn avangin tui renchem leh ruahtui lo khawl zel turin mipui a ngen a ni.",Dated: 5 th Jul 24 4:50 PM,https://dipr.mizoram.gov.in/post/tui-harsatna-phuhru-turin-phe-department-in-tan-la-zel |
Serchhip DC hovin District Level Steering Committee on Stop Diarrhoea Campaign thukhawm,"1080/2024-2025 Dated Serchhip, the 5 th July, 2024: Vawiin khan Serchhip DC Pu Paul L.Khuma hovin Serchhip DC meeting hall-ah District Level Steering Committee on Stop Diarrhoea Campaign meeting pawimawh tak neih a ni a. Naupang kum 5 hnuailam zingah kawthalo natna avanga thihna umbo a nih theih nan Serchhip District chhunga hmalakna tur hrang hrang te an sawiho a ni. Serchhip DC Pu Paul L.Khuma chuan Serchhip District chhungah kum 2023-2024 chhungin naupang kum 5 hnuailam kawthalo vanga thi an awm lo chu lawmawm a tih thusawiin hun lo la kal zel turah pawh kawthalo natna avanga naupang thi an awm lohna turin tan lak zel a tul thu a sawi a. Inven theih leh enkawl dam theih natna avanga nunna chan an awm loh na tura tan lak pawimawhzia sawiin kawthalo laka naupang an him theihna tura hmalakna te puanzar tam a tul thu leh, a inenkawl dan leh inven dan inzirtir tam a tulzia a sawi a. Member kalkhawmte chu an tihtur an kova tla te tha taka hlenchhuak a, ruahmanna fel fai tak siam turin a chah a ni. STOP Diarrhoea Campaign hi Sawrkar Laipui ruahmanna niin thla hnih chhung - July leh August thla chhunga neih tur a ni a. Serchhip District ah pawh a hawnna programme hi July ni 1 khan neih a ni tawh a. Kum dangah he campaign hian kar hnih chauh a awh thin laiin kumin atang hian thla hnih a awh tawh dawn a, Health & Family Welfare Department kaihhruaiin Department hrang hrang PHE, UD&PA, Social Welfare, DRDO, I&PR, Education Department leh Rural Development Department te nen tanghoin kawthalo umbo beihpui thlak a ni dawn a ni. Stop Diarrhoea Campaign-in a tum ber chu India ram pumah naupang kum 5 hnuailam kawthalo vanga thi an awm tawh lohna tura beihpuithlak a ni a. Mizoramah hian kum 2023-2024 chhung khan naupang kum 5 hnuailam kawthalo vanga thi pakhat (1) a awm thu meeting-ah tarlan a ni a. Serchhip District ah erawh chuan naupang kum 5 hnuailam kawthalo vanga thi an awm lo a ni. He campaign hun chhung hian naupang kum 5 hnuai lam te chu ORS leh Zinc pek vek an ni dawn a, Serchhip District ah hian naupang 5297 hnenah ASHA ten in tin tlawhin heng damdawi te hi an pe dawn a ni. Vawiin meeting-ah hian line department tin te chu an hmalak dan tur ruahmanna ‘action plan’ duang tura hriattir an ni a. Heng an ruahmanna siam te hi Stop Diarrhoea Campaign neih hun chhung July leh August ah te ngawrh takin an kalpui dawn a ni. Attachment Loading attachment...",Dated: 5 th Jul 24 4:12 PM,https://dipr.mizoram.gov.in/post/serchhip-dc-hoin-district-level-steering-committee-on-stop-diarrhoea-campaign-thukhawm |
I&WRD MINISTER-IN ‘STATE HYDRO-MET DATA CENTRE & WATER QUALITY LABORATORY’ A HAWNG,"1079/2024-2025 Aizawl dated 5th July, 2024: Vawiin khan Irrigation & Water Resources Department buatsaihin ‘State Hydro-Met Data Centre & Water Quality Laboratory’ hawnna hun neih a ni a. Pu PC Vanlalruata, Minister, I&WRD chu khuallian niin Er. Lalrothanga, Chief Engineer chuan hun a kaihruai a ni. Minister Pu PC Vanlalruata chuan dinhmun zirchian hmasakna tel lo chuan hmalak dan tur ruahmanna siam a harsat thin thu sawiin Irrigation & Water Resources Department kaltlangin National Hydrology Project hnuaiah Mizoram a tui kan neih dan dinhmun chiang tak a lakkhawmna, 'Real Time Data Acquisition Centre' leh ‘Water Quality Laboratory’ hawng thei a buatsaih a ni chu lawmawm a tih thu a sawi a. Tui chungchanga hriatna lakkhawmte hi I&WR Department bak ah Agriculture, Horticulture, Public Health Engineering, Mizoram State Pollution Control Board leh department hrang hrang pawhin hmasawnna hna thawh nan tangkai taka an hman a beisei thu a sawi. I&WRD Minister chuan ram tihmasawn tur chuan Sawrkar department hrang hrang hnuaia thawktuten thiamna thar hmanga kuthnathawktute nen tangrual a thawhho an thiam a tul thu a sawi a. Hmasawnna tluantling nei tur chuan a chhung a cheng mipuite thahnemngaihna leh inpekna a pawimawh hmasak thu a sawi bawk a ni. Er. Lalrothanga, Chief Engineer chuan kalkhawmte lawmna thu sawiin Mizoram in kan luia tui luan luh leh chhuah dan dinhmun leh tui awm zat chhinchhiahna mumal tak kan la neih loh avangin ruahmanna duan kawngah harsatna a awm thin thu a sawi a. ‘State Hydro-Met Centre & Water Quality Laboratory’ chu kan ram a tui kan neih dan dinhmun dik tak hriat nan leh chung data-te chu tangkai taka hman a nih theih nana hmanraw pawimawh tak a nih tur thu a sawi. Er. K.Hamlet, Sr. Executive Engineer chuan Technical Report pein Er. Beizawzi T. Azyu, Superintending Engineer (W&D) chuan lawmthu sawina hun a hmang bawk a ni. ‘State Hydro-Met Centre & Water Quality Laboratory’ hawnna hun ah hian Agriculture, Horticulture, AH & Vety, Mizoram State Pollution Control Board, MZU-a thawktute an tel a ni. National Hydrology Project (NHP), Central Sector Scheme hi 2016 atang khan India ram pum ah kalpui a ni a, Mizoram State atan a Implementing Agency chu Irrigation & Water Resources Department (I&WRD) hi a ni. NHP hian thil tum lian tak a neih chu India ram pumpui ah water resources Data rintlak lakkhawm a, awmze nei tak a dah khawm leh a hmang tangkai tur hnen a pek chhuah a ni. State Hydro Meteorological Data Centre-ah hian technology thar ber ber hmangin tun a thleng mek (real time) data, lui tui luang zat, ruah sur zat, tui hu kal zat, boruak hnawn dan, thli thawt dan, khaw lum leh vawh dan, boruak nekna zat, ni sat dan leh lei hnuai a tui awm dan te kan hre thei a, chumai ni lovin tunhma a thleng tawh (historical) data pawh kan hmu thei a ni. Kan tui neih zat dik tak leh a chet vel dan kan hriat chian chuan, a tul hunah domestic atan te, agriculture atan te leh industry atan a kan tui insem dan tur ruahmanna mumal tak, data rintlak a innghat (data based water allocation), neih theih a ni ang. 1. Automatic Weather Station (AWS): Automatic Weather Station (AWS) Mizoram chung hmun hrang hrang ah Automatic Weather Station (AWS), hmun 12-ah bun a ni. He AWS atang hian Rainfall intensity (ruahtui tlak dan) te, Temperature (khaw lum leh vawh dan) te, Humidity (boruak hnawn dan) te, Wind Speed & direction (Thli thawt dan) te, Solar radiation (Ni sat zawng leh lan rei zawng) te, leh boruak nek natna zat chhinchhiah niin, heng data lakkhawm zawng zawng hi automatic-in State Data Centre-ah chhunkhawm a ni. 2. Automatic Rain Gauge Station (ARG) : Ruahtui tla tehna tur hian a bikin Automatic Rain gauges Station 27 din a ni a, Heta data lakkhawm hi Data Centre-ah automatic-in thawn nghal zel a ni bawk. Tin, hemi bak ah hian Manual Rain Gauge hmun li-ah dah a ni bawk a ni. 3. Automatic Water Level Recorder (AWLR) : Mizoram a kan lui tui luang zat hriat theihna turin lui 17 atangin hmun 22-ah he khawl hi bun a ni a, lei(Bridge)-ah sensor dahin, chu chuan lui tui tui chim chin a lo chhinchhiah ang a, ‘Raiting Curve’ hmangin luang zat a hriat theih dawn a ni. Tui chim chin chu Data Logger-ah inchhung lutin, Data Centre-ah englai pawhin thawn chhuah reng a ni dawn a ni. 4. G roundwater Exploration & Monitoring : Mizoram chhunga kan lei hnuai tui (groundwater) dinhmun kan hriat theihna turin hmun 20-ah Piezometer bun a ni a, hetah hian Digital Water Level Recorder (Telemetry) hmangin lei hnuai tui dinhmun a hriat theih dawn a ni. STATE HYDRO-MET DATA CENTRE : State Hydrometeorological Data Centre-ah hian a chunga khawl hrang hrang hmanga kan data neih te, Station hrang hrang atangin chhunkhawm a ni a. State Data Centre atang hian India Water Resources Information System-ah thawn chhawn ve leh niin, heng data te hi Scholars, Researcher leh mipui ten an mamawhna kawng zel ah tangkai takin an hmang thei dawn a ni. Attachment Loading attachment...",Dated: 5 th Jul 24 3:33 PM,https://dipr.mizoram.gov.in/post/iwrd-minister-in-state-hydro-met-data-centre-water-quality-laboratory-a-hawng |
FCS&CA Minister-in NEC Planning Adviser leh FCI General Manager a kawm,"1078/2024-2025 Aizawl the 5th July, 2024: V awiin khan Food Civil Supply & Consumer Affairs Minister Pu B Lalchhanzova chuan Pu Sandeep Deora, FCI General Manager, FCI, Shillong leh a team te Mizoram House, Shillong-ah a kawm a, Mizoram Chief Minister Pu Lalduhoma’n Prime Minister hnena D.O. letter a thawn bawhzuiin Mizorama Food Security hnuaia Quota tih pun a ṭul thu te an sawi dun a, mihring nuai 1.3 (chhungkaw 28,000) vel tal Food Security hnuaia thun belh theih a beisei thu leh October 2024 hma ngeia tifel tura a ngen thu Minister chuan a sawi. Vawiin vek khan Land Revenue & Settlement Minister a nih angin Pu B. Lalchhanzova chuan NEC Planning Adviser Pu Som Kamei a kawm bawk a. Land Revenue & Settlement Department mamawh hrang hrangte sawipuiin Land Record Modernisation scheme, Land Record leh thil dangte NEC-a puihna dil theih dan te an sawi dun. Space Research Application Centre Shilong nena thawhho theih dan tur te pawh an sawi dun bawk. Attachment Loading attachment...",Dated: 5 th Jul 24 3:24 PM,https://dipr.mizoram.gov.in/post/fcsca-minister-in-nec-planning-adviser-leh-fci-general-manager-a-kawm |
LUNGLEIAH SAMPOORNATA ABHIYAN HAWNNA HUN HMAN A NI,"1077/2024-2025 LUNGLEI; the 5th, July, 2024 : Vawiin chawhma khan Circuit House Conference Hall, Lunglei-ah Niti Aayog hnuaia Lungsen Aspirational Block Programme Saturation Drive 'Sampoornata Abhiyan' hawnna hun hman a ni. He hun hi Pi Ramdinliani, IAS, Deputy Commissioner chuan a hmanpui. Programme hi Pi Rochuangkimi, Addl. Deputy Commissioner Lunglei in a kaihruai a ni. Bawrhsap Pi Ramdinliani chuan Central Sorkar hnuaia Niti Aayog chuan India ram pum-ah dawmkan ngai district Aspirational District 112 leh dawmkan ngai block Aspirational Block thlanchhuah a ni. Mizoramah District leh Block hnufual bik dawmkan ngai tehfung hrang hrang a teh a, thlanchhuah zingah Mamit chu Aspirational District-ah thlan niin; Aspirational Block-ah Mamit District atangin Reiek Block, Saitual District atangin Ngopa leh Lunglei District atang Lungsen Block te chu thlan an ni a. Lungsen Block chu nasa leh zuala Department hrang hrang ten tan an lak ngaihna bik alo ni ta a ni. Aspirational Block tan chuan Block Development tragedy siam a ni a, tuna focus deuh chu Health, Nutrition, School Education, Agriculture, Social Development (Basic Infrastructure) a ni. Deparment hrang hrang ten kan kaldan thin ang lo deuh a kalpui a ngai niin, Line Department hrang hrang te lungrual taka kan thawhho a ngaih thu a sawi. Sampoornata Abhiyan anih angin kan hmalakna hrang hrangah te hmaih nei miah lova kan tuam chhuah a ngai a, chuvangin thapui thawha beihpui thlak a ngaih thu a sawi bawk a ni. He hun-ah hian Line Department panga ICDS, MzSRLM, Health & Family Welfare, Agriculture leh School Education atangin report ngaihthlak niin; an hmalakna leh hmachhawp bakah harsatna thenkhat inkalpawhna leh internet that tawklo na te an sawi bawk a ni. Vawiin hun hmanna-ah hian Sampoornata Abhiyan Pledge (thutiam) lak a ni a, short video thlir ho a ni bawk. Sampoornata Abhiyan hi thla thum chhung kalpui tur a ni. Attachment Loading attachment...",Dated: 5 th Jul 24 2:52 PM,https://dipr.mizoram.gov.in/post/lungleiah-sampoornata-abhiyan-hawnna-hun-hman-a-ni |
Sports Minister in a bial chhunga lei tlakhniamna hmun tlawh,"1076/2024-2025 Aizawl, 05.07.2024: Tukin khan Minister Pu Lalnghinglova Hmar, Aizawl West-II bialtu MLA ni bawk chuan a bial chhunga Vaivakawn Local Council, NGO leh political party hrang hrang aiawhte nen Vaivakawn Community Hall-ah khawtlang mamawh hrang hrang leh hmalak dan tur sawihona hun an nei. Vaivakawn khawtlang hian an vengchhungah ruihhlo do beihpui an thlak mek a kalpui a nih zel dan turte ngaihtuahho niin, zirna lama hmasawnna turte sawiho a ni a. Mizoram Building and Other Construction Workers Welfare Board (MBOCWWB) hnuaia kuthnathawktute tana hamthatna awm thei te sawiin, mipui tam zawk hriata puanzar dan turte an sawiho a ni. Inkawmna hun neih zawhah Minister hian Vaivakawn Zohnuaia lei che leh tlahniam thin chu a hmunah khawtlang hruaitute nen an tlawh a, hmalak zel dan tur an thlir. He hunah hian Pu W. Chhuanawma, Deputy Govt. Chief Whip chu a tel ve bawk. Tunkar chhungin Minister hian Aizawl West-II bial chhunga veng hrang hrangte a tlawh a, karleh lamah chhunzawm a ni ang. Attachment Loading attachment...",Dated: 5 th Jul 24 1:44 PM,https://dipr.mizoram.gov.in/post/sports-minister-in-a-bial-chhunga-lei-tlakhniamna-hmun-tlawh |
Serchhipah Minister Pu Lalthansanga hovin zirlai titha chawimawi,"1075/2024-2025 Dated Serchhip, the 5 th July, 2024: Vawiin khan Serchhip Auditorium, Field Vengah Mizo Zirlai Pawl (MZP) Hqrs., Serchhip buatsaihin High School Leaving Certificate (HSLC), Higher Secondary School Leaving Certificate (HSSLC) leh Mizoram University Exam result chhuaka Serchhip District chhunga Mizo zirlai ti tha chawimawina hun an hmang a. Forests Minister Pu Lalthansanga’n khuallian niin he hun hi a hmanpui. Khuallian Pu Lalthansanga chuan Serchhip atanga HSLC, HSSLC leh Mizoram University Exam-a hlawtlingte a lawmpui a; zirlaite, zirtirtute leh nu leh pate thawhrimna rah a ni, a ti. Minister chuan zirlai kalkhawm te fuihin an nunah hlawhtlinna chauh ni lo, chona leh hlawhchhamna an hmachhawn hun a awm ngei ngei dawn a, hlawhchhamna hi hlawhtlinna kalkawng a ni tih hria a beidawng lo turin a fuih a. Zirnaah tan la a, Hindi thiam kawngah pawh hmasawn tum tura fuihin Pu Lalthansanga chuan “Hindi thiam hi vaina a ni loa, kan ram tan Hindi kan thiam a ngai a ni”, a ti. Kalphung thar sawrkarah mi tin tan hmun a awm tiin Pu Lalthansanga chuan mi taima leh thahnemngai te tan sawrkarin bana kaih ‘hand holding policy’ a siam thu a sawi a. Thalai lehkhathiamte zingah sawrkar hnaa innghat lova, mahni kea din tumten harsatna an tawh dan an zir chian thu leh chuta an hmuhchhuah chu sum leh pai bultanna tur financial support ah harsatna lian tak an nei tih an hriat thu Minister chuan a sawi a. Heng mite tan hian sawrkar chuan kawngkhar zau takin a hawng ta a, an thiamna hmangin Zoram a kang dawn a ni, a ti. Sawrkarin kal tumdan a neih chu - Zoram rorelna in sang berah Pathian lalram lo thleng rawh se, tih a ni a, a hlawhtlin theih nan tan an lak mek thu leh Jail pawh misual tanna hmun ni loin mi fel siamna hmunah siam an tum thu Pu Lalthansanga chuan a sawi a ni. MZP, Serchhip Headquarters buatsaih Mizo zirlai ti tha chawimawina hun hi an Adviser Pu Kapliana Pachuau chuan a kaihruai a. Pu C.Lalhmingsanga, AGS, MZP General Headquarters leh Pu Vanlalchhunga, Adviser, MZP Hqrts. Serchhip te pawhin fuihna thu an sawi a. Pu Vanlalzawna, Secretary MZP Hqrs. Serchhip chuan report a pe bawk. Vawiina Mizo zirlai ti tha lawmpuina hlan tak te hi mi 45 an ni a. Mizoram University Examination, 2024 ah Government Serchhip College atangin Department of Chemistry a palina (4th rank) hauh tu K.Lalrindiki, pakuana (9th rank) Lalrampari te bakah HSLC exam a pasarihna dinhmun luahtu Goodwill English Academy zirlai Zomuansanga te leh Distinction a pass chhuak te chawimawi hlan an ni. Hei bakah hian result chhuak taa zirlai 100% pass nei thei school Marian High School hnenah lawmpuina hlan a ni bawk. Attachment Loading attachment...",Dated: 5 th Jul 24 1:33 PM,https://dipr.mizoram.gov.in/post/serchhipah-minister-pu-lalthansanga-hovin-zirlai-titha-chawimawi |
RURAL DEVELOPMENT MINISTER PROF. LALNILAWMA’N SIRD & PR STAFF WELFARE GENERAL BODY MEETING A HMANPUI,"1074/2024-2025 Aizawl dated 4th July, 2024: Vawiin chawhnu a State Institute of Rural Development & Panchayati Raj Staff Welfare Association General Body Meeting, SIRD & PR Auditorium, Durtlang Leitan, Aizawl a neih ah Prof. Lalnilawma, Minister, Rural Development Department chu khuallian a ni a. Er. C. Lalthlansanga, President, Staff Welfare Association chuan hun kaihruaiin SIRD & PR, Durtlang Leitan a thawktute leh Extension Training Centre Pukpui, Thingsulthliah, Kolasib leh District Panchayat Resource Centre Serchhip, Champhai, Mamit, Lawngtlai leh Saiha-a thawktute he hun ah hian an tel a ni. Rural Development Minister Prof. Lalnilawma chuan Mizoram a State Institute of Rural Development & Panchayati Raj din a nih dan sawiin thingtlang lam tih hmasawnna hmanraw tangkai tak a nih thu a sawi a. Thingtlang khawsak dinhmun chawikang tur a mawhphurhna kan neih te chu chona ang a ngai a, phur tak a thawk turin Staff Welfare member kalkhawmte a fuih. Rural Development Minister chuan Extension Training Centre leh District Panchayat Resource Centre-te chu mipuiin thiamna hmantlak an zirchhuahna hmun atan a ruahman a nih angin khawtlang hmasawnna thlen thei tur mi tangkai chherchhuah tum turin thawktute a chah a. Kan theihna zawn theuh ah midang tanpui tur a kan inpeih reng a pawimawh thu a sawi bawk a ni. Prof. Lalnilawma chuan SIRD & PR Staff Welfare Association-in kokim tak a General Body Meeting an nei thei chu lawmawm a tih thu sawiin mipui tan a rawngbawltu an ni tih hre reng turin leh thawhhona tha tak nei zel turin duhsakna a hlan a ni. Chawhma hun ah hian Staff Welfare Association hruaitu thar thlanna leh rorelna hun hman niin SIRD & PR Staff Welfare Association inkaihhruaina Dante ennawn a ni a. SIRD&PR, Durtlang Leitan, ETC leh DPRC hrang hrang a thawktute Welfare Association pakhat a inchhunkhawm hnu a General Body Meeting hmasa ber a ni. Kum 2024-2025 chhung a hruaitu tur thlanchhuah te chu; 1. Er. C. Lalthlansanga 2. Tv. Benjamin Vanlalruata 3. Pu Zothantluanga 4. Pu Lalthanmawia Ralte 5. Dr. Lalhruaitluangi Sailo 6. Pu Lalchhandama Lailung Chawhnu hun ah hian Pi Ethel Rothangpuii, Director, SIRD & PR Mizoram hnen atangin hmalakna hrang hrang te ngaihthlak a ni a. SIRD & PR Faculty te chu intuaihriam reng tur a chahin Centre tin atangin Research tangkai kalpui theuh turin leh ram leilung hausakna humhalh kawng ah zirtirna kalpui uar turin a chah a ni. District hrang hrang a thawktute atangin ETC leh DPRC dinhmun leh hmachhawpte PowerPoint Presentation hmangin tarlan a ni a. Dr. Khawlsiamthanga Khawlhring, Associate Professor, SIRD&PR chuan lawmthu sawina hun a hmang bawk a ni. Attachment Loading attachment...",Dated: 4 th Jul 24 5:34 PM,https://dipr.mizoram.gov.in/post/rural-development-minister-prof-lalnilawman-sird-pr-staff-welfare-general-body-meeting-a-hmanpui |
VIGILANCE DEPARTMENT THUCHHUAH,"1073/2024-2025 Aizawl the 4th July, 2024: Mizoram sorkar chuan inthlan laia mipuite hnena a intiamna angin 28th December, 2023 khan CBI te hnenah General Consent a lo pe tawh a. Tun hnaiah hian 1st July, 2024 khan India ram puma hman turin Criminal Law thar - Bharatiya Nyaya Sanhita, 2023 chu a lo chhuah tak avangin, chumi zulzui chuan Department of Personnel & Training, Ministry of Personnel, Public Grievances & Pensions chuan CBI-in a chhui theih tur offence hrang hrang te chu a tharin a rawn chhuah leh ta a. Hetianga dan thar hnuaia CBl-in offence a chhui theih tur a thara an rawn chhuah leh tak avang hian State sorkar-in a hmaa CBI hnena General Consent a lo pek kha pek thar leh a lo ngai ta tih Director, CBI-in State sorkar a rawn hriattir a. General Consent State sorkarin a pek dan tur pawn ruahman sa a rawn dah tel bawk a. Director, CBI-in State sorkar ina CBI hnena General Consent a pek dan tur a ruahmanna a rawn siam ang thlapin 27th June, 2024 khan Mizoram sorkar chuan CBI hnenah General Consent a pe thar leh ta a, Official Gazette-ah 1st July, 2024 khan chhuah nghal a ni. Hetianga a thara Mizoram sorkarin CBI hnena General Consent a pek leh a ngaihna chhan chu sawi tawh ang khan dan thar hman a lo ngaih tak vang a ni. Tun hma a Mizoram sorkarin General Consent a lo pek leh tuna a pek thar leh hi thil thuhmun reng a ni a, sorkar chu a dinna ngaiah a la ding reng a ni.",Dated: 4 th Jul 24 4:48 PM,https://dipr.mizoram.gov.in/post/vigilance-department-thuchhuah |
CONSULTATION ON AGRI-PRODUCES MARKETING NEIH A NI,"1072/2024-2025 Aizawl, 04.07.2024: Vawin khan Consultative meeting on Agricultural Produces Marketing chu Assembly House Speaker Pu Lalbiakzama hovin a office chamber-ah neih a ni. He inrawnhonaah hian Speaker Pu Lalbiakzama bakah Agricultural Minister Pu P.C Vanlalruata, Commerce & Industries Minister Pu F. Rodingliana, Adviser to C.M (Implementation of hand-holding policy) Pu K.C Lalmalsawmzauva leh Pu L.P Lalchangkima, Managing Director ZIDCO te an tel a. State pawn atangin an mi rawn thenkhat te an tel bawk a ni. Mizoram thlai thar te hlawk zawk leh awmze nei zawk a deh ral theih dan tur kawng hrang hrang sawi ho a ni a. A kaihhnawih thil awm thei lo dawn sawnna hmun tur te, a lei tu tur te lo sawng bawl dan tur te leh henga tul tur thil te zau takin an sawi ho a ni. Attachment Loading attachment...",Dated: 4 th Jul 24 4:20 PM,https://dipr.mizoram.gov.in/post/consultation-on-agri-produces-marketing-neih-a-ni |
UD&PA MINISTER HOVIN THAWHHONA THUTHLUNG ZIAK,"1071/2024-2025 Aizawl, 4th July, 2024 : Vawiin khan UD&PA Minister Pu K. Sapdanga hovin UD&PA Department hnuaia office hrang hrang - Aizawl Municipal Corporation, Directorate of UD&PA leh Aizawl Smart City Limited te tangho hmalakna tur “Comprehensive Plan for Municipal Waste Management in Aizawl” atan thawhhona thuthlung (agreement) ziah a ni. He ruahmannain a tum ber chu sawrkar department mai bakah private entity leh mipui mimir tanhona hmanga Aizawl hi India ram khaw fai berte zinga siam a ni. He ruahmannain a ken tlangpuite chu: 1. Khawpui kawtthler leh mipui vantlang hmun mai bakah lui leh kawr te bawlhhlawh awm lo leh fai taka siam. 2. Bawlhhlawh tawih thei hi mumal taka sawngbawl mek a ni a. Tuirial-ah a sawngbawl hna kalpui mek a ni. 3. Bawlhhlawh tawih thei lo te chu a sawngbawl dan tur leh a paihna hmun turah chauh paih dan tur ruahman a ni a. Hemi atan hian Material Recovery Facility chu Luangmual IGC hmunah din turin hma lak mek a ni. 4. Tunhma atanga Bawlhhlawh lo intiang vum sa te thianghlim tak leh awmze nei deh ral tum a ni. 5. Aizawl District leh District dang 4 – Kolasib, Mamit, Serchhip leh Saitual a Hospital leh healthcare facilities hrang hrang a bawlhhlawh te chu a halralna hmunah thianghlim taka tih ral tum a ni a. Hemi atan hian Common-Bio Medical Waste Facility chu Tuirial ah din niin, tun ah hian thla 2 chhung atan trial nei turin ruahmanna kalpui mek a ni. 6. Leivung paihna mumal taka siam turin hmalak mek a ni bawk a. AMC in hmun hrang hrang an ruahman sa bakah Khatla ah leivung paihna tur hi a thar siam mek a ni bawk. 7. Insakna bungraw hluihlawn paihna leh sawngbawlna tur pawh Hualngohmun-ah ruahman mek a ni. He agreement sign tute chu: 1. Pu K. Sapdanga, Minister, UD&PA Department. 2. Pu Lalrinenga Sailo, Mayor, AMC 3. Pu Lalmalsawma Pachuau, Secretary, UD&PA 4. Er. Lalhriatpuia, Municipal Commissioner, AMC 5. Dr. Andrew H Vanlaldika, Director, UD&PA 6. Pu CC Lalchhuangkima, CEO, Aizawl Smart City Limited. Attachment Loading attachment...",Dated: 4 th Jul 24 4:15 PM,https://dipr.mizoram.gov.in/post/udpa-minister-hovin-thawhhona-thuthlung-ziak |
CHIEF MINISTER IN I&B DIRECTOR GENERAL KAWM,"1070/2024-2025 Dated Aizawl, the 4th July, 2024: Vawiin khan Chief Minister Pu Lalduhoma chuan a office-ah Pu K. Satish Nambudiripad, IIS, Director General (North East Zone), Ministry of Information & Broadcasting chu a kawm a. Ministry of I&B in Mizorama hma an lakna tinrengah a tul anga tanpui turin an inpeih reng tih a hrilh. Pu K. Satish Nambudiripad, IIS, Director General (North East Zone), hian Mizoram a lokal chhan te hrilhin inhmuhna hun tha a siamsak avangin Chief Minister hi lawmthu a hrilh a ni. Attachment Loading attachment...",Dated: 4 th Jul 24 4:02 PM,https://dipr.mizoram.gov.in/post/chief-minister-in-ib-director-general-kawm |
SAITUAL AH DISTRICT LEVEL COMMITTEE ON PRADHAN MANTRI JAN VIKAS KARYAKRAM(PMJVK) COMMITTEE THUKHAWM,"1069/2024-2025 Dated Saitual the 4th July 2024: Vawiin khan District Level Committee on Pradhan Mantri Jan Vikas Karyakram (PMJVK) Saitual chu an Chairman, Dr Lalngura Tlau, DC hovin Saitual DC Conference Room ah an thukhawm a, he hunah hian PMJVK hnuaia scheme hrang hrang inkawhhmuhna leh zirhona neih a ni a, he meeting hi Pi Rosy Lalrinmawii, Superintendent, DCMA chuan a rawn tel pui a ni. Vawiin thutkhawmna ah hian Chairman, Dr Lalngura Tlau chuan kalkhawmte hnenah lawmthu sawiin PMJVK chu Ministry of Minority Affairs hnuaia centrally sponsored scheme a nih thu leh he scheme hi atam thei ang bera ram mipui leh khawtlangin an chhawr leh hman ṭangkai tura duan a nih angin project an siamah pawh dream project nilovin need project siam turin line department te a chah a, 30th September 2024 ral hma a Project Proposal an siamte DC Office ah thehlut turin a chah a ni. Vawiin a District Level Committee ah hian Pi Rosy-i chuan thu sawiin District Council & Minority Affairs Dept (DCMA) mi leh sa sawmna chang hria DC an nei chu Saitual District te an vanneih zia sawichhuakin PMJVK chungchanga project proposal siamna atana thil pawimawh hrang hrangte inhrilhhriatna a nei nghal a, zawhna leh chhanna hunte hman a ni a, line department ten project proposal an thehluh dawnin administrative approval an dil hmasak a tul thu a sawi bawk. Vawiina District Level Committee thutkhawmah hian Saitual DC, Dr Lalngura Tlau bakah Pi Rosy Lalrinmawii,Supdt,DCMA,Pu Hmangaihropuia, State Project Manager, Pu Pukhraj Kamal,SP Saitual bakah MP leh Assembly Constitency aiawhte, line department aiawhte bakah NGO aiawhte an tel ṭha hle. Attachment Loading attachment...",Dated: 4 th Jul 24 3:53 PM,https://dipr.mizoram.gov.in/post/saitual-ah-district-level-committee-pradhan-mantri-jan-vikas-karyakram-pmjvk-committee-thukhawm |
MAMIT-AH INDIA DAN THAR BHARATIYA NYAYA SANHITA (BNS) ZIRCHIANA NEIH A NI,"1068/2024-2025 Mamit 4th July, 2024 : Vawiin khan I&PR Conference Hall, Mamit-ah Sawrkar laipuiin dan a siam thar Bharatiya Nyaya Sanhita (BNS) zirchianna Hub for Empowerment of Women, Women & Child Development Mamit District buatsaihin neih a ni. Pu Vaninmawia Khawlhring, Advocate chuan sawrkar laipuiin dan thar a duan chhuah BNS hnuaia hmeichhiate leh naupangte humhalhna dan leh hremna chungchangah kalkhawmte zirtirna a nei a. Kalkhawmte atangin zawhna leh chhanna hun hman nghal a ni bawk. He hun hi Pu Henry Lalhmingmawia Hnamte, SFL, Women & Child Development-in a kaihruai a, Mamit District chhunga Women & Child Development hnuaia thawkte bakah MHIP leh YMA branch aiawhte an tel a ni. Attachment Loading attachment...",Dated: 4 th Jul 24 3:15 PM,https://dipr.mizoram.gov.in/post/mamit-ah-india-dan-thar-bharatiya-nyaya-sanhita-bns-zirchiana-neih-a-ni |
REIEK-AH SAMPOORNATA ABHIYAN LAUNCHING PROGRAMME HMANA NI,"1067/2024-2025 Aizawl 4th July, 2024 : Vawiin chawhma dar 11 khan Aspirational Block, Reiek chuan NITI-Aayog hnuaia Aspirational Block Programme saturation drive “Sampoornata Abhiyan” launching programme chu ram chhung block leh District hrang hranga an hman angin Reiek BDO conference hall-ah hman a ni. He hun hi Pi R. Lalrinzuali, BDO chuan kaihruaiin Sampooranta Abhiyan chungchang sawi hawnna a neih hnuah Short video thlirho a ni. Block huamchhunga Department hrang hrang te sawm niin, Key Performance Indicator saturate tura thlan chhuah 6 (paruk) changtu officers te'n an dinhmun report tawite an pe theuh a, chungte chu – 1. Health Department 2. ICDS 3. Agriculture 4. MzSRLM te an ni. He hunah hian Sampoornata Abhiyan Pledge (thuthiam) lak a ni a, Pu Lalrinmawia, Assistant (dealing officer of ABP)-in kalkhawmte hnena lawmthu sawina a nei a ni. Attachment Loading attachment...",Dated: 4 th Jul 24 3:05 PM,https://dipr.mizoram.gov.in/post/reiek-ah-sampoornata-abhiyan-launching-programme-hmana-ni |
MAMIT-AH LAUNCH OF SAMPOORNATA ABHIYAN NEIH A NI,"1066/2024-2025 Mamit 4th July, 2024 : Vawiin khan DC Conference Hall, Mamit-ah Sampoornata Abhiyan hawnna Pu V.L. Remliana, District Bawrhsap kaihhruaina-in neih a ni. He hun kaihruaitu Pu V.L.Remliana, District Bawrhsap chuan Mamit District chu India ram district hnufual thlanchhuah zingah kan tel a vangin sawrkar laipui atangin enkawl leh chhawmdawlna tam tak kan dawng a, hei hian hmasawnnna tha zawk min thlen se, hmasawnna hna kal mekah kan thawh ho thiam a tul thu leh pawimawh thu a sawi. Pi Grace Lalremdiki Sailo, SDC chuan Aspirational District Mamit dinhmun leh thlen chin bakah hmachhawp hrang hrangte a tarlang a, tun mekah hmalakna indicator paruk dinhmun a tarlan danin, 1. Percentage of pregnant women registered for Antenatal care (ANC) within the first trimester - 72.5% 2. Percentage of pregnant women taking supplementary nutrition under the ICDS programme regularly - 88% 3. Number of Soil Health cards distributed - 0% 4. Percentage of children fully immunized (9-11 months) ( BCG + DPT3 + OPV 3 + measles 1) - 94% 5. Percentage of schools with functionality electricity facility at secondary level - 100% 6. Percentage of schools providing textbooks to children within 1 month of star of academic session - 100% a ni. Line department pali District Education Office, District Agicultural Office, District Programme Office leh Chief medical Office atang te'n report tawi ngaihthlak niin, an hmalakna, hmachhawp bakah harsatna an tawh thenkhat internet problem leh inkalpawhna te an tarlang bawk. Pu V.L. Remliana, District Bawrhsap kaihhruaina-in Sampoornata Abhiyan thutiam sawirualna neih a ni a, short video on Sampoornata Abhiyan thlirhona neih a ni bawk. He hunah hian Pi Carolyn L.B.Khiangte, SDO (Sadar) chuan lawmthusawina neiin Mamit khawpui chhunga Line Department, Sawrkar Deparment aiawh, tlawmngaipawl aiawh, khawtlang hruaitu aiawh leh thutharthehdarhtute an tel a ni. Sampoornata Abhiyan hi Aspirational District Mamit hnuaia thla thum chhung nasa lehzuala hmalakna tur atana programme niin he mi hnuaiah hian Line Department hrang hrang atangin, timely antenatal care for pregnant women and regular supplementary nutrition, suppelementary nutrition for pregnant women, complete immunization for all children, regular screening for diabetes and hypertension for every individual, distribution of soil health cards leh Provision of revolving funds to self-help groups hnuaiah hmalak a ni ang. Vawiin vek hian Line Department-te hian hmalakna tur hrang hrangah meeting an nei zui nghal a ni. Attachment Loading attachment...",Dated: 4 th Jul 24 2:34 PM,https://dipr.mizoram.gov.in/post/mamit-ah-launch-of-sampoornata-abhiyan-neih-a-ni |
Champhai Bawrhsapin Mizorama ‘Experiential Learning Centre’ hmasa ber a hawng,"1065/2024-2025 Champhai, 4th July 2024: Sawrkar Laipui Ministry of Information & Broadcasting hnuaia cheng nuai 100 senga din ‘Experiential Learning Centre (ELC)’ chu vawiin chawhma dar 10:00 khan Champhai Bawrhsap Pu James Lalrinchhana chuan CHANEM Building, Champhai Vengthlangah a hawng. ELC hi Mizorama hmasa ber a ni a, hmarchhakah pawh Sikkim leh Manipur-te chiahin an la nei a ni. ELC hawngtu Pu James Lalrinchhana chuan Champhai District Bawrhsap a nih chhungin District hmasawnna a tan ruahmanna tam tak siam a nih thu sawiin, Champhai District chhunga hmasawnna hrang hrang he hunah hian a tarlang a. Vawiina hawn tak ELC bakah Champhai District Hospital-ah ICU khawl hrang hrang nuai 40 man bun fel a nih tawh thu te, Hmunhmeltha -Zote Road thawmthat a nih thu te, School pahnihah Computer 10 ve ve bun tum a nih thu te leh Ministry of I&B te nena thawkhovin Champhai District-a khua zawng zawngah naupang tan film chhuaha HIV/AIDS leh Drugs Awareness Campaign neih tum a nih thu te a sawi a ni. He tih rual hian MLA leh MP Inthlanpui ten hnathawhna hun tam tak an lak hek avangin duh anga hmalak chak a ni thei lo erawh pawi a tih thu khuallian hian a sawi a, Experiential Learning Centre (ELC) tluang taka hawn a ni ta erawh chu lawmawm a tih thu a sawi bawk a ni. Pu James Lalrinchhana chuan ELC chu zir thiamna hmun ‘Educational Centre’ a nihna ngaipawimawh turin mipuite a ngen a. ELC chu zirlai naupangte thiamna inthukru phochhuaktu, ram enkawl leh thil ruahman an thiam phah theihna leh thiamna tak tak pe chhuaktu ni thei se tia duhsakna hlanin ELC Centre hi a hawng a ni. Champhai Bawrhsap chuan Experiential Learning Centre din a nih theih nana hmalatu Pu Armstrong Pame, IAS, Director, Film Division, Ministry of I&B chungah te, ELC Management Committee member chungah te, ELC Nodal Officer Pu Moses Lalfakawma Tlau leh hawnna inkhawma kalkhawm zawng zawng te chungah lawmthu a sawi a ni. ELC hawnna inkhawm hi Pu K. Zorammuana, Addl DC chuan kaihruaiin kalkhawmte inlawmna thu a sawi a. Pu Benjamin Zalawma Ralte, DUDO chuan technical report a pe a. ELC din tur hian August ni 7, 2023 atanga hmalak tan a ni a. ELC-ah hian Artificial Intelligence leh Virtual Reality hmang ‘Gaming Zone’ te, ‘HoloWorld’ leh video fiah zawk (High Definition) hmanga thil awm dan inhrilhfiahna hmun ‘Viewing Room’ te a awm a ni. ELC din nan hian Ministry of I&B atangin cheng nuai 100 hmuh a ni a, a hmunhma chei that nan leh khawl bun fel nan cheng nuai 92.39 (₹ 92,39,797) sen tawh a ni a. Pawisa hman ban cheng nuai 7.6 (₹7,60,203) pawh hi ELC tihchangtlun nana hman leh turin ruahman a ni. Hawnna inkhawmah hian pawl hrang hrang aiawh te pawhin thu an sawi a, he mi hnu hian Experiential Session hlimawm leh hlawk thlak tak neih a ni. Attachment Loading attachment...",Dated: 4 th Jul 24 2:21 PM,https://dipr.mizoram.gov.in/post/champhai-bawrhsapin-mizorama-experiential-learning-centre-hmasa-ber-a-hawng |
"Governor Dr Hari Babu Kambhampati in Mizoram chhunga central scheme hrang hrangte darh zau zawka puanchhuah dan tur Director General, I&B (NE Zone) sawipui","1064/2024-2025 Aizawl, the 4th July 2024: Vawiin khan Raj Bhavan-ah Pu K. Satish Nambudiripad, Director General, NE Zone, PIB & CBC, Ministry of I&B chuan Governor Dr. Hari Babu Kambhampati a hmu a. He hunah hian Governor chuan Mizoram mipui tam zawkin Central Sawrkar hnuaia scheme tha tak tak te an lo hriatchian zawk a, an hman tangkai theih dan tur a lo sawipui a ni. DG, PIB (NE) nena an inbiaknaah Governor Dr. Hari Babu Kambhampati chuan state chhunga mipui nawlpui ten centrally sponsored scheme, social security scheme, leh welfare scheme tam zawk an hre miah lo chu a vei thu a sawi a. Mipui nawlpui chu sawiloh, mithiam zawk te leh khawtlang hruaitute bakah sawrkar hnathawk vengva tura ngaih te pawhin an hre fumfe lo chu pawi a tih thu a sawi. Governor chuan Central Sawrkar hnuaiah scheme tha tak tak department hnuaia pek chhuah chi te, welfare schemes tha tak tak leh zankhat mitchhin tawh thulha chhungte tana sum hmuh theihna tur, inziah luh leh kumtina pawisa tlem te bak thawh ngai lo tam tak a awm a. Hei hi mipui hian an zawm duh loa, an dawng duh lo tihna lam ni lovin an hriat lo vang a ni a ti. Hriattir tur hian bank hnathawkte leh sawrkar hnathawkte an inpek tawk erawh a ngai a. Department thenkhatah chuan an officer ten central schemes atanga department hnuai atanga beneficiary te hnena an pek theih chungchang hre lo te an la awm a ti. A wareness campaign nasa zawk pek chhuah chu tuna hmalakna pawimawh a nih thu a sawi a. Hemi kawngah hian central sawrkar media agency PIB leh a thawhpui DDK leh AIR te pawh tan an lak a ngai a ti a. Ruahmanna tha tak siama, awareness campaign a theih anga tam nei turin a chah nghal a ni. He inkhawmah hian Pu Nampibou Marinmai, Director(News), Doordarshan Kendra (DDK) pawh a tel a ni. Attachment Loading attachment...",Dated: 4 th Jul 24 1:42 PM,https://dipr.mizoram.gov.in/post/governor-dr-hari-babu-kambhampati-in-mizoram-chhunga-central-scheme-hrang-hrangte-darh-zau-zawka-puanchhuah-dan-tur-director-general-ib-ne-zone-sawipui |
MINISTER PU C. LALSAWIVUNGA'N STUDENTS' SELF-SUPPORT UNION BUATSAIH INTODELH & CAREER CAMPAIGN CUM LEHKHABU TLANGZARH A HMANPUI,"1063/2024-2025 Aizawl, the 4th July, 2024: Zirlai ni chunga mahni intodelh tum pawl, Students' Self-Support Union (SSU) buatsaih zirlaite tana intodelh beihpui thlakna leh zirlaite an kalna awm kawng kawhhmuhna hun vawiin chawhma dar 10:00 a Vanapa Hall-a neih chu Art & Culture Minister Pu C. Lalsawivunga chuan khuallian niin a hmanpui a, PMU, PHED leh SSU Gen. Hqrs. buatsaih lehkhabu 'Duhthusam Ram' Volume-I chu a tlangzarh nghal bawk. Khuallian Pu C. Lalsawivunga chuan Students' Self-Support Union-te hmalaknaa zirlaite tana pawimawh tak intodelhna leh nakin zel atana kalna awm kawng inkawhhmuhna hun buatsaih a ni chu lawmawm a tih thu sawiin, SSU din a nih dan leh tun thlenga zirlai harsa zawkte tana mumal taka hma a la chhunzawm zelte chu fakawm a tih thu a sawi a. Intodelh thupuia nei Students' Self-Support Union-in thawhhreh pawh nei lo hruaitu entawntlak tak tak an nei thin chu vawiin ni thlenga tha taka an kal theih chhan a ni, a ti a. Mahni intodelh tur leh chhungkaw enkawl nan hna hnuaihnung leh zahthlak a awm loh thu sawiin, SSU te'n an nunpui tlat chu chhuanawm a tih thu a sawi bawk. Art & Culture Minister chuan state puitling kan nih hnuah hmasawnna tam tak hmuh a nih tawh thu leh intodelh leh hmasawn tura tanlak erawh a la ngaih nasat thu sawiin, sum leh pai leh ei leh bara intodelh turin tun atangin bultan a ngai a, hei hi zirlaite'n hriaa thupuia hmanga tan an la chu lawmawm a tih thu a sawi a. Mizo kutchhuak leh thar chhuahte hnualsuat mai lova chawilara ngaihsan nachang hriat a tul thu sawiin, hei hi intodelh beihpui thlak kawnga pawimawh hmasa a ni, a ti a. Sawrkarin hand holding policy hnuaiah thalai entrepreneur-te a ngaihpawimawh thu leh mahni kutkea din tumte tan a inhawn reng thu a sawi a. Zirlai kalkhawmte chu hmasawnna kawng dika kan ramin ke a pen theih nan pass ringawt duh tawk lova, thiamna tak tak neih tum zawk tura chahin, hmasawnna kawng dik zawh turin zirnaah hma kan sawn a ngai hle a ni, a ti a. Zirlaite chu Pathian tih chunga lehkha zir tur leh nu leh pate thu awih tura chahin, Mizoram chhung maia hna zawng lova India ram pum huap hna lak lian tak taka lang thei tura rinawm leh taima taka lehkha zir turin a fuih nghal bawk. He hun hmanpuitu Er. H. Duhkima, Director, Project Management Unit (PMU), PHE Department chuan zirlai kalkhawmte chu tum bulbal tak nei tur leh tum ram thleng tura taimakna leh tumruhna nei turin a fuih a. Khawvel changkang leh hmasawn zel kentel zirlai puitu hmanraw tha tak takte chhawr tangkai tum tura a fuih rualin internet chu zirlai puitu piah lamah rinrawla neih tum lo tur leh lehkhabu tha tak takte rinrawla neia chhiar tam zawk turin a chah a. Insiamrem thiam a pawimawh thu leh hun hman dan siamrem thiam apiangte'n hlawhtlinna an chan thin thu sawiin, kalkhawmte chu an zirlai tibahlah chuang lova chhungkua leh khawtlang tana mi tangkai nih tum turin a sawm a. Ram leh hnam hmangaihna nena theihtawp chhuaha lehkha zir turin a fuih nghal bawk. Thusawitu dang SSU Gen. Hqrs. President Tv. Darhmingliana chuan hnathawh tur leh inhlawhnate zawnga intodelh tura hma an lak thin thu leh zirlai harsa zawkte SSU kaltlanga puih an nih thin dante tarlangin, zirlai ni chunga intodelhte hnenah kum tin Rs. 20,000/- leh citation kengtel self support award an pek thin thu a sawi bawk. He hun hi Nl. Lallawmzuali'n kaihruaiin Tv. Gordon C. Vanlalhruaitluanga, Jt. Secretary, SSU Gen. Hqrs-in report pein kalkhawmte inhmelhriattirna hun a hmang a. Lehkhabu tlangzarh tur kamkeuna Tv. James Ramdinmawia. Adviser, SSU Gen. Hqrs. & Chairman, Zamzo Real Estate-in a nei a. Lehkhabu ziaktute hnenah thilpek hlan a ni a. Tv. Rinsangzela, i/c Property Secretary-in lawmthu sawiin hun hman hi a khar a ni. Hun hnihna Tv. Benjamin J. Malsawmdawnga, Secretary General, SSU Gen. Hqrs. kaihhruaiin hman chhunzawm a ni a, he hunah hian sawm bik mithiam Tv. J. Lalramnghaka. Adviser, SSU Gen. Hqrs., Pu Lalrinawma Khiangte, MCS, Private Secretary to CM, Prof. Lalhriatzuala, HoD, Physics, Pachhunga University College leh LESDE Department, Govt. of Mizoram atangtein zirlaite hriattur pawimawh tak takte ngaihthlak a ni a, zawhna leh chhanna hun hlawkthlak tak hman a ni. Students' Self-Support Union (SSU) hi kum 1985, May ni 27 ah Hrangbana College-ah din niin kum 39-na hmel a hmu tawh a. Kum tin assembly an nei thin a, zirlaite intodelh nan campaign an kalpui thin bakah zirlai ni chunga intodelhte hnenah kum tin self support award an sem thin a. Rising Day-ah blood donation camp an nei thin a, heng bakah hian zirlaite intodelh leh hlawhtlin theih nan kawng hrang hrangin hma an la thin a ni. PMU, PHE Department leh SSU Gen. Hqrs. tangkawp buatsaih lehkhabu tlangzarh tak Duhthusam Ram, zirlaite eizawnna awm kawng kawhhmuhtu Vol-I ah hian mithiam tak tak te'n topic hrang hrang hmangin zirlaite tana hriattur pawimawhte an ziak a. Colour vek page 106 a chhah a ni a, copy 15000 chhut chhuah niin Rs 100/- man a ni. Attachment Loading attachment...",Dated: 4 th Jul 24 1:23 PM,https://dipr.mizoram.gov.in/post/minister-pu-c-lalsawivungan-students-sel-support-union-buatsaih-intodelh-career-campaign-cum-lehkhabu-tlangzarh-a-hmanpui |
Sawrkar remtihna lo leh dan lova pawisa khawn khap,"1062/2024-2025 Dated Serchhip, the 4th July, 2024: Mimal leh pawl thenkhat ten State pawn atanga lirthei lo lutte hnen atangin pawisa an lo laksak thin tih hriat a ni a. Hetianga State Sawrkar remtihna lo leh danin a phut vang ni lova pawisa lo khawn hi sawrkar chuan a ngai thutak hle a. Chuvangin, Serchhip District chhungah Sawrkar remtihna lo leh dan lova pawisa khawn hi khap tlat a ni, tiin July ni 4, 2024 khan Serchhip DC Pu Paul L. Khuma chuan hriattirna a tichhuak. Hetiang ti lui hriat an nih chuan dan angin an chungah hremna lekkawh a ni ang.",Dated: 4 th Jul 24 1:19 PM,https://dipr.mizoram.gov.in/post/sawrkar-remtihna-lo-leh-dan-lova-pawisa-khawn-khap |
EDUCATION MINISTER IN A BIAL CHHUNGA ZIRLAI TITHATE HNENAH LAPTOP HLAN,"1061/2024-2025 Aizawl, 4.7.2024: Vawiin ni khan Education Minister Dr. Vanlalthlana chuan a bial chhunga pawl 10 leh 12 zirlai top 10 a tling te chawimawina hun hmangin, lawmpuina Laptop a hlan. Education Minister chuan a office chamber ah a bial chhung a zirlai ti tha, HSLC leh HSSLC 2024 exam a top 10 a tling mi panga (5) te hnenah laptop hlanna hun a hmang a. Minister chuan zirlaite hnenah fuihna thusawiin, hlawhtlinna chang tur chuan taimak a tul thu leh an tuina ber ah kal tum hram turin a chah a; an thiamna leh finna te ram tan a hmang chhuak thei ngei turin Minister chuan zirlaite chu an kal zelna turah theih tawp chhuah turin a fuihna leh duhsakna a hlan a ni. AMC Ward III Corporator Pi C Lalchhandami pawhin fuihna thu a sawi bawk. He hunah hian School Education Director a tel bawk a ni. Vawiin a chawimawina dawngtute : 1) H. Lalsangpuia s/o H. Lalhumhima Class X, Ramhlun Vengthar 2) Malsawmkima s/o Beiseia Class X, Laipuitlang 3) Vanlalenkawli d/o C. Laltlansanga, Class X, Ramhlun North 4) HK Lallawmchhungi d/o Pu HK Lalthansanga, Class XII, Aizawl Venglai 5) Zonunsangi d/o Lalthakima, Class XII Ramthar North",Dated: 4 th Jul 24 1:15 PM,https://dipr.mizoram.gov.in/post/education-minister-in-a-bial-chhunga-zirlai-tithate-hnenah-laptop-hlan |
CHIEF MINISTER HOVIN ASSAM RIFLE SAWN CHHUAH CHUNGCHANG JOINT MEETING NEI,"1060/2024-2025 Dated Aizawl, the 4th July, 2024: Vawiin khan Chief Minister Pu Lalduhoma hovin Minister, Assam Rifle hotute leh mizoram sawrkar mi pawimawh ten Zokhawsanga Assam Rifle sawn chungchang thil pawimawh te an sawiho. Thuhma sawiin Chief Minister chuan, sawrkarna kan lak hnuah Assam Rifle sawn chhuah chungchang hi engmah kan la sawi chuak lova, central sawrkar rilru dik tak hriat kan duh avangin kan ngaichang a ni. Thla hmasa ni 20 a Union Home Minister Pu Amit Shah ka kawm tumin amah zawkin a sawi chhuak a. ""Aizawl khawpui laili atanga Zokhawsanga AR sawn chhuah hi thutlukna siam fel tawhsa a ni a, kan sawn ngei dawn a, hmalak tawh chin te enin August thlaa rawn zin ka tum a ni"" tiin. Chuvangin hmalak tawh chin te leh hmabak awm te rang taka kan umzui a ngai a, Joint Meeting hi kan buatsaih ta a ni, a ti. Mizoram Home Department lamin a tir atanga vawiin thlenga hma an lo lak tawh chin te chipchiar takin an sawifiah a, chumi hnuah department dangten an hmalakna pawimawh zual te an sawifiah ve bawk. Assam Rifle lam te hian loneitute tana an ram paltlangna kawng thar laih vang hian an Magazine Building leh Firing Point hmun te sawn a ngaih phah tur thu an tarlang a, internal road, water supply leh electric transformer chhe chungchang te pawh an sawi lang. Meeting hian, loneitute kawng thar vanga an hmunhma thenkhat sawn ngai te bawhzuiin Joint Inspection rang taka neih ni se, an ti a. An tan kawng thar peih anih hma chu loneitute hi Security Pass siamsak ni se an ti bawk. Zokhawsang internal road leh electric transformer te hi kum 5 kal taa AR hnena hlan tawh an nih avangin a chhe siam hi an kut a ni tawh a. Siam tha tura a bawhzui dan kawng sawipui an ni. Tui supply erawh chu Cyclone Remal lo thlen atanga vawiin thlenga tui supply lama Aizawl khawpuiin harsatna a tawh vang a nih thu tarlan a ni. Joint Meeting ah hian Pu K. Sapdanga, Home Minister, Pu Vanlalhlana, PWD Minister, Pu F. Rodingliana, P&E Minister leh Prof. Lalnilawma, PHE Minister te, Major General Suresh Kumar Bhambhu, Sena Medal, Inspector General Assam Rifles (East), Pu Vanlaldina Fanai, Commissioner & Secretary to Chief Minister leh Mizoram sawrkar Home, PWD, PHE leh P&E officials te an tel a ni. Attachment Loading attachment...",Dated: 4 th Jul 24 12:55 PM,https://dipr.mizoram.gov.in/post/chief-minister-hovin-assam-rifle-sawn-chhuah-chungchang-joint-meeting-nei |
MYC CHAIRMAN LEH JICA INKAWM,"1059/2024-2025 Aizawl the 4th July, 2024: Vawiin khan Malsawmzuala Ralte, MYC chairman office ah JICA hotute Yazawa, Goto leh Joy te lengin, kumin february thlaa JICA office, Delhi a an sawi ho tawh rawn bawhzuiin disaster management leh photography a thawh ho dan tur an sawi ho. Disaster management & rehabilitation conference room ah official te nen meeting nei zuiin hemi zawh hian Mizoram school of photography an tlawh leh a, thlalak zir mekte nen an inkawm ho bawk. JICA hian chhiatrupna thlen thulh a, hmalak dan turah leh thlalak lama hmasawn thei turin Japan atanga mithiam rawn tirh theih an beisei a, hmalak ho chhunzawm zel ni se, an ti a ni. Attachment Loading attachment...",Dated: 4 th Jul 24 11:44 AM,https://dipr.mizoram.gov.in/post/myc-chairman-leh-jica-inkawm |
MIZORAM-A A HMASA BER ATAN NAUPANG 11 LUNG PAWP HNAWH A NI,"1058/2024-2025 4th July, 2024 : National Health Mission, Mizoram hnuaia Programme pakhat RBSK leh Ebenezer Medical Centre, Chawnpui, Aizawl te tangkawp in Mizoram-a a hmasa ber atan Naupang 11 te Lung Pawp hnawh a ni. Ebenezer Medical Centre, Chawnpui Aizawl ah Dr. Vanlalmalsawmdawngliana (Dr. Msa), Cardiologist leh a Team te hova Congenital Heart Disease Device Closure Camp neih niin, RBSK in a Mizoram chhunga veng leh khaw hrang hranga naupang lungpawp hnawh ngai an refer naupang 11 te lungpawp hlawhtling taka hnawhsak an ni. Naupang 11 te hi dam taka discharged vek tawh niin Naupang 11 te Lung pawp hnawhna man Hospital Bill hi RBSK, National Health Mission, Mizoram in a tum a ni. He Device Closure Camp hi India rama naupang lung enkawltu thiam hmingthang, Dr. Nageshwar Rao, Rainbow Hospital, Hyderabad chuan a rawn vil bawk. Tun tuma naupang 11 te chhiar tel hian, RBSK, National Health Mission, Mizoram chuan naupang Lung thalo Inenkawl ngai te Hospital Bill mi 101 alo peksak tawh a ni. Kum hmasa lamah chuan RBSK hian hetiang ang Device Closure ngai case hi state pawna Hospital lianah a refer thin a, kalkawng man te, ei leh in leh thlenna mai bakah tawngthiam hruaina manah naupang chhungten sum tamtak an seng thin a. Tun tumah erawh Mizoram chhung ngeiah Dr. Vanlalmalsawmdawngliana hovin Ebenezer Medical Centre, Chawnpui, Aizawl ah naupang in inenkawlna tluantling an dawngin Naupang chhungte ah phurrit nasa takin a chhawk zangkhai a ni. Naupang lung lama harsatna nei, inenkawlna mamawh te tan, Aizawl West DEIC, Kulikawn leh Lunglei DEIC, Lunglei District Hospital ah te in hriattir tur a ni a. Tin, Anganwadi Centre leh Sorkar School-ah te a naupang hriselna endik tur a rawn kal thin RBSK Mobile Health Team te hnenah alo in chhinchhiah tir theih bawk a ni. Attachment Loading attachment...",Dated: 4 th Jul 24 10:28 AM,https://dipr.mizoram.gov.in/post/mizoram-a-a-hmasa-ber-atan-naupang-11-lung-pawp-hnawh-a-ni |
"LUNGLEI BAWRHSAP Pi RAMDINLIANI, IAS CHU HoOs leh NGOs TEN AN THLAH","1057/2024-2025 LUNGLEI; the 3rd July, 2024: Vawiin chawhnu dar 2:30 khan DC Conference Hall-ah Lunglei district chhunga Heads of Offices leh Tlawmngai Pawl hrang hrang hruaitu ten Lunglei District bawrhsap Pi Ramdinliani thlahna programme an hmang. Programme hi Pu James Miahlung Addl.DC chuan kaihruaiin, hunserh hi TC. Zonungsanga DRO in a hmang. Pi Ramdinliani chuan a puala Farewell programme an buatsaih chu lawmawm a tih thu sawiin, a chunga duhsakna an lantir zawng zawng chu Pathianin a let tam takin rul theuh hlawm turin duhsakna a hlan hlawm. Pi Ramdinliani chuan Lungleiah kum khat tha a awm chhunga LMC, MLA leh Lok Sabha inthlanpui a hmachhawn avanga Lunglei district tana a thawh tur anga a thawk hman loh leh ruahmanna a lo neih ve te pawh a bawhzui hman lo erawh pawi a tih thu a sawi. Sawi zawmin Pi Ramdini chuan Lungleia a awm chhunga Head of Office te, Tlawmngai pawl te, Kohhran te, Local Council / Village council te leh mipui mimir te thawhpuina leh tawiawmna tha tak a dawn avangin lawmthu a sawi bawk. Pi Ramdinliani chuan amah thlahtu HoO te hnenah, Lunglei District-a an awm chhunga an Office tan leh Lunglei district tana theitawp chhuah theuh tura chahin, Thingtlang lam atanga Lunglei khawpuia office dawr tura lo kal te chu lo ngai pawimawh a, lo ngaihsak hram hram thin turin a chah hlawm bawk. Vawiin Farewell programme hi Pi Rochuangkimi Khenglawt, Addl. DC chuan lawmthu sawiin a khar ta a ni. Head of Office te leh NGOs hruaituten an thlah zawhah hian Lunglei Officers' Club ten Circuit House, Conference Hall-ah an President Pi Ramdinliani, IAS hi an thlah ve leh bawk a ni. Attachment Loading attachment...",Dated: 3 rd Jul 24 5:53 PM,https://dipr.mizoram.gov.in/post/lunglei-bawrhsap-pi-ramdinliani-ias-chu-hoos-leh-ngos-ten-an-thlah |
INDIA RAM CHHUNGA DIET AND BIOMARKER ZIRCHIANNA CHUNGCHANG,"1056/2024-2025 Aizawl the 3rd July, 2024: The Indian Council of Medical Research-National Institute of Nutrition, Hyderabad chuan ""Diet and Biomarker Survey in India"" tih thupui hmangin ram chhung zirchianna a nei dawn a. He zirchianna-in a tum ber chu, mipuiten India rama nutritional (chaw tha) an lakluh dan dinhmun enchianna a ni. Hei bakah hian mipuite thisen tlakchham (anemia) leh micro-nutrient (Vitamin leh Minerals) tlakchhamna tlanglawn an neih dan enfiahna a ni. Heng zirchianna hi a hrang hrang in an then a: naupang kum 5 hnuai lam, kum 5-9 inkar, tleirawl/rawlthar, puitling leh kum upa lamah te then a ni. Mizoram sorkar, Zoram Medical College (ZMC) leh The Indian Council of Medical Research-National Institute of Nutrition (ICMR-NIN) tang kawpin he zirchianna hi July 2024 atangin thla 6 chhung District thlan bik 6 Aizawl, Champhai, Kolasib, Lunglei, Mamit leh Siaha-ah te neih tum a ni a. Zirchianna hi mi thlan bik 24 ten an nei dawn a chungte chu: Medical Officers-2, Nutritionist/ Dieticians-2, Phlebotomists/Lab Techician, Social Workers leh Antropologists te an ni ang. He zirchianna hi in tinah neih tura ruahman a ni a. An thlahtute atanga zirchianna, natna benvawn an neih dan, ni khat chhunga an ei leh in lakluh, an chaw lakluh dan kimchang leh an thisen test atanga neih turn a ni. Thisen sample hi chi hrang hrang a thenin : HB test, an zunthlum dinhmun, Iron, B12, Folate, Vitamin A etc leh an thau chhe neih leh neih loh atangte a en a ni ang. He zirchianna hian Mizoram mipui dinhmun dik tak, an thisen tlakchham dan dinhmun leh an diet (chaw tha lak luh) dan a entir dawn a. National Food Security Act hnuaiah Mizoram dinhmun a hriat theih mai bakah public health nutrition policy kal tlangin an harsatna te a su kiang thei dawn a ni. He zirchianna hian a tawk te a kan chaw tha lak luh dan tur leh thau lutuk kan neih theihna turah te min vengin min kaihruai thei dawn a ni. Attachment Loading attachment...",Dated: 3 rd Jul 24 4:56 PM,https://dipr.mizoram.gov.in/post/india-ram-chhunga-diet-and-biomarker-zirchianna-chungchang |
"PRESS STATEMENT OF PU B.LALCHHANZOVA, MINISTER, FOOD, CIVIL SUPPLIES & CONSUMERS AFFAIRS IN HIS PRESS CONFERENCE ON 3RD JULY 2024","1055/2024-2025 A hmasa berin chibai ka buk a che u. Supply minister mawhphurhna pek ka nih atang khan kan state in buhfai kan chawk luh dan, sum sen dan leh enkawl dan te uluk takin ka zira, National Food Security (NFSA) kaltlanga buhfai kan dawn te leh kan state puala buhfai kan lei te uluk takin ka en chho a, Card Eng Antyodaya Anna Yojona (AAY) leh Card Pawl, Priority Household (PHH) hmang mek, AAY-te hian thlakhatah Buhfai 35 kgs a thlawnin an dawng a, PHH te hian mipakhat zelah 5 kgs a thlawnin an dawng a, 3 kgs Rs 15 per kg per person hisap'in an khul ve thin a, card var hmang te hian kg khat Rs 15 in mipakhat tan 8 kgs an khul thin, thlatin hian Buhfai 97,000 qtls vel kan chaw lut thin a, Food Security scheme hnuaiha 37,000 qtls vel a thlawnin kan dawng thin a, a man tlawm tied over 14,900 vel kan lei bawk a, Open Market Procurement hmangin thla tin 44,000 vel Rs 4,000 per qtl in kan lei thin bawk. Kan Buhfai enkawl mek dan ah hian kan hotu te hnenah rawtna hetiang hian ka thlen a:- 1. NFSA in a huam ve loh te tana Buhfai quata kan pek ang hi state dang te hian an lo pe ve lemlo niin a langa, hei hi kan ti tawp kherlo anih pawhin subsidy kan pek hi ennawn nise, kan state in subsidy a sum kan sen thin hi kan ti tlem thei ang tih leh 2. Retailer te lawmman hi ennawn ni se, chu chuan buhfai buk diklo awm thin hi thui tak a veng thei ang tih hi ani 3. He ka rawtna hi umzuiin Cabinet Meeting Ni 18/06/2024 a neih chuan (a) C M, Minister, MLA leh Group A Officer-te tana Buhfai Quota kan lei thin hi tihtawp ni se, hmahruai ila, khawsak harsa lemlo te pawh ngen chhoh zel nise (b) Buhfai Kg khata subsidy Rs 25 ka n pek thin chu Rs 10 ah ti hniamin Card var hmangtuten Rs 15 a an khul thin chu Rs 30 in an khul tawh anga, (buhfai quintal khathi Rs 4,000/- ang velin sawrkarin a lei thin) (c) Retailer lawmman Kg khata Rs 0.50 ni thin pawh Rs 1.50 ah tih san ani tawh ang. (Retailer te lawmman hi NFSA bik ah Centre in Rs 135 per qtls min tum sak a, state in Rs 45 per qtls kan lo tum ve thin). He subsidy ennawn hian NFSA dawngtu Card Eng leh Card Pawl hmang te a nghawng ve dawnlo ani. 4. He hm alakna av ang hian sawrkarin thlatin Rs 5,25,93,072/- save in kum khatah ch uan 6 3,11,16,864/-kan save thei ang. He hmalakna hi kalpui ta lo ila, kum khata kan sen r al tur chu Rs. 135 crore vel ani anga, he hmalakna avangin Rs 80 crore velin kan buhfai mamawh hi kan in enkawl theih a beiseiawm ani. 5. He hmalakna avang hian mipui ten bufai buk dik an lak theih phah ngei kan beisei a, retailer te leh supply department te buhfai buk diklo thin anga rin kan ni reng hi kan ram tan leh kan khawtlang nun atan pawh a hrisello a, hei hi chinfel theih ngei kan beisei ani. He hmalakna hi mipui ten minthlawp a, min tawiawm turin ka ngen ani. Hriattur pawimawh dang te: 1. Ration Card din hmun: Mizoramah hian ration card nei mek mi 2,88,757 awmin, mihring 11,72,378 a huam a, he tah hian Food Security dawng thei zat chu mi 7,06,296 an ni a Ration card 1,76,471 awmin, Card var hmang mek Ration Card 1,12,174 atangin member 4,65,708 an awm mek bawk. NFSA dawng thei hi ram pumah 60.22 % kan ni a, a huam ve loh hi 40 % vel kan ni. NFSA dawng thei hi Thingtlang ah 35 % (4,13,017) ni in, Urban ah 25 % (2,92,764) kan ni. NFSA a lut mek hi kan state dinhmun enin kan tam lo hie a, mamawh tu mi harsa te te an luh belh theihnan kan Chief Minister Pu Lalduhoma chuan India Prime Minister hnenah DO letter Ni 01/07/2024 khan a thawn tawh a, kan Loka Sabha MP Pu Richard Vanlalhmangaiha pawh lo umzui ve turin ka sawipui tawh bawk. 2. Ration card ennawn chungchang: Food security a awm tur thlan dan hi ramri kham mumal a har a, tun dinhmun ah mi harsa tak tak Food Security a awm mamawh ngawih ngawih Card Var a awm si an awm nual tih hriat ani a, hemi ching fel tur hian hma lak chhoh mek ani a, khawpuia cheng kum khata an chhungkaw sum lakluh Rs 4 lakhs tling zo lo te chu Food Security ah hian r in lut ila, Thingtlanga cheng kumkhata an su m lakluh R s 2.5jaj hsTllng1 cTg^pa wh FooTSeoirity ah hian rin lut ila ti a hmalak chhoh mek ani. 3. Card var a dinhmun harsa la awm te chungchang: Duhsaktu neih ve loh vang leh chhan dang avangin Card Var ah dinhmun harsa an la awmte chungchang:- (a) NFSA dawng thei zingah dinhmun hat e zawnchhuaha, Card vara awm tirin, Card var hmang mek miharsa te NFSA a thun luh beihpui thlak ani ang. (b) Ration card hi economic status tehna pawimawh tak anih chho a, Health Care, Ruangphurh, Golden Card etc ah te NFSA a awm hi dinhmun harsa te tan thil hlu tak ani a, Buhfai bikah NFSA scheme hmang nghal vek theilo mahse NFSA category a thun luh thuai hi an mamawh hie ani. (c) Veng tin leh khaw tina Food Security Committee te kaltlangin leh consultant te vil puina in NFSA hi ennawn chhoh ani ang. 6. Buhfai bo thlau ti reh tura hmalakna: (a) Retailer ten godown atanga buhfai an khulin buk dikin an khul ngei tih tichiang turin Godown atangin Receipt an la anga, hei hian buk tlinglo a retailer ten buhfai an khul thin a ti ziaawm anga, retailer te leh godown lam an in check tawn thei dawn ani. (b) Retailer ten thlatin hian mipui te ration khul bang an hralh thin hi phal ani tawhlo a, he mi hlutna hi kumkhatah Rs 25 crore vel ang hu ani a, hei hi kan save theiin kan ring a, Epos/Kut zungpui nem kan tih hi tangkai taka kalpui zel tur ani. 7. Other Information: (a) September 2023 hma lam khan supplier ten Buhfai man hi an control thin ani bera, an ti sang deuh reng mai thin a, CS hmalakna in October 2023 atang khan tender system hman tan ani. (b) NFSA hi March 2016 atang khan kan state ah hman tan ve ani a, kutzungpui nem/Electronic Point of scale/Biometric Authentication hmanga buhfai lak hi February 2020 atanga hman ve ani bawk. Kan zavaia kan tanrual chuan kan ti thei ang. Ka Iawm e. PRESS STATEMENT.pdf",Dated: 3 rd Jul 24 4:17 PM,https://dipr.mizoram.gov.in/post/press-statement-of-pu-blalchhanzova-minister-food-civil-supplies-consumers-affairs-in-his-press-conference-on-3rd-july-2024 |
TRANSPORT DEPARTMENT HRIATTIRNA,"1054/2024-2025 Aizawl the 3rd July, 2024: Transport Department (Motor Vehicle Wing) chuan lirthei neitu/leitute tan hriattirna a chhuah: 1. Section 47 of the Motor Vehicles Act, 1988 chuan lirthei, state pakhata register tawh chu state dangah thla sawmpahnih (12 months) aia rei a cham (hnathawhna avang emaw thildang chhan tha tak vang) dawn anih chuan a awm mekna state-a a awm tan ni atanga chhiara thla sawmpahnihna a ral hma ngeiin a lirthei neitu chuan a awm mekna state Registering Authority ah a awmzia chiang taka tarlangin temporary registration a dil tur a ni. 2. Section 50 of the Motor Vehicles Act, 1988 ve thungah chuan mi tupawhin midang lirthei a leichhawng anih chuan - i). ni 14 chhungin a neitu thar hmingin thlak ngei ngei tur a ni. ii). A lirthei chu state pawn lam a mi anih chuan ni 45 chhungin hming thlak ngei ngei tur a ni thung. 3. Mi tupawhin lirthei kan hralh a kan hriat tel ngei ngei tur chu,lirthei chu a neitu thar hmingin kan thlak ngei ngei tur a ni. A neitu hming kan thlak loh chuan a neitu nihna bo si lovin, neitu mawhphurhna a kengtel zel a. Kha lirthei kha a kual a kual a, mi tu in emaw thil sual tihnan te a lo hmang a, mi pawi te alo tawk palh thei a, an koh hmasak ber tur chu a neitu/Registration Certificate a hming tumtu kha a ni zel thin a ni. Chuvangin heng buaina te hi kan pumpelh theih nan lirthei kan hralh anih chuan hming thlak (Transfer of Ownership) kan dil ngei ngei tur a ni. A chunga mi te hi lirthei neitu/leitu in a zawm duhlo anih chuan dan anga hrem theih anih mai bakah, tlai man a chawi theih a ni.",Dated: 3 rd Jul 24 3:54 PM,https://dipr.mizoram.gov.in/post/transport-department-hriattirna1720002250 |
Higher & Technical Education Hriattirna,"1053/2024-2025 Aizawl the 3rd July, 2024: Rokhawlhna avanga NEET (UG) exam thei lote tan National Testing Agency (NTA) chuan exam a buatsaih nawn leh a, result pawh Ni 28 June, 2024-ah puan nawn leh a ni tawh a. NEET (UG) 2024 hnuaia Mizoram State Quota dil duhte chuan an Scorecard chu Joint Director (Tech, Higher & Technical Education, Lily Veng, Chaltlang) hnenah, July Ni 9, 2024 (Thawhlehni) chawhnu dar 2:00 hmain an thehlut tur a ni.",Dated: 3 rd Jul 24 3:35 PM,https://dipr.mizoram.gov.in/post/higher-technical-education-hriattirna1720001125 |
SOCIAL WELFARE MINISTER Pi LALRINPUII’N LUNGLEI OBSERVATION LEH SPECIAL HOME A TLAWH,"1052/2024-2025 LUNGLEI; the 3rd July, 2024: Vawiin chhun dar 12:00 khan Social Welfare Department Minister Pi Lalrinpuii chuan Lunglei Observation Home leh Special Home Pukpui, Lunglei a tlawh. Pu HV. Lalrinawma, Superintendent, Lunglei Observation Home leh Dr. Lalrempuii, Superintendent, Special Home leh thawktu dang ten Minister hi an lo dawngsawng a, Remand Home tia hriatlar thin, tuna “Observation Home” ni ta leh Special Home kalphung te bakah Juvenile Justice Act hnuaia naupang Kum tlinglo humsual daite nunkawng dik an zawh a, mahni kea ding thei tura an tanpui dan te leh Home an chhuahsan hnua follow up an neih dan te leh hmalakna an neih hrang hrang te report an pe a, Home mamawh hrang hrangte pawh Minister hnenah hian an lo thlen bawk. He hunah hian Minister Pi Lalrinpuii chuan thusawiin, Mizorama chengte hi tlemte kan ni a, chuti chung chuan naupang humsual dai palh enkawltur kan nei ve reng mai a, chutiang naupang te enkawlna tur sawrkarin hmun kan nei hi a lawmawmin a vannei thlak hle a ni, a ti. Thawktute rilru hi naupang te rilru putzia-ah a lo langchhuak vat thin a, chuvangin thawktute pawh theihtawp chhuah a an rawngbawlna hlenchhuak ngei turin Minister chuan a fuih hlawm bawk. He hunah hian Social Welfare Minister-hi Pu Lalramchuanzela, Member, Mizoram Youth Commission leh Executive Director, Mission Foundation Movement leh Pu K.Lalrinawma, Vice Chairman, Lunglei Municipal Council leh a thawhpui Councillor te bakah ZPM Sub Hqrs Lunglei Elected OB leh hruaitu dangten an tawiawm a ni. Attachment Loading attachment...",Dated: 3 rd Jul 24 3:21 PM,https://dipr.mizoram.gov.in/post/social-welfare-minister-pi-lalrinpuiin-lunglei-observation-leh-special-home-a-tlawh1720000289 |
KOLASIB DC IN BRIG. VANGKUNGA SHOPPING CENTRE CONFERENCE HALL CHEI THAT A HAWNG,"1051/2024-2025 Dated Kolasib, the 3rd July, 2023: Vawiin chawhma khan Brig. C. Vankunga Shopping Centre, Diakkawn Kolasib a UD&PA Department in an Conference Hall an chei that chu Kolasib DC Pu John LT Sanga chuan a hawng. Pu John LT Sanga,Kolasib DC chuan UD&PA in an Conference Hall an chei tha chu lawmawm a tih thu a sawi a, Kolasib ah a awm tirh ah Kolasib DC Conference Hall neihin a lung a dum loh avanga a chei that thu te sawiin, Mizoram a DC Conference Hall zingah a zahpui awm loh ber zingah a tel ta a ni, a ti a . Conference Hall chu an inhmuhkhawm tamna a ni a, hall mawi leh mawi loh chu District mawi leh mawi loh hriltu langsar tak a ni tel a ni, a ti. Kolasib DC chuan Kolasib ah kum hnih chuang a awm chhunga kawng hrang hrangah Sorkar Dept, NGO leh pawl hrang hrangte thawhpuina a dawn thu a sawi a, Kolasib DC a nih chhungin MLA leh MP inthlan te a hmachhawn a, hengah te hian harsatna tawk lova a awm chu lawmawm a tih thu sawiin, kawng hrang hrangah DC te mawhphurhna a nasa a, Central Sorkar in Criminal Laws a siam tharah DC thuneihna belhchhah tum a nih thu a sawi bawk. Pu Gilbert Lalhlimpuia DUDO Kolasib chuan a hawnna hun hi kaihruaiin Conference Hall chu a hlui tawhin a bungrua a that tawh loh avanga Office sum awm ang ang atanga chei that a nih thu a sawi a. Mipuiten man tlawm zawka Hall an hman theih tur siam chu an duh dan a nih thu a sawi. Conference Hall hi Ceiling siam thar niin a bang rawng hnawih that a ni a, Electric Wiring siam thar niin Chair leh fan te thlak a nih bakah AC vuah thar a ni bawk. He hunah hian Pu Lalmuanpuia, PD DRDO, Kolasib, DUDO Kolasib hna lo chelh tawh pawhin thu a sawi a, DUDO hna lo chelh tawh tho Pi Christina Lalmuanzuali, SDO(S) Kolasib pawhin he hun hi a hmanpui bawk a ni. Attachment Loading attachment...",Dated: 3 rd Jul 24 3:18 PM,https://dipr.mizoram.gov.in/post/kolasib-dc-in-brig-vangkunga-shopping-centre-conference-hall-chei-that-a-hawng |
MIZORAM STATE POLICY COORDINATION COMMITTEE THUKHAWM,"1050/2024-2025 Dated Aizawl, the 3rd July, 2024: Vawiin khan CM Conference Hall-ah Chief Minister Pu Lalduhoma hovin Mizoram State Policy Coordination Committee te chu an thukhawm a, thlai thar lei tur pahnihte Collection Centre tur an ruat fel. Hmunphiah hi Policy in a lo sawi tawh angin collection centre-ah Grade A Rs. 100 leh Grade B Rs. 80 tea lei tur a ni a. Collection Centre hi hmun thumah Saipum, Vairengte leh Bairabiah a awm ang. Hmuhphiah dahkhawmna tur Warehouse hi hmun hrang hrangah sak tum mek a ni bawk. Sawhthing hi Collection Centre-ah bawk Rs. 50 aia tlem lova leisak tur a ni a. Collection Centre hi Bairabi leh Sairangah te an awm ang. Sawhthing hi open market-a kalpui tur a ni a, Open market buyer an awm loh palh theih avangin a invenna atan he ruahmanna hi siam a ni. Collection centre te hi chak taka umzui ni se an ti. Thlai thar palite lei chungchang Data mumal tak vawn a tul avangin Data Entry Centre dahna tur pawh an rel fel nghal a ni. Attachment Loading attachment...",Dated: 3 rd Jul 24 3:11 PM,https://dipr.mizoram.gov.in/post/mizoram-state-policy-coordination-committee-thukhawm |
Champhai Bawrhsap hovin Experiential Learning Centre Management Committee an thukhawm,"1049/2024-2025 Champhai, 3rd July, 2024: Sawrkar Laipui Ministry of Information & Broadcasting sum cheng nuai 100 senga ‘Experiential Learning Centre (ELC)’ Champhaia din tur chungchang ngaihtuahin vawiin khan ELC Management Committee te chu an Chairman Champhai Bawrhsap Pu James Lalrinchhana kaihhruaiin Champhai DC Conference Hall, Keifangtlangah an thukhawm. Champhai ELC hi Mizorama ‘Experiential Learning Centre (ELC)’ hmasa ber tur a ni a, naktuk (July ni 4, 2024) hian Champhai Bawrhsap Pu James Lalrinchhana’n a hawng dawn a ni. Thutkhawm kaihruaitu Pu James Lalrinchhana chuan Champhai District-ah Mizorama ‘Experiential Learning Centre (ELC)’ hmasa ber din a ni tur chu lawmawm a tih thu a sawi a. ELC chu khawvel hmasawnna thang zel ruala mipui ten an thiamna an chher hriamna hmun a nih a beisei thu sawiin; zirlai naupang hmun hla zawka awm ten tunlai thiamna ‘Artificial Intelligence’ leh ‘Virtual Reality’ lama tawnhriat an neih a, heng thiamna hmaa kimki mai lova an theihna cho chhuaktu zawk a nih ngei a beisei thu a sawi bawk a ni. Champhai Bawrhsap hian Experiential Learning Centre din a nih theih nan a hmalakna hrang hrang pawh he hunah hian a tarlang a. ELC din tur hian August ni 7, 2023 atanga hmalak tan a ni a, CHANEM Building 2nd Floor, Champhai Vengthlangah khawl tam zawk hi bun fel tawh a ni. ELC-ah hian Artificial Intelligence leh Virtual Reality hmang ‘Gaming Zone’ te, ‘HoloWorld’ leh video fiah zawk (High Definition) hmanga thil awm dan inhrilhfiahna hmun ‘Viewing Room’ te a awm dawn a ni. Vawiin thutkhawmah hian ELC din tura hmalakna hrang hrang thlirletna te, a hawn dan tur te leh enkawl chhoh zel dan tur te rel a ni a. ELC hawnna inkhawm hi Champhai Addl DC Pu K. Zorammuana kaihhruaiin July ni 4, 2024 chawhma dar 10:00 hian CHANEM Building-ah neih a ni dawn a, Champhai Bawrhsap Pu James Lalrinchhana’n ELC hi a hawng ang. Attachment Loading attachment...",Dated: 3 rd Jul 24 2:17 PM,https://dipr.mizoram.gov.in/post/champhai-bawrhsap-hovin-experential-learning-centre-management-committee-an-thukhawm |
ASSEMBLY SPEAKER-IN MEDIA WORKSHOP HMANPUI,"1048/2024-2025 Aizawl 3rd July, 2024 : Ministry of Information & Broadcasting, Govt. of India leh Press Information Bureau, Aizawl tangkawpin an buatsaih dan bawhchhiate hremna dan thar pathum chungchanga Media Workshop nikhat awh, vawiina Aijal Club-a neih chu Pu Lalbiakzama, Speaker, Mizoram State Assembly chuan khuallian niin a hmanpui. Khuallian Speaker chuan dan hriat loh chu hremna pumpelhna atan chhan tha tawk a tling lova, dan chu mi zawng zawng tana siam a nih angin dan thar inhrilhhriatna leh zirhona buatsaih a ni chu lawmawm a tih a thu a sawi a. Thil tisual te hremna dan pathum, Indian Penal Code (IPC) 1860, Criminal Procedure Code 1973 leh the Indian Evidence Act, 1872 te chu dan upa tawh tak, vawi tam tak siamthat tawh niin heng dan pathum British te hnam ze mila siam kan lo hman thin chu India ram milin July Ni 1, 2024-ah thlak a ni ta a ni a ti. Heng dan tharte hi kalphung mumal zawka Mizoramin kan hman theih nan a kaihhnawih Department, a bikin Law Department leh Home Department te chak taka inbuatsaih a, hma la tura ngenin dan siam a nih chhan mipui hrilhhriat chu darh zau taka kalpui a, dan thar hnuaiah mipuite thlamuang taka awm turin duhsakna a hlan a ni. Khuallian chuan thutharthehdarhtu Media- te chu he dan thar pathumte mipui nawlpui hrilhhriatna kawngah leh zirtirna kawngah an pawimawh hle thu sawiin vawiina MJA member lo kalte chu an mawhphurhna a san hle thu a sawi a ni. Khualzahawm Pu Lalbiakthanga Khiangte, IPS, IGP (Law & Order) Mizoram Police pawhin dan thar chungchanga hriat tur pawimawh hrang hrangte tarlangin Mizoram Police te inbuatsaih dan te a sawi a. He dan thar hi victim centric a nih mai dawn bakah mipui nawlpui a bik takin hmeichhia leh naupangte a humhalh hle dawn a, victim compensation pawh a ngaipawimawh hle bawk a ni tiin dan tharah hian 'justice delayed is justice denied' tih piahlamah he dan hian kan justice system rei lutuk thin chu a ranglamin a chingfel zung zung tura beisei a ni a. Case ngaihtuah lai pawh adjournment vawihnih aia tam phal a nih tawh dawn loh thu a sawi. Tunlai thiamna hmangin FIR leh thildang pawh Electronics Communication hmangin thehluh theih a ni tawh dawn a. FIR copy pawh police hnen atangin a copy free-in a neih theih dawn bakah pawikhawihna, hnuchhui dan, hmalakna leh thlen chin te hriat theihna right a awm tawh dawn a ni a ti. Associate Prof. P. Lalremruati, Govt. Mizoram Law College chuan Criminal dan thar pathum Bharatiya Nyaya Sanhita (BNS) 2023, Bahratiya Nagarik Suraksha Sanhita (BNSS) 2023 leh Bharatiya Sakshya Adhiniyam (BSA) 2023 awmzia leh kalphungte kalkhawmte zirtirna a pe a ni. Workshop hi Shri. Satish Nambudiripad, DG, NE Zone chuan kaihhruaiin kalkhawmte inlawmna thu a sawi a, zawhna leh chhanna hun hman niin Dr. Rajeev Lourembam, IIS, M&CO, PIB Aizawl chuan a kaihruai bawk a ni. Vawiin Workshop-ah hian Mizoram Law College, MZU IIMC zirlaite bakah MJA leh sawmbikte an tel a ni. Attachment Loading attachment...",Dated: 3 rd Jul 24 2:13 PM,https://dipr.mizoram.gov.in/post/assembly-speaker-in-media-workshop-hmanpui |
SOCIAL WELFARE MINISTER Pi LALRINPUII’N LUNGLEI OBSERVATION LEH SPECIAL HOME A TLAWH,"1047/2024-2025 LUNGLEI; the 3 rd July, 2024: Vawiin chhun dar 12:00 khan Social Welfare Department Minister Pi Lalrinpuii chuan Lunglei Observation Home leh Special Home Pukpui, Lunglei a tlawh. Pu HV. Lalrinawma, Superintendent, Lunglei Observation Home leh Dr. Lalrempuii, Superintendent, Special Home leh thawktu dang ten Minister hi an lo dawngsawng a, Remand Home tia hriatlar thin, tuna “Observation Home” ni ta leh Special Home kalphungte bakah Juvenile Justice Act hnuaia naupang kum tlinglo humsual daite nunkawng dik an zawh a, mahni kea ding thei tura an tanpui dan te leh Home an chhuahsan hnua follow up an neih dan te leh hmalakna an neih hrang hrang te report an pe a, Home mamawh hrang hrangte pawh Minister hnenah hian an lo thlen bawk. H e hunah hian Minister Pi Lalrinpuii chuan thusawiin, Mizorama chengte hi tlemte kan ni a, chuti chung chuan naupang humsual dai palh enkawltur kan nei ve reng mai a, chutiang naupang te enkawlna tur sawrkarin hmun kan nei hi a lawmawmin a vannei thlak hle a ni, a ti. Thawktute rilru hi naupang te rilru putzia-ah a lo langchhuak vat thin a, chuvangin thawktute pawh theihtawp chhuah a an rawngbawlna hlenchhuak ngei turin Minister chuan a fuih hlawm bawk. H e hunah hian Social Welfare Minister-hi Pu Lalramchuanzela, Member, Mizoram Youth Commission leh Executive Director, Mission Foundation Movement leh Pu K.Lalrinawma, Vice Chairman, Lunglei Municipal Council leh a thawhpui Councillor te bakah ZPM Sub Hqrs Lunglei Elected OB leh hruaitu dangten an tawiawm a ni. Attachment Loading attachment...",Dated: 3 rd Jul 24 1:55 PM,https://dipr.mizoram.gov.in/post/social-welfare-minister-pi-lalrinpuiin-lunglei-observation-leh-special-home-a-tlawh |
LUNGLEIAH SOCIAL WELFARE MINISTER Pi LALRINPUII HOVIN AR NOTE SEM A NI,"1046/2024-2025 LUNGLEI; the 3rd July, 2024: Vawiin chawhma dar 10:00 khan Lunglei Farm Veng Community Hall-ah Mission Foundation Movement (MFM) bul tumin chhungkaw harsate chhawmdawl nan Ar Note semna hun hman a ni a. Social Welfare Department Minister Pi Lalrinpuii chuan khuallian niin hun hmanpui. He hunah hian Minister Pi Lalrinpuii chuan fuihna thu sawiin, an thil dawn chu bei tham hle in lang mahse ṭangkai taka hmang zui thiam se a duh thu sawiin, vawiin a beneficiary ten rinawm tak leh taima taka hma an lak a, an hlawhtlinpui anih chuan midang tam zawkin an dawn belh theihna tur kawngte pawh a inhawn zel a beisei thu a sawi bawk. Pu Lalramchuanzela, Member, Mizoram Youth Commission leh Executive Director, Mission Foundation Movement chuan report pein, vawiinah programme-ah hian Lunglei District chhung thingtlang khaw 13 leh Lunglei khawpui veng pali-a chhungkaw 70 te hnenah Ar Note 15 theuh leh a chaw semchhuah a ni thu a tarlang. Vawiin Ar Note semna programme-ah hian Minister hi Pu K.Lalrinawma,Vice Chairman, Lunglei Municipal Council leh a thawhpui Councillor te, ZPM Sub Hqrs Lunglei hruaitute bakah Lunglei East Block ZPM hruaitute'n an tawiawm a ni. Attachment Loading attachment...",Dated: 3 rd Jul 24 1:14 PM,https://dipr.mizoram.gov.in/post/lungleiah-social-welfare-minister-pi-lalrinpuii-hovin-ar-note-sem-a-ni |
HON’BLE MINISTER Dr. VANLALTHLANA’N LUNGLEI DISTRICT HNUAIA A DEPARTMENT CHAN 5 A THAWKTUTE A KAWM,"1045/2024-2025 LUNGLEI; the 3 rd July, 2024: Vawiin chawhma dar 10:00 atang khan HPC Conference Hall-ah Hon’ble Minister Dr.Vanlalthlana chuan a department chan : School Education, Higher & Technical Education, Taxation, Information & Public Relations leh Information & Communication Technology, Lunglei district hnuaia office staff te kawmna hun a hmang. Minister hi Lunglei North Bialtu MLA leh HPC Vice Chairman ni bawk Pu V. Malsawmtluanga leh Lunglei West Bialtu MLA Pu T. Lalhlimpuia ten an tawiawm a ni. Minister chuan Lunglei district chhunga a Department chan 5 hnuaia Office te a mal mala kawm a duh chhan sawiin, office staff leh office dinhmun te hriatchiana, an harsatna leh mamawh te bakah thurawn an neih te ngaihthlak sak a, inpawh taka sawihopui a duh vang a ni, a ti. Lunglei district chhunga Hon’ble Minister Dr.Vanlalthlana chan department panga: School Education, Higher & Technical Education, Taxation, Information & Public Relations leh Information & Communication Technology hnuaia Office te chuan an office staff dinhmun te, office leh quarters dinhmun te, office ram leh office assets an neih dan te bakah an office hmalakna leh hmachhawp te report pe theuhvin, an office harsatna leh mamawh hrang hrang te pawh Minister hnenah hian an thlen bawk a ni. Attachment Loading attachment...",Dated: 3 rd Jul 24 12:18 PM,https://dipr.mizoram.gov.in/post/honble-minister-dr-vanlalthlanan-lunglei-district-hnuaia-a-department-chan-5-a-thawktute-a-kawm |
Khawzawl Bawrhsap Hriattirna,"1044/2024-2025 Khawzawl, 3rd July 2024: Khawzawl Bawrhsap Pu K. Vanlalthiana, District Disaster Management Authority Chairman ni bawk chuan ruah leh tek nasa taka tla thei anih avangin a hnuaia mi ang hian mipuite hnenah fimkhur tura hriattirna leh ngenna a tichhuak: India Meteorological Department, Regional Meteorological Centre, Guwahati Ieh Meteorological Centre, Aizawl in ni 30.07.2024-a an tihchhuah angin Assam Ieh a chhehvela tur ruah a thawh rualin Mizoram hmun thenkhatah ruah thawk thei a nih bakah tek nasa tak tla thei a ni a. Ruahsur avanga chhiatna hrang hrang laka kan him theih nan chhung tinte mahni chenna in Ieh a velte leimin thleng palh thei a awm em tih uluk taka thlithlai reng turin kan inngen a, kan in bul hnaia tui luankawr te Ieh tuichhe paihna te tha lo/awm lo a awm a nih chuan rang taka siam tha/siam thar turin kan inngen a. Tuichhe paihna Ieh in chung atanga tui khawh thlaknate mahni in bul lui kawr/tui kawr a thleng ngei tur a ni a, in bul lei charah a tawp ringawt tur a ni lo. Tin, mahni in Ieh a velah thing Ieh mau, electric ban etc. tlu mai thei emaw thing zar bal mai thei a awm em tih chian a, a awm a nih chuan senghawi emaw department hotute hnenah report tur a ni. Sawrkar Department tinte pawh a chunga sawi ang khian mahni Department Office building theuhte uluk taka lo thlifhlaia, lo enfiah reng turin kan inngen bawk a ni. Chhiatna thleng palhah harsatna kan tawk a nih chuan District Emergency Operation Centre (DEOC) Phone Number 9233201092/9612521379-ah te rang taka hriattir turin kan inngenin kan inhriattir e. Attachment Loading attachment...",Dated: 3 rd Jul 24 11:57 AM,https://dipr.mizoram.gov.in/post/khawzawl-bawrhsap-hriattirna |
Mara Autonomous District Council huam chhunga 7-Chakhei MDC Constituency a hmunruak hnawhkhahna tura inthlanna result tluang taka chhiar zawh a ni,"1043/2024-2025 Aizawl the 3rd July, 2024: Mara Autonomous District Council huam chhung a 7-Chakhei MDC Constituency Member banna avanga hmun ruak hnawhkhahna atan By-Election neih a tul avangin Sub-rule (5) of Rule 7 of the Mara Autonomous District Council (Constitution, Conduct of Business etc) Rules, 2002 as amended in thuneihna a pek angin State Election Commission, Mizoram chuan 7-Chakhei MDC Constituency hmun ruak hnawhkhat turin June, 28, 2024 khan inthlanna a buatsaih a. He inthlannaah hian Voter 1875 awmin vote 1592 a tla a, 84.91 % ni in, a hnuai a mi hi result a ni. No. & Name of Constituency Name of Elected Candidate Name of Political Party 7-Chakhei Albert TT. Sachu BJP Inthlanna thianghlim, fel fai leh muanawm kan neih theih nana theih tawp chhuahtu Deputy Commissioner/District Election Officer, Superintendent of Police, Returning Officer, Asst, Returning Officer, Magistrate, Presiding Officers leh Polling Officer-te, DC Siaha Office-a Officer & staff te leh Security mi leh sa, dan leh thupek kengkawhtu zawng zawngte chungah State Election Commission chuan lawmthu a sawi takmeuh a ni. Commission-in thu puanzar duh leh a hma laknate rang tak leh darh zau taka min puan chhuahsak a min theh darhsaktu, Information & Public Relations Department leh Media-te chungah State Election Commission chuan lawmthu a sawi bawk a ni. Inthlanna thianghlim a awm theihna tura thahnemngai taka tha thawh tu NGO te chungah pawh State Election Commission chuan lawm thu a sawi takmeuh a, anni nena thawh hona tha avang hian inthlanna thianghlim tak kan nei thei thin a ni. A tawp berah chuan, Democracy innghahna pawimawh tak, he By-Election ti hlawhtling tura thawk chhuak, vote thlaktu mipui zawng zawngte chungah State Election Commission chuan lawm thu a sawi takmeuh a, hun lo kal zel turah pawh Commission hma laknate thahnemngai taka tawiawm turin a sawm a ni.",Dated: 3 rd Jul 24 11:18 AM,https://dipr.mizoram.gov.in/post/mara-autonomous-district-council-huam-chhunga-7-chakhei-mdc-constituency-a-hmunruak-hnawhkhahna-tura-inthlanna-result-tluang-taka-chhiar-zawh-a-ni |
MIZORAM CALENDAR 2025 ATAN THLALAK THEHLUH THEIH,"1042/2024-2025 Aizawl, the 3rd July 2024 : Information & Public Relations Department chuan Mizoram Calendar 2025 a tarlan turin, thlalak lama tui mi a duh apiang tan Mizoram hlim thla lanna thlalak mawi leh hlutawm an lak te thehlut turin a sawm. Thlalak hi RAW format a thehluh tur a ni a. RAW a thla la thei lo tan original jpeg image of TIFF-a thehluh tur a ni a. Thlalak khawih danglam (edit) chu pawm a ni dawn lova. Thlalak te hi August ni 16, 2024 thleng Directorate of Information and Public Relations Department, Treasury Square ah thehluh theih a ni a. Department e-mail [email protected] ah pawh thlalak te hi thawn theih a ni bawk a, Thlalak thehluttute hian Thlalak hming (Caption), thla latu Hming, Khua, Veng leh Phone no. an tarlang ngei ngei tur a ni.",Dated: 3 rd Jul 24 10:56 AM,https://dipr.mizoram.gov.in/post/mizoram-calendar-2025-atan-thlalak-thehluh-theih |
Disaster Management & Rehabilitation Department thuchhuah,"1041/2024-2025 Aizawl, 3rd July, 2024: Bawngkawn to Durtlang kawng nizana leiminin a hnawh pin chu lirthei kaltlang theih tura laih tlang a ni tawh a, leivung a tam tham deuh avangin kawng chanve chauh hawn theih a ni rih a, lirthei hi a inchhawka tlan tir tur a nih avangin helai hmuna duty te thu ngaichang turin lirthei khalhtute ngen an ni. Leivung thenfai hna chak taka thawh a nih avangin a tul dan azirin kawng hi khar leh zeuh zeuh a ngai dawn a, mipuite pawhin dawhthei taka min hrethiam turin kan ngen e.",Dated: 3 rd Jul 24 9:49 AM,https://dipr.mizoram.gov.in/post/dmr-hriattirna1719980379 |
SCHOOL EDUCATION DEPARTMENT HRIATTIRNA,"1040/2024-2025 HRIATTIRNA PAWIMAWH Social media platform hrang hrangah July ni 3, 2024 (nilaini) hi khaw chhiat vangin Mizoram sawrkarin school chawlh a puang ni a tarlan a ni a. School Education Department chuan July ni 3, 2024 (nilaini) hi School chawlh ah a puang lo va, social media a thu thehdarh hi a hriatpui lo a ni.",Dated: 3 rd Jul 24 7:37 AM,https://dipr.mizoram.gov.in/post/school-education-department-hriattirna1719972427 |
SPORTS MINISTER LEH SUPPLY MINSTER TEN LUNGLEIA SYS FOOTBALL ACADEMY AN TLAWH,"1039/2024-2025 LUNGLEI; the 2 nd July, 2024: Vawiin HPC conference Hall-a Council of Ministers meeting neih zawh ve leh Sports & Youth Services Department Minister leh MSSC President ni bawk Pu Lalnghinglova leh Supply Minister Pu B. Lalchhanzova te chuan Serkawna Sports & Youth Services Football Academy an tlawh a, SYS Football Academy a awm mek te hnenah fuihna thu tha tak an sawi. Minister te hi Lunglei North Bialtu MLA leh HPC Vice Chairman ni bawk Pu V. Malsawmtluanga leh SYS Offical ten an tawiawm a ni. SYS Football Acdemy-ah hian naupang 28 an awm mek a ni. Sports Minister Pu Lalnghinglova chuan Academy naupang ho fuihna thu sawiin, SYS Football Academy hi India ram hmun danga Football Academy te aia a hniam zawkna a awm lo. Tumruhna leh thawhrimna nena in beih fat fat chuan hlawhtlinna in a la hmuak ang che u. Thawhrimna zawng zawngah malsawmna a awm tih hre reng u la, In hma a kal mizo footballer hlawhtlingte hi tumruhna leh taimakna nen zin kawng lo zawha, harsatna inbawhbeh tir duh lohtute an ni. SYS in Academy kan neih te hi tihchangtlung chho zel turin hma lak mek a ni a, Centralised Registration System hnuaia Academy te mulmal taka kalpui tura ruahmanna siam mek a ni, a ti. Sports Minister chuan kan Academy te tihchangtlun dan tur dapin Central lam dawr tura a kal tur thu a sawi bawk. Supply Minister Pu B.Lalchhanzova pawhin Academy naupangte chu inpumpekna pumhlum leh thawhrimna nena an beih chuan tun atanga kum 3 hnuah chuan a rah hmu tur a awm tawh a beisei thu sawiin, chutiang atan chuan duhsakna a hlan a ni. HPC Vice Chairman Pu V.Malsawmtluanga pawhin naupang te fuihna thu sawiin, Mizoram Football khawvela kan milian sports Minister a nih lai an nang fu chu an vannei hle thu sawiin, an tumruhna, thawmrimna leh tei rei peihna in an hmalam hunah hlawhtlinna haichhuah ngei tum theuh turin a chah hlawm. Attachment Loading attachment...",Dated: 2 nd Jul 24 6:24 PM,https://dipr.mizoram.gov.in/post/sports-minister-leh-supply-minster-ten-lungleia-sys-football-academy-an-tlawh |
MIPUITE HRIATTIRNA,"1038/2024-2025 Mamit 2nd July, 2024 : Mamit District chhung Darlak leh Tuidam inkar kawng (via Sabual lui/ kawng hlui) chu fur khua a nih avangin a nal em em a, tin helai kawng hi a zim avangin lirthei inpelh kawngah harsatna a awm thin avangin lirthei veivak tan chetsual a hlauhawm a, chuvangin mihring nunna leh bungraw chhe tur ven nan helai kawnga lirthei tlan dan tur khuahkhirhna thar siam a tul hriat a nih avangin Pi Lalthangpuii, MPS SP Mamit chuan Motor vehicle Act, 1988 (Act of 1988) Section 115 leh Mizoram Sawrkar Notification No. B.12021/10/ 2004 TRP Dt. 1.06.2006 in thuneihna a pek angin Darlak leh Tuidam inkar kawng (via Sabual lui/kawnghlui) lirthei MMV leh HMV te tlan dan tur ruahmanna thar siamin a hnuai a mi ang hian thupek chhuah a ni :- Time Lirthei tlan dan tur 05 : 00 Am - 02 : 00 Pm Tuidam atangin chhuk zawnga tlan tur a ni ang. 03:00 Pm - 4 : 00 Am Darlak lam atangin chho zawnga tlan tur a ni ang. He thupek hian Magistrate/ Police/Excise/Army/ Central Force/ Emergency Duty/VIP/ Special permit/ Two wheeler leh LMV te a huam lo ang. Lirthei khaltute leh passengers te him tlanna tur a nih avangin lirthei LMV leh HMV khaltute'n thupek hi zawm theuh turin kan inngenin kan inhriattir a, thupek bawhchhia chu u/s 179 MV Act hmanga hrem an ni ang. He thupek hian SP, Mamit District thupek lo chhuah tawh vide SP/MMT/RO/72/2023/1142 Dt. 5.10.2923 chu a thlak/luahlan ang.",Dated: 2 nd Jul 24 3:29 PM,https://dipr.mizoram.gov.in/post/mipuite-hriattirna1719914389 |
HNATLANGTE MAMAWH ATAN CM RELIEF FUND PE,"1037/2024-2025 Dated Aizawl, the 2nd July, 2024: Vawiin khan Aizawl khawpui chhunga leimin tuarte chhanchhuah hnatlang mamawh lei nan Chief Minister Pu Lalduhoma chuan CM Relief Fund hetiang hian pe: 1. Zemabawk Rs. 30000 2. Zuangtui Rs. 50000 3. Venglai Rs. 5000 (Venglai hi PWD leh P&E in an buaipui) 4. Salem Rs. 30000 5. Chawnpui Rs. 10000 Chief Minister hi Council of Minister meetinga Lungleia a awmlai a ni a. A aiawhin Pu Lalrinawma Khiangte, PS to CM leh Pu Henry Malsawmtluanga, Addl. PS to CM te chuan heng vengte hi tlawhin an hlan a ni. Attachment Loading attachment...",Dated: 2 nd Jul 24 3:15 PM,https://dipr.mizoram.gov.in/post/hnatlang-te-mamawh-atan-cmrf-pe |
LUNGLEIAH COUNCIL OF MINISTERS MEETING NEI,"1036/2024-2025 Dated Lunglei, the 2nd July, 2024: Vawiin khan a vawikhatna atan Lunglei HPC Conference Hall ah Chief Minister Pu Lalduhoma kaihhruaiin Council of Ministers meeting buatsaih a ni. Rorelna an tan hmain Chief Minister chuan, Lunglei mipuite lakah Tha ba kan ngah hle a, kan sawrkar chuan he khawpui hi kan ngaihthah dawn lohzia tihlanna hmasa atan Council of Ministers meeting hi kan nghat a ni, a ti. He Council of Ministers meeting ah hian heng te hi pass zingah an tel: 1. Proposal for introduction of the Mizoram Banning of Unregulated Deposits Scheme Rules, 2024 - Finance 2. The draft Mizoram Ground Water (Control & Regulation) Rules, 2024 - PHE 3. Proposal for amendment of the Mizoram Water Supplies (Control) Rules, 2023 - PHE 4. The Mizoram Wood Based Industries (Establishment & Regulation) (Amendment) Rules, 2024 - EF & 5. Proposal to review the remuneration of the Mayor, Deputy Mayor, Chairman, Vice-Chairman, Executive Corporators, Corporators, Executive Councillors and Councillors - UD & PA Attachment Loading attachment...",Dated: 2 nd Jul 24 3:04 PM,https://dipr.mizoram.gov.in/post/lungleiah-council-of-ministers-meeting-nei |
CHIEF MINISTER-IN BAPTIST HEADQUARTERS OFFICE TAWNGTAI INKHAWM HMANPUI,"1035/2024-2025 Dated Lunglei, the 2nd July, 2024: Vawiin khan Chief Minister Pu Lalduhoma chuan Baptist Church of Mizoram Headquarters Office, Serkawn, Lunglei tawngtai inkhawm a hmanpui a. Chief Minister hi Pu K. Sapdanga, Home Minister, bakah Minister dang Pu Vanlalhlana, Pi Lalrinpuii, Pu Lalthansanga, Pu B. Lalchhanzova, Pu Lalnghinglova Hmar te, Pu V. Malsawmtluanga, MLA, T. Lalhlimpuia, MLA leh Pu Lalramliana Papuia MLA ten an tawiawm. Kal khawmten tawngtairualna an neih zawhah thusawiin Chief Minister chuan, hmanah khan he office-ah hian kan lo leng tawh a, khami tum min tawngtaisak a. Vawiinah hun tha tak min han buatsaihsak leh a, min han tawngtaipui leh a, ka lawm hle a ni. Kan auhla ber chu kan ramah Pathian ram lo thleng se, tih a ni a, kan policy pawimawh bik pasarih zinga a hmasaberah hei hi kan dah thin. Ram hmasawnna hnathawk turin sawrkar, kohhran leh tlawmngaipawlte hi kan pawimawh a. BCM kohhran pawh thlarau lam rawngbawlna baka Education Concern lam te, Orphanage Home te, Ruihhlo ngai enkawlna te, Skill Development lamah te hmalakna tha tak tak in nei tih ka hria a, a ropui ka ti hle. Sawrkar enkawl zirna in te aia kohhran enkawl zirna in te hi kawng tam takah an that zawk fo avangin heng kohhran enkawl zirna inte thawhpuia tanpui dan tur pawh kan dap chho dawn a ni, a ti. Heng bakah hian ruihhlo ngaite enkawl leh ruihhlo do thua sawrkar ruahmanna te sawiin, kohhran hrang hrangten thawhhona tha zawk neih theih zel tha a tih thu pawh a sawi a, MPF awm lohna khuaah chuan MLA candidate te tan campaign-na se so a sang bik thin tih hi a tak ngeiin ka hmu a ni, a ti. BCM kohhran chu a kal zelna turah duhsakna a hlan a ni. Rev. R. Lalnunzira, AGS, chuan lawmthusawiin Baptist Church of Mizoram kohhranin sawrkar a beisei dan leh a duhsakna te a sawi a. Rorel tura lal ringawt lova, lal bawk hnathawk bawk an nih an beisei thu a tarlang. Sawrkar kal zelna turah duhsakna a hlan a ni. Tawngtai inkhawm hi Rev R. Lalbiakliana, General Secretary, BCM in a kaihruaia, tuktin zing dar 9:30 velah hetianga tawngtai inkhawm hi an neih thin thu te, Headquarters office ah hian thawktu mi 72 vel an awm thu te a sawi. Rev. Dr. R. Lalthanmawia chuan Minister leh MLA te hi kohhran aiawhin thilpek a hlan a ni. Attachment Loading attachment...",Dated: 2 nd Jul 24 12:47 PM,https://dipr.mizoram.gov.in/post/chief-minister-in-baptist-headquarters-office-tawngtai-inkhawm-hmanpui |
"07- Chakhei bial MDC by-election, 2024-a vote tlate tluang takin chhiar zawh a ni","1034/2024-2025 Dated Siaha 2nd July, 2024 : Mara Autonomous District Council (MADC) hnuaia 07- Chakhei bial Member of District Council (MDC) seat ruak hnawh khah nana by-election buatsaiha ni 28, June, 2024 - a vote tlate chu vawiin chawhma dar 10 khan DRDO Conference Room, Siahaah chhiar niin, tluang taka chhiar zawh a ni. By-election-a vote tlate hi Pu V.L. Hruaizela Khiangte, Returning Officer leh Siaha District Election Officer nibawk kaihhruaina hnuaiah kalpui niin, dawhkan paliah thawh (round) khata chhiar zawh a ni. 07- Chakhei MDC bial by-election-ah hian vote awm zawng zawng 1875 (mipa 916 leh hmeichhia 959) aṭangin Electronic Voting Machine-ah vote 1592 (mipa 783 leh hmeichhia 809) tlain, vote tla hi za zelah 84.91 a ni. Chakhei bial MDC by-election-ah hian candidate pathum awmin, candidate-te vote hmuh dan chu heti ang hi a ni: 1. Pu Albert TT. Sachu (BJP) -733 2. Pu T.Essa (ZPM) -690 3. Pu K.C Ngobei ( MNF) -167 4. NOTA - 2 Total Vote Count - 1592 Pu V.L. Hruaizela Khiangte, Returning Officer chuan vote 733 hmutu, Bharatiya Janata Party (BJP) candidate Pu Albert TT. Sachu chu 07-Chakhei bial MDC thar atan thlan tlin a ni tih puangin, thlan tlin a nihna certificate a hlan nghal a. Pu Albert TT.Sachu hian amah hnaihbertu Pu T. Essa (ZPM) chu vote 43-in a hneh a ni. Polling station tina vote tlak dan leh candidate-te vote hmuh dan kimchang chu pdf-in upload a ni. Final Result By Election to 7-Chakhei MDC Constituency 2024.pdf Attachment Loading attachment...",Dated: 2 nd Jul 24 12:39 PM,https://dipr.mizoram.gov.in/post/07-chakhei-bial-mdc-by-election-2024-a-vote-tlate-tluang-takin-chhiar-zawh-a-ni |
HOME MINISTER HOVIN RUIHHLO DO MEETING NEIH A NI,"1033/2024-2025 Lunglei the 1 st July, 2024: Vawiin chawhnu dar 4:00 khan Home Minister Pu K.Sapdanga kaihhruaina hnuaiah DC Conference Hall, Lunglei-ah “Ruihhlo Do” chungchang meeting neih a ni. Ruihhlo Do Meeting-ah hian Excise Minister Pu Lalnghinglova Hmar chuan sawrkar hotute, tlawmngai pawl leh Kohhran hruaitute nen a Ruihhlo do meeting neih a tulna chhan sawiin; Lunglei District-ah hian engtiangin nge sawrkar hian ruihhlo do hi kalpui se tia Kohhran leh tlawmngai pawl ten beiseina an neih tih sawrkar chuan a hriat duh bakah, an thurawn te pawh ngaihthlak a duh a, chutiang atana vawiin meeting hi huaihawt a ni. Sawrkar chuan theitawp chhuahin Ruihhlo hi a do mek zel a, Kohhran leh tlawmngai pawl te pawhin Ruihhlo do kawngah chak takin hma an lak reng thin avangin lawmthu a sawi.Pu Lalnghinglova Hmar chuan a sawi zelin, Ruihlho do hi thapui chhuah tak meuh meuh a kan beih a tul tawh takzet a. Kan hmalakna hrang hrangte kan inhrilhhriat tawn theuh te pawh a tul hle a ni, a ti. Ruihhlo hian min chim nasat avangin kil thum: sorkar, tlawmngai pawl leh kohhran atanga thapui thawh a kan do ho a tul tawh tak zet a ni, a ti. Covid hripuiin min chimbuai vanglai, sorkar pawh a chet hleih theih tawh loh lai a, kohhran leh tlawmngai pawl te hmalakna ropui tak ang kha ruihhlo dona kawngah pawh hian hmu leh thei ila ti a, duhthu a lo sam thin thu a sawichhuak a ni. Vawiin meeting-ah hian, Social Walfare & Tribal Affairs Minister Pi Lalrinpuii pawhin thusawiin, drug do policy duan mek a ni a. Mizoramah pawh sorkarin cheng vaibelchhe 3 ruihhlo do nan sanction a, Lunglei-ah pawh cheng nuai 7 pek niin; Social Welfare Department in Master Trainer 40 a nei mek a. kohhran leh tlawmngai pawl ten an hmang tangkai hle a ni, a ti. Lunglei atangin mi 50 te training pek tum mek a ni a, chu chu tangkai taka hman anih theih a rinthu a sawi bawk. Nasa Mukt Abhyaan,Ministry of Social Justice hnuaiah awareness leh training neih nan kumtin sum a lo kal thin a, District len dan a zirin sum sem thin a ni. Mizoram pumah De- Addiction Centre 50 awmin; Ministry of Social Justice and Empowerment hnuaia enkawl 10, Private enkawl 40 a awm mek bawk a ni. Supply Minister Pu Lalchhanzova pawh in thu sawiin; naupang ngaihsaktu neih lo hi a pawi a, Nu leh pa leh fate inkar lo zau ta lutuk hi ruihhlo tih an tam chhan ni a a hriat thu sawiin, Pu Chhanzova chuan nu leh pa leh naupang te inkawmngeih hian ruihhlo do-na kawngah kawngro thui tak a sut ngei a rinthu a tarlang bawk. Kan naupang te hian an chenna in nuam an ti em? nuam an tih theih nan engtia hmalak tur nge tih pawh kan inzawh nawn fo a tul tawh tak zet a ni, a ti. Vawiin meeting-ah hian Lunglei Sub-Hqrs YMA hruaitute, kohhran hrang hrang hruaitute, MHIP, Police, Excise & Narcotics leh District Administration aiawha kalkhawm te chuan ruihhlo do kawng an hmalak tawhna leh harsatna an tawh hrang hrang te tarlangin, sawrkar tha tihchak tur leh puibawm tura an inpeih reng thu sawiin, tanrual a tul zia pawh an tarlang bawk a ni. Attachment Loading attachment...",Dated: 1 st Jul 24 9:34 PM,https://dipr.mizoram.gov.in/post/home-minister-hovin-ruihhlo-do-meeting-neih-a-ni |
MIZORAM CHIEF SECRETARY Pi RENU SHARMA IN LUNGLEI CIRCUIT HOUSE CHEITHAT A HAWNG,"1032/2024-2025 LUNGLEI; the 1 st July, 2024 : Vawiin chawhnu dar 1:00 khan Lunglei Circuit House cheithat chu Mizoram Chief Secretary Pi Renu Sharma, IAS chuan khuallian niin a hawng. Hemi puala inkhawm tawi neihah hian Pi Ramdinliani IAS, Deputy Commissioner, Lunglei chuan kal khawmte lawmna thu a sawi a. Circuit House hi thla tam tak chhung rim tak leh hah taka cheithat hna thawh a ni a. Nikum October thla atang khan siamthat hna hi thawh tan niin; Mizoram sawrkar atangin nikum khan ₹ 19.62 lakhs dawn a ni a, kuminah ₹ 21.24 lakhs dawn leh a ni. Sr.EE PWD te nen estimate siamin, a structure la hman tlak la awm te nen theih tawp chhuaha chei that hna thawh a ni a. Vawiina hawn theiha peih fel a ni chu lawmawm a tih thu a sawi a ni. Khuallian Pi Renu Sharma Chief Secretary pawhin thusawiin, Lunglei DC leh a thawhpuiten Circuit House thawm thathna tha taka an thawk thei chu lawmawm a tih thu a sawi a. Circuit House Lunglei chu Mizoram History-ah hmun pawimawh tak luahtu a ni a. Chuvang chuan thuam thata cheimawi zel hi kan mawhphurhna a ni, a ti. Mikhual thlen kawngah pawh thawktute tun aia tan la thar a, biak nuam leh hmel hlim tak pu chunga mikhualte lo chhawn thin turin a ngen. Lunglei Circuit House thlalak hlui te chu dah that a vawng him tlat turin a chah bawk a ni. Pu Vanlaldina Fanai, Commissioner/Secretary GAD etc pawh in thu sawiin, Lunglei DC leh a thawhpui te hmalakna leh thawhrimna avanga Circuit House cheithat hawn theih a ni chu fakawm a ti thu a sawi. Pi Malsawmhriatzuali, SDC circuit House in-charge chuan report peiin; Circuit House cheithat hi October, 2023 ah bul tan a ni a, Mizoram sorkar atangin 1st Installment ₹ 19.62 lakhs dawn a ni a, 2 nd Installment-ah ₹ 21.24 lakhs, avaiin ₹ 40.86 lakhs dawn a ni, a ti. Heng sum hmang hian room hrang hrang bakah Conference Hall, Dining Hall, Kitchen, Bathroom leh bulding rawnghnawih anih thu a tarlang bawk. Lunglei Circuit House hi kum 1901 khan sak niin 1986 thleng khan luah niin hemi kum vek hian sak that leh a ni a kum 1991 khan sak zawh niin vawiin thleng hian kan la luah mek a ni. Attachment Loading attachment...",Dated: 1 st Jul 24 8:36 PM,https://dipr.mizoram.gov.in/post/mizoram-chief-secretary-pi-renu-sharma-in-lunglei-circuit-house-cheithat-a-hawng1719846418 |
HON’BLE MINISTER PROF. LALNILAWMA’N LUNGLEI DISTRICT HNUAIA A DEPARTMENT CHAN TE A TLAWH,"1031/2024-2025 Lunglei; the 1st July, 2024: Vawiin chawhnu khan Prof. Lalnilawma, Hon’ble minister, RD, PHE & Horti chuan DRDO Office Lunglei a tlawh a. Minister hi Project Director, DRDO Lunglei Pi ST. Lalvensangi leh a thawhpuite’n lo dawng sawngin, R.D Department hnuaia thawktute nen meeting an neih nghal a ni. Minister chuan Rural Development Department chu thingtlang mite tan thawk an nih angin theihtawp chhuah chhunzawm zel turin a chah a. Mizorama MGNREGS kalphung hi thlak danglam hret a tul thu leh chu chu chonaa kan ngaih theuh a tul thu a sawi a. Tuihna humhalh pawimawhna leh hemi atan hian ‘Project Tuihna – Dam khawchhuahna’ ruahman mek a nih thu leh Lunglei atang ngeia Launch tur a nih thu a tarlang bawk. Minister hian SE, PHED office tlawh lehin Er.Zohmingliana, SE Lunglei Watsan circle leh PHE staff ten an lo dawngsawn a, PHED Conference Hall-ah PHE staff te nen inkawmhona hun hlimawm tak an hmang a, PHE Lunglei in an hmalak tawhna leh hmachhawp te report pein, an harsatna leh mamawh hrang hrang te Minister hnenah hian an lo thlen bawk a ni. Minister hian DHO Office pawh a tlawh bawk a ni. Minister hi Er. F. Liantluanga, Secretary, PHE leh official dang thahnem takin an tawiawm a ni. Attachment Loading attachment...",Dated: 1 st Jul 24 8:15 PM,https://dipr.mizoram.gov.in/post/honble-minister-prof-lalnilawman-lunglei-district-hnuaia-a-department-chan-te-a-tlawh |
HON’BLE REVENUE MINISTER Pu B. LALCHHANZOVA’N LUNGLEI REVENUE OFFICE-AH PUBLIC INTERVIEW A NEI,"1030/2024-2025 Lunglei; the 1st July, 2024: Vawiin chawhnu dar 2 khan Hon’ble Minister Land Revenue & Settlement Pu B. Lalchhanzova chuan a Department chan pakhat Revenue Office tlawhin, Pu Vanlalrova, S.O Lunglei leh Revenue office a thawk staff ten lo dawngsawngin, inpawh tlang takin inkawm na hun hlimawm tak an nei a ni. Minister hian S.O Office chamber-ah public interview-na hun hawng nghalin,mipui amah dawrtu te nen inkawmna hun zalen tak an hmang bawk a ni. Minister in a chan department hnuaia DCSO office chu tlawh nghalin, an mamawh hrang hrangte a hmunah a enpui a, Supply dept. in hmalak a tum dan hrang hrangte thawktute nen an sawiho a ni. Minister chuan biak nuam tak leh hlim hmelpu chunga mipuite lo dawr zel turin thawktute a chah bawk a ni. Attachment Loading attachment...",Dated: 1 st Jul 24 7:45 PM,https://dipr.mizoram.gov.in/post/honble-revenue-minister-pu-b-lalchhanzovan-lunglei-revenue-office-ah-public-interview-a-nei |
HON’BLE MINSTER PU C.LALSAWIVUNGA’N AH&VETY HMUNHMA LEH DLAO OFFICE TE A TLAWH,"1029/2024-2025 LUNGLEI, the 1 st July, 2024: Vawiin chawhnu kha Pu C.Lalsawivunga, Hon’ble minister, AH& VETY,LAD etc. chuan Lunglei khawpui lo luh hmain, AH&Vety ram, Pukpui a mi a tlawh a, tichuan DLAO Office a tlawh leh hnuah Convention Hall, Convention centre-ah khualzahawm niin, LMC Award 2024 best/Cleanest ward Kick-off programme a hmanpui a. Convention Centre-a programme a hmanzawh hnuah hian DAH&VO Office, Chanmari veng a mi a tlawh a, chumi hnuah Integrated Animal Husbandry & Veterinary Training Institute (IAH&VTI), Lungpui zawl a mi a tlawh leh a. Heath hian Principal chuan an hmalak tawhna leh hmachhawp te Minister chu lo hrilhin, an harsatna nei te pawh a lo thlen bawk a ni. Vawiin tlaiah vek hian Minister chuan District Park, Zobawk leh Laldenga Park, Pukpuia mi te pawh a tlawh tel bawk. Amah lo dawngsawngtu office staff te hnenah Minister chuan ruahsur tam avanga an thlen hun tura an thlen theih loh thu sawiin, Office leh hmunhma tlawh hun siamsa pawh siam danglam hret a ngaih thu sawiin, an rin loh huna an office a tlawh avanga harsatna a thlen te a awm chuan pawi a tih thu a sawi bawk. Minister chuan Office a tlawhnaa staff ten hlim taka an lo dawngsawng chu lawmmawm a tih thu sawiin, dikna ngaina tur leh rinawmna leh taimakna nen an hna chanpual theuh an thawh chuan an office leh department mai bakah Mizoram tan hmasawnna rahbi tukna kawngah contribution ropui tak an nei dawn a ni tih hre reng turin a chah a, an harsatna leh mamawh an lo thlen te chu bawhzui dan ngaihtuah vat a nih tur thu in a chhang. Attachment Loading attachment...",Dated: 1 st Jul 24 7:27 PM,https://dipr.mizoram.gov.in/post/honble-minster-pu-clalsawivungan-ahvety-hmunhma-leh-dlao-office-te-a-tlawh |
"HOME MINISTER LEH LAD MINISTER HOVIN LUNGLEIAH LMC AWARD, 2024 FOR BEST/ CLEANEST WARD KICK-OFF PROGRAMME HMAN A NI","1028/2024-2025 LUNGLEI;the 1 st July, 2024: Vawiin chawhnu dar 1:00 khan Convention Hall, Convention Centre, Lungleiah LMC Award, 2024 for Cleanest Ward kick-off programme hman a ni a. Pu K.Sapdanga, Hon’ble minister Home, UD&PA etc. leh Pu C.Lalsawivunga, Hon’ble minister, LAD, DC&MA Dept. etc chuan khuallian leh khualzahawm niin programme an hmanpui. Khuallian Pu K.Sapdanga chuan thu sawiin, Lunglei khawpui hi tunhma atang tawhin kawng hrang hranga Mizoram mit tikeutu a ni a. Kohhran leh politics-ah pawh Mizoram mit tikeutu a ni. Politics-ah pawh Mizoram a meichher chhit hmasakna leh meipui lo alhchhuahna a ni. Chuvangin he LMC Award pawh hian Faina kawngah Mizoramah tan meichher chhiin, meipui a lo chhuah leh dawnin ka hria a, ka lawm hle a ni, a ti. LMC hi kum lo tling tawh mahse MLA leh Lok Sabha inthlanpuia MCC khan hnathawk thei lovin a phuar a, State sorkar lah MCC phuarin thla 3 vel a han awm ve leh a, chuvangin kum 1 tha chu hna thawk thei lovin a han awm a ni a. Hnathawk theia a awm hun chhung hi a la rei lo hle a ni. Mahse June 6 atang chuan kut-ke phuarna chu phelhin a lo awm ta a. Lunglei khawpui tana hnathawh châk zek zek tawh LMC councillor te pawhin chak takin Lunglei khawpui tan hna a han thawk ang a, Lunglei khawpui chu Mizoram khawpui dangte entawn tlakin an siam ngei ka beisei a, chutiang atan chuan duhsakna ka hlan a ni, a ti. Khualzahawm Pu C.Lalsawivunga pawhin thu sawiin, AMC kan indin tirh khan kum 2 chhung chu pawisa kan nei lo a, sawrkarin hnathawhna tur sum min pe a, subject te a han transfer chuan Municipal hi khawpui enkawlnaah a lo chungnung hle a ni. Kan CM leh UP&PA Minister ( vawiin kan khuallian) te hian Lunglei khawpui tih hmasawnna tur hi an vei em em a, kawng hrang hranga thuamchakna tur pawh ruahhman mek a, a pawimawh ber chu thawhhona tha a ni. Chhiat ni-that ni-ah tumah kan inthen hrang thei loh ang hian, Lunglei khawpui tana hna kan thawhna-ah hian Party hian min daidang suh se. Mahni hmazawn theuhah theitawp chhuah tlang i la, dikna ngaina i la, Pathian lakah i rinawm tlat ang u. Taimakna leh thawhrimna nen, Lunglei khawpui tan, kan district tan Mizoram tan thawkho turin ka sawm che u a ni, a ti. Vawiin programme hi Pu K.Lalrinawma, Vice Chairman, LMC chuan kaihruaiin, Rev.H.Lallianzara, Administrtive Secretary, PCI chuan hunserh a hmang a, Sub-Hqrs YMA zaipawl ten Hawnna hla an rem a. Pu Lalzuithanga, Chairman,LMC hnen atangin thu sawi tawi ngaihthlak a ni. Pu Zuia chuan LMC hi kum 1 leh thla 3 upa a nih tawh chung hian Model Code of conduct avanga leh sum lam harsatna avangin hna tak tak an la thawk thei lova, tunah erawh chuan MCC te hlih a lo nita a, a, LMC hnuaia sawrkar hna post 33 lai sawrkarin a lo hnawhkhat thuai dawn a. Hna an thawk ve thei tawh dawn a ni. Kan ngaihpawimawh hmasa ber 2 te chu Lunglei khawpui Traffic management leh Sanitation hi a ni, a ti. Pu Zorinsanga Hmar, Executive Councillor chuan LMC Award 2024 for Best/ Cleanest Ward chungchang sawiin, LMC hian Lunglei khawpui sanitation hi a ngaihpawimawh ber te zing a mi a ni a. Chuvangin Mizoram State sawrkarin District leh Village level Fai inelna a buatsaih thin ang dungthulin Ward fai inelna hi buatsaih tum a ni a.Inel chhung hunbi hi kumin kumtluan a ni ang, a ti. Assessment Framework chi 6 te tarlangin: 1. Cleanliness at a glance 2. Beautification of Public & residential Areas 3. Cleanliness in Educational Institutions 4. Maintenance of Public Toilets & Urinals 5. Waste Collection & Segregation at Source 6. Cleanliness and maintenance of Drains te an ni a. A vaiin mark 750 a pu dawn a ni.LMC Award hian 1 st Prize in ₹3 lakh + trophy, 2 nd Prize in ₹2 lakh + trophy leh 3 rd Prize in ₹1 lakh + trophy a keng dawn a, ward 1 tan consolation Prize ₹30,000/- siam a ni bawk dawn a ni. 7. Vawiin programme-ah hian Lunglei South bialtu MLA Pu Lalramliana Papui, President Lunglei Local council leh President Sub-Hqrs,YMA Lunglei ten thu sawina hun an hmang bawk. Pu Donny Lalruatsanga, CEO, LMC chuan lawmthu sawiin vawiin programme hi a khar ta a ni. Attachment Loading attachment...",Dated: 1 st Jul 24 6:49 PM,https://dipr.mizoram.gov.in/post/home-minister-leh-lad-minister-hovin-lungleiah-lmc-award-2024-for-best-cleanest-ward-kick-off-programme-hman-a-ni |
New Criminal Laws hman tan ni pualin Siahaah hun hman a ni,"1027/2024-2025 Dated Siaha, 1st July, 2024 : Vawiin hi India ram pumpuiah Dan thar pathum (3) Bharatiya Nagarik Suraksha Sanhita (BNSS), Bharatiya Nyaya Sanhita (BNS) leh Bharatiya Sakshya Adhiniyam (BSA) hman tan ni a ni a. Police Headquarters-in ruahmanna a siam angin vawiin hian heng dan pathum te hi India ram pumpui ah hman tran a nih thu puanna Pu K.L. Vulmawia, SP, Siaha chuan Siaha PS conference Hall-ah a nei a ni. BNS hian Indian Penal Code 1860 a thlak a, BNSS hian Criminal Procedure Code (CrPC) 1973 a thlak a. BSA hian Indian Evidence Act 1872 a thlak bawk. Pu K.L.Vulmawia, SP Siaha district chuan heng dan thar ah te hian thil thar engemaw zat telh a nih thu leh dan hlui lam a mi engemaw zat paih a nih thu a sawi a ni. He hun hi MJA, Siaha leh I&PRO, Siaha ten an hmanpui a. Heng dan thar pathum te hi MJA Siaha hnenah hlan an ni bawk. Attachment Loading attachment...",Dated: 1 st Jul 24 6:20 PM,https://dipr.mizoram.gov.in/post/new-criminal-laws-hman-tan-ni-pualin-siahaah-hun-hman-a-ni |
Lai Autonomous District Council hnuaia Village Council 98 (sawmkua pariat) ah Inthlanpui tluang taka neih a ni,"1026/2024-2025 1st July, 2024 : State Election Commission, Mizoram chuan ni 11.06.2024 a Lai Autonomous District Council hnuaia Village Council 99 (sawmkua pakua) atana Inthlanpui neih hun tur atana a ruat ni 27.06.2024-ah, zing dar 7:00 atanga tlai dar 5:00 chhung khan inthlanna chu Village Council 98 (sawmkua pariat) ah tluang taka neih a ni. General Election to Village Councils under Lai Autonomous Council, 2024 a Voter awm zat leh Vote tlak dan leh result chu hetiang hi a ni: Village Council awm zat : 99 Villlage Councils Seat zat : 595 Seats General Seats : 496 Seats Reserved Seats : 99 Seats Village Council Inthlanpui neihna : 98 Village Councils Male Voters : 27,386 Female Voters : 28,295 Total Voters : 55,681 Vote tla zat : Vote thlak zawngzawng : 43,211 Za zela vote tla zat : 77.60 % Political Party tin Village Council lak zat : Hetih lai hian he Village Council Inthlanpuiah hian 46 - Hmawngbuchhuah Village Council Constituency (4 General Seats leh 1 Reserved Seat) ah inthlan chuhtu an awm loh avangin inthlanna neih a ni lova. 29 - Saikhawthlir Village Council Constituency a in candidate (1 INC leh 4 ZPM) te chu chuhtu awm lovm tling a puan an ni bawk. General Election to Village Councils under Lai Autonomous District Council, 2024 a mipuite'n an ai awh tura Village Council member an thlan tlinte chu a hnuaia mi ang hi an ni: LADC 2024, Village Council thlan tlinte.pdf General Election to Village Councils under Lai Autonomous District Council, 2024 inthlanna buaipuitu ber Deputy Commissioner & District Election Officer, Lawngtlai District, Election Observer, Superintendent of Police, Lawngtlai District, DC Office a Officer leh staff-te, Nodal Officers, Sector Officers, Returning Officers, Presiding Officers, Polling Officers, Counting Officials, Police force-te, Office hrang hranga thawktute, LADC Officers leh staff-te, Village Level Officers leh NGO te inpekna avangin inthlanna chu tluang taka zawh fel a ni ta a, State Election Commission chuan an zavai a chungah lawm thu a sawi a ni. Thu leh hla puanzar zung zung hi inthlanna hlawhtling nei tura a serh zinga a mei ang a ni a, hemi kawngah hian I & PR Department, Print leh Electronic Media te chuan Commission leh DEO/RO mamawh leh thu puanzar duh tinrengah chhun leh zan pawh sawi loin a tul apiangah hma min laksak a, tluang tak leh felfai taka inthlanna nei thei tura tha thawhtu pawimawh ber te zing a mi an ni a, an chungah State Election Commission chuan lawm thu a sawi a ni. State Election Commission, Mizoram chuan Village Council under Lai Autonomous District Council member thlan thar zawng zawngte lawmpuina a hian a, Democracy innghahna pawimawh tak General Election to Village Councils under Lai Autonomous District Council, 2024 ti hlawhtling tura Lawngtlai District huam chhunga mipui, vote thlak tura thawk chhuak zawng zawngte chungah lawmthu a sawi a ni.",Dated: 1 st Jul 24 5:04 PM,https://dipr.mizoram.gov.in/post/lai-autonomous-district-council-hnuaia-village-council-98-sawmkua-pariat-ah-inthlanpui-tluang-taka-neih-a-ni |
"SOCIAL WELFARE DEPARTMENT MINISTER Pi LALRINPUII’N DISTRICT CHILD PROTECTION UNIT, LUNGLEI A TLAWH","1025/2024-2025 LUNGLEI; the 1st July, 2024: Vawiin chawhnu dar 2:00 khan Pi Lalrinpuii, Hon’ble Minister, Social welfare, Tribal Affairs, Women & Child Development Dept, H&FW Dept. etc chuan SW, TA,W&CD Dept. a tlawh a. Pi Lalrinkimi Hmar, DCPO chuan District Child Protection Unit, Lunglei District office hnuaia an hmalakna hrang hrang report a, tunah hian mi 27 an thawk mek a, Child Welfare Committee leh Child Helpline Phone number - 1098 an kalpui dan mai bakah, adoption agency te, thlatin ₹ 4000 dawn theihna naupang sponsorship kalpui dan te, Observation leh Special Home hrang hrang 6 awm chungchangte leh aftercare an buaipui dan te report a pe. Minister Pi Lalrinpuii chuan thu sawiin, State level leh District level-a hmalakna hrang hrangte an lo zirchian thu sawiin, a hmun ngeiah Home thenkhatte pawh a tlawh tawh thute a sawi a, an harsatna chinfel dan tur kawng a zawnpui mek thu a sawi bawk. Chhantu neilo naupangte tan Juvenile Justice Rules te pawh Cabinet meeting-a siamtha turin a lokal thu a sawi a, staff hrang hrangte harsatna chinfel dan tur kawng a zawnpui thu a sawi bawk. Vairama hna an thawh thin dan ngaihtuah chuan Mizorama Sawrkar hnathawk thenkhatte hna thawh hi chu a tlem hle mai a.Chuvangin inthlahdah lo a, tun aia tha zawk leh nasa zawka thawk turin a ngen a. Kan Home te pawh hi tlawh zinga, faina kawngah te, discipline kawngah te tha leh zuala hna an thawh theih nana fuih zel turin thawktute a ngen bawk. Hemi hnu hian hmeichhe rahbi tleu te chhawmdawlna in SHAKTI SADAN, Bazar Veng, Lunglei ami chu a tlawh nghal bawk a. Shakti Sadan enkawltuten an harsatna hrang hrangte Minister hnenah an lo thlen a ni. Minister Pi Lalrinpuii chuan fuihna thusawiin, theihtawpa hnathawktute harsatna te chingfel a, fund release thuai anih theih nan theihtawp an chhuah thu a sawi bawk. He hunah hian Pi Zonunthari, Joint Secretary, Social Welfare Department leh ZPM, Southern Hqrs. hruaituten Pi Lalrinpuii hi an tawiawm a ni. Attachment Loading attachment...",Dated: 1 st Jul 24 4:54 PM,https://dipr.mizoram.gov.in/post/social-welfare-department-minister-pi-lalrinpuiin-district-child-protection-unit-lunglei-a-tlawh |
SPEAKER LEH ADVISER TO CM (IMPLEMENTATION OF HAND HOLDING POLICY) TEN SAIRANG HORTICULTURE CENTRE LEH ZORAM MEGA FOOD PARK PVT. LTD. KHAMRANG TE AN TLAWH,"1024-2024-2025 Aizawl, the 1st July, 2024: Vawiin khan Mizoram Speaker Pu Lalbiakzama leh Adviser to Chief Minister (Implementation of Hand Holding Policy) Dr. K.C. Lalmalsawmzauva te chuan Sairang Horticulture Centre leh Zoram Mega Food Park Pvt. Ltd., Khamrang te tlawhin hmalaknate an enfiah a, thlai ei chi Sawrkarin a hralhna a buaipui turte lei khawlna tur hmun, a dahthatna, sawngbawlna leh hralh chhuahna tur hmun atan Horticulture Centre leh Zoram Mega Food Park Pvt. Ltd. hmunhma awmsate hman tangkai dan tur leh a remchan dante an thlithlai a ni. Speaker Pu Lalbiakzama chuan kuthnathawktute thlai leh thei thar chhuahte lo dawnsawn leh a dehral kawngah sawrkar chu theihtawpin a inbuatsaih chho zel tih sawiin, ""Thlai thar a nihna ang anga hralh chhawn vek rem lote sawngbawl (process) dan kawngte a awm em tih zir mek zel a ni a, chutiang tur chuan sawrkar hmunhma awm sa Sairang Horticulture Centre leh Zoram Mega Food Park Pvt. Ltd., Khamrang te hi tangkai taka hman theih dan kawng zawn a tul hle a ni,” a ti a. Heng hmalakna hi sawrkar kuta dah ngawt lo a sawrkar ṭawiawm turin a kaihhnawih mimal leh pawlte a sawm a ni. Adviser to CM (Implementation of Hand Holding Policy) Dr. K.C. Lalmalsawmzauva chuan thlai tharte man man zawk leh hlawk zawka dehral a nih theih nan sawrkarin ngaihtuahna nasa tak a sen thu a sawi a. Hand-holding policy-ah hian kawng tam takah mipui dawmkanna tur ruahmanna awm mah se, kan mamawh hmasa ber kan thlai tharte hlawk taka sum chan tir hi thil tul hmasa ber a ni, a ti bawk. Sairang Horticulture Centre tlawhnaah hian Pu C. Zosangliana, DHO Aizawl leh a thawhpuite'n lo dawngsawngin hmalakna tlangpui an lo hrilhfiah a. Zoram Mega Food Park Pvt. Ltd. Khamrang ah hian Director Pu Lalrinmawia Tochhawng leh a thawhpuite'n lo dawngsawng hmunhma pawimawhte tlawhin an hrilhfiah a. Thlai thar lei, lakkhawm, dathat leh sawngbawl kawnga ruahmanna awm thei tur angte chipchiar takin an sawi ho a; an harsatna leh hmalak tul angte lo thlenin sawrkar hmalakna chu a theih ang anga tawiawm an inhuam thu an sawi a. Speaker leh Adviser to CM (Implementation of Hand Holding Policy) te chuan sawrkar a hmanhmawh tawh avangin thlai lei tur a bik takin sawhthing thar hma ngeia hmunhma siamthat ngai leh tul dangte lo bawhzui thuai turin an chah a ni. He hunah hian Speaker leh Adviser to CM (Implementation of Hand Holding Policy) te hi Pu H. Lalhmunsiama, Addl. Director, Commerce & Industries, Member, MSPCC, Pu LP Lalchangkima, Managing Director, ZIDCO & Member, MSPCC leh Official dangte'n an tawiawm a ni. Attachment Loading attachment...",Dated: 1 st Jul 24 4:33 PM,https://dipr.mizoram.gov.in/post/speaker-leh-adviser-to-cm-implementation-of-hand-holding-policy-ten-sairang-horticulture-centre-leh-zoram-mega-food-park-pvt-ltd-khamrang-te-an-tlawh |
AIZAWL SP HRIATTIRNA,"1023/2024-2025 PUBLIC NOTICE Mizoram State Sorkar Notification No.B.12021/10/04-TRP Dt.22.8.2008 leh Section 115 of MV Act, 1988-in thuneihna a pek angin Superintendent of Police, Traffic, Aizawl chuan a hnuaia mi ang hian thupek a chhuah. PWD, Aizawl Road North Sub-Division-III te'n ni 1.7.2024 (Thawhtanni) zing Dar 9:00 atangin Vaivakawn, Zohnuai peng leiminna atanga MZU Road; Ropaiabawk, Chawlhhmun inkar kawng siamthat hna an thawh dawn avangin helai kawng hi khar/block a ni dawn tih mipuite kan inhriattir e. He thupek hian kawng siamthat hna thawh zawh anih hma chu a huam ang. He thupek zawm lo chu Section 179 MV (Amendment) Act, 2019 hmanga hrem theih an ni.",Dated: 1 st Jul 24 4:04 PM,https://dipr.mizoram.gov.in/post/aizawl-sp-hriattirna1719830097 |
STOP Diarrhoea Campaign 2024 hawnna nei,"1022/2024-2025 Aizawl the 1st July, 2024: Vawiin khan 'STOP Diarrhoea Campaign 2024' hawnna Mizoram chhunga District hrang hrangah neih niin a hawnna pui ber Tanhril Health & Wellness Centre-ah neih a ni. Kumin thupui-ah hian 'Kawṭhalo ven nan faina leh ORS a pawimawh' tih hman a ni. Campaign hawnna programme hi Dr. Eric Zomawia, Mission Director, National Health Mission in a kaihhruai a; Dr. Lily Chhakchhuak, State Programme Officer, RCH in ‘STOP Diarrhoea Campaign’ chungchang sawifiahna a nei. Dr. Vanlalsawma, Principal Director, Health & Family Welfare Department chuan Campaign hawnna hun hmangin, campaign hawn a ni ta chu lawmawm a tih thu a sawi a. Mizoram-ah kawṭhalo avanga nunna chan awm tawh lo se a duh thu leh chumi tura thawktute pawhin ṭan la turin leh mipuite pawhin zawm tur te tha takin zawm se a duh thu a sawi. Line Department atangin Pi Zoramthangi, Director, Women & Child Department pawhin thusawiin, Health & Family Welfare nena thawhhona ṭha tak an nei chu lawmawm a tih thu a sawi a. Women & Child Department pawhin kawṭhalo avanga nunna chan an awm lohna tura theihtawp an chhuah mek thu a sawi bawk. Dr. Hmingthanmawii, Addl. Director, H&FW Dept. chuan lawmthu sawiin hun a khar a ni. 'STOP Diarrhoea Campaign' hi kawṭhalo do beihpuithlakna, kum 2014 atanga lo hman ṭan tawh niin kum tin fur ruahtui tam hma/tam laia hman ṭhin a ni. Mizoramah pawh India ram hmun hrang hrang rualin lo hman tawh thin a ni a; kumin pawh hian July Ni 1 atanga August ni 31 chhunga hman leh tur a ni. 'STOP Diarrhoea Campaign' hawnna hi Aizawlah leh District tinah te vawiin khan a ruala neih a ni. India rampum huapin naupang thihna 6% hi kawṭhalo vang a ni a. He dinhmun hi Mizoram state dinhmun ni chiah lo mahse, kawṭhalo hi naupang natna tlanglawn tak, enkawl vat loh chuan thihpui theih natna a ni. STOP diarrhoea campaign chhung hian naupang kawṭhalo enkawl nana tha ber 'ORS leh Zinc' ṭhatna nasa lehzual zawka inzirtirna pek a ni leh dawn a. ASHA-ten an mahni bial chhungah naupang kum 5 hnuai lamte hnenah kawthalo enkawlna turin ORS an sem ang a. Sawrkar damdawi in leh Subcentre-ah te leh Anganwadi Centre-ah te 'ORS-Zinc Corner' siam a ni ang. Heng hmun siam bikah hian naupang kawṭhalote chu enkawlna pek an ni ang a. ORS siam dante, Faina chungchangte leh ORS leh Zinc pawimawhna te a hmuna thawktuten an hrilh thin dawn a ni. STOP Diarrhoea Campaign thu ken tlangpuite chu: · Naupangin khawthalo a neih veleh ORS leh tuiril lam chi, tam thei ang ber pek nghal vat tur, khawthalo a reh hma ORS pek chhunzawm reng tur. · Naupang khawthalo chu ni 14 chhung Zinc pek tur a ni a, khawthalo a reh hnu pawhin ni 14 chhung Zinc pek ngei ngei tur a ni. · Naupang khawthalo tana ORS leh Zinc pek hi treatment him a ni a, khawthalo a tidam chak a ni. · Naupang/naute hnute hne lai khawthalote chu eitur/hnute pek thulh loh tur, an damloh lai leh dam hnu pawhin tha taka eitur pek zel tur. · Tui thianghlim fai taka vawn chauh in tur · Naupang khawthalo ek chu rang tak leh him takin paih tur. · Nuin nau chaw a siam dawn emaw nau chaw a hrai dawn emaw nau ek a tihfaiin emaw sahbon-a fai taka kut sil zel tur a ni. · A hnuaia ziak anga naupang a awm chuan, Health Worker hnenah emaw Damdawi inah emaw rang taka kal tur a ni:- o Naupang khawthalo chuan zual lam a pan zelin o Tuiril leh hnute hne tha theilova a awmin o A ekah thisen a kaiin o Tui leh tuiril lam a in tlemin o Khawsik a rawn neihin · Khawthalo chungchanga biakrawn duh nei chuan bialtu ASHA-te biak tur a ni. · Khawthalo veilo naupang tan ORS chu hmun ro thaah dah that tur. Khawthalo a neih chuan ORS pek vat tur a ni a, ORS packet dahthat chu alo expire/chhiat tawh chuan alo sak/khal ang, chutianga a awm chuan paih tur a ni. ORS packet thar Sub Centre-ah laktur a ni. Attachment Loading attachment...",Dated: 1 st Jul 24 3:47 PM,https://dipr.mizoram.gov.in/post/stop-diarrhoea-campaign-2024-hawnna-nei |
"Saitualah NITI AAYOG hnuaia Aspirational Block Programme(ABP)""Sampoornata Abhiyan"" hawn dan tur ngaihtuahin Aspirational Block Steering Committee te ṭhu khawm","1021/2024-2025 Dated Saitual the 1st July 2024: Vawiin khan NITI Aayog hnuaia Aspirational Block Programme (ABP), ""Sampoornata Aabhyian"" hawn dan tur ngaihtuahin Ngopa Block chhunga Officials te chu Deputy Commisioner, Dr Lalngura Tlau hovin DC Conference Room,Saitual DC Office-ah an ṭhu khawm. He hunah hian Chairman, Dr Lalngura Tlau chuan Ngopa Aspirational Block huam chhungah khaw 13 a awm thu leh Key Performace Indicator(KPI) 39 atanga 6 te chu thlan chhuah sa a nih thu a sawi a, Sampoornata Aabhyian programme pawh mipuiten za ah za chhawr tangkai se a duhthu leh mipui ah pawh a tam thei ang puangzar tura hmalak a ṭul thu a sawi. Pu Malsawmkima Ralte, Aspirational Block Programme Fellow chuan hemi chungchanga key performace Indicator (KPI) awm dan hrang hrang June thla baseline report; Health (Antenatal Care, Diabetes, Hypertension etc), Nutrition, Agriculture, SHG(Revolving fund etc.) te pe in hmasawn ṭulnate thlirho a ni a, Chairman chuan key Performance Indicator (KIP) hrang hranga 1st july - 30th Sept chhunga 100% target tlin thei tur leh ṭan la thar turin kalkhawmte a chah a, line department harsatnate leh hmasawnna tur hrang hrangte pawh sawiho nghal a ni. Meeting a kalkhawmte pawhin an hratsatna te sawiin network lam leh medical lama hmanrua hrang hrang indaihlohna avanga target hlen theilo an nih thu te sawiin chung harsatna an neihte chu chinfel dan kawng dap hram hram turin a chah a,a remchan anga inpuih bawm zel a inhuam thu a sawi bawk. He programme hi july ni 1 atanga september ni 30 thleng awh tur niin hawnna hun hman dan turte pawh sawi ho nghal a ni a, programme hmasa zawk hi saitual ah Dt 9th July 2024 11:00AM ah hman tura rel niin a ṭum hnihna chu Ngopaah hman tura rel a ni. Meeting ah hian Project Director,DRDO, SDEO Ngopa, Block Level Officials leh Line Department hrang hrang aiawhte an tel a ni. Attachment Loading attachment...",Dated: 1 st Jul 24 3:35 PM,https://dipr.mizoram.gov.in/post/saitualah-niti-aayog-hnuaia-aspirational-block-programmeabpsampoornata-abhiyan-hawn-dan-tur-ngaihtuahin-aspirational-block-steering-committee-te-hu-khawm |
"TAXATION DEPARTMENT MINISTER-IN ‘7th GST RISING DAY CELEBRATION’ A HMANPUI, CHHIAH PE THA TE HNENAH CHAWIMAWINA THUZIAK HLAN","1020/2024-2025 Aizawl dated 1st July 2024: Vawiin khan Taxation Department Auditorium, Mizoram New Capital Complex-ah Central GST Commisionerate leh Taxation Department tangkawp buatsaihin ‘Strong Enterprise, Comprehensive Development’ tih thupui hmangin ‘7th GST Rising Day Celebration’ an hmang a. Dr. Vanlalthlana, Minister, Taxation Department chu khuallian niin Pu R. Zosiamliana, Commissioner of State Tax chuan hun a kaihruai a ni. Minister Dr. Vanlalthlana chuan khawtlang leh ram tihhmasawn nan chhiah tlingkhawm chu tangkai tak a hman thin a nih thu sawiin chhiah pek ngaih pawimawh kawng ah inzirtirna uar zawk a kalpui a tul thu a sawi a. Chhiah kan pek hian keimahni tan, kan khawtlang leh ram tan a hmasawnna hna thawh nana hman thin a nih angin, chhiah lak khawmte chu chhiah petute tan bawk a hman thin a ni tih kan hriatchian hmasak a tul thu a sawi. Taxation Minister chuan Goods & Services Tax lak khawm kawngah Taxation Department-in hma a sawn zel theih nan thawktu indaih lohna phuhru turin hmalakna kalpui mek a nih thu a tarlang a. Sumdawnna hrang hrang kaltlang a awlsam zawk a Tax chhun luh a nih theih nan hmalakna kalpui mek a nih thu sawiin chhiah lakkhawm kawng a Taxation Department-a thawktute hmalakna chu lawmawm a tih thu a sawi. Pu SM Ali, Secretary, Taxation Department chuan Taxation Department chu ram siamthat nana thawktu pawimawh tak an nih thu te, Tax pek pawimawhna leh Tax pek dan kalhmang mipuite hnen ah zirtirna an pek thin thu te sawiin GST hman tan a nih atangin chhiah tling khawm pawh a pun chhoh zel thu a sawi a. Pu Malsawmtluanga, IRS, Joint Commissioner, Central GST chuan GST kalphung leh GST hman tan a nih atanga chhiah lakkhawm dan dinhmun a tarlang bawk a ni. Vawiin hun hmanna ah hian Taxation Department hnuai a post ruak engemaw zah awm te hnawhkhah nan hma lak mek a nih thu sawi a ni a. Chhiah lakkhawmna kawng a hna sawt zawk a thawh a nih theih nan District thenkhat a Taxation department hmunhma te pawh changtlung zawk a thawmthat tum a nih thu sawi a ni. 2023-2024 chhung a chhiah lakkhawm hi Crore 1112 vel niin GST kaltlangin Crore 970 vel lakkhawm a ni a. Tax lakkhawm zawng zawng atangin GST atang a dawn hi za zel ah 87 vel ang a chhut a ni. Attachment Loading attachment...",Dated: 1 st Jul 24 3:30 PM,https://dipr.mizoram.gov.in/post/taxation-department-minister-in-7th-gst-rising-day-celebration-a-hmanpui-chhiah-pe-tha-te-hnen-ah-chawimawina-thuziak-hlan |
PROJECT INTODELH INZIRTIRNA ATANA THAWHDUNNA TUR SCHOOL EDUCATION MlNISTER HOVIN ZIAH A NI,"1019/2024-2025 Aizawl the 1 st July, 2024 : Vawiin khan Mizoram Samagra Shiksha leh Tharthilthlentu (TiLi) te thawhdunna Pilot Project, ‘Project Intodelh inzirtirna’ atana chu I&PR Auditorium-ah an ziak a, School Education Minister Dr Vanlalthlana’n he hun hi a hman pui. School Education Minister Dr. Vanlalthlana chuan he hunah hian thusawiin, ‘Project Intodelh inzirtirna’ hi School 10 ah neih a ni dawn a ti a. Kum 2008 atang daih a lo vei tawh, Entrepreneurship in Education tih paper te hial a lo ziah tawh thu te sawiin, khawvel a danglam ruala insiamrem ve thei kan nih a ngai a ni, a ti. Minister chuan Zirlaiten nih tum hrang hrang an nei thin a, an nih tum an nih theih loh tawpah thil siam chhuah te, sumdawn te hi an hawi chauh thin a. Hei hian ngaihtuahna a ti thuiin, thlak danglam a ngaia a hriat thu a sawi bawk. Mizoram hi intodelhna kawngah nasa leh zuala kan inzirtir a tul tul thu leh hei hi zirlai kan nih lai atanga tan a tul hle a ni tih sawiin, he project tihchhin tawhna kum 2 chhungah pawh a taka a lanchian thu a sawi. Nu leh pa te’n, “Zirlai kan nih laiin lehkha kan zir that loh chuan hna i hmu lovang” an tih thin chu thlak kan tum a ni tih a sawi a. Hna hmu tur ni lova mahni intodelh tura zirlai te zirtir hi zirnain a tum a ni a ti. Minister chuan Kan phone te a in update zung zung ang hian kan in update reng hi a tul takzet a, artificial intelligence (AI) an tih te thleng a hmang thiam chho thei turin leh thilthar a awm apianga lo hmang ve thei tur te, khawvel a vir rual kan zirlaite hi an vir ve a tul thu te a sawi. He project atang hi chuan Zirlai ten pawisa hlutna an hre leh zual dawn, nu leh pa te zahna thlengin he program hian a keng tel a ni a ti bawk. Tharthilthlentu Chairman, Pu LTL Fela chuan ‘Project Intodelh Inzirtirna’ hian TEMC - TiLi Entrepreneurial Mindset Curriculum hnuaiah framework mumal zawk nena duan chhoh anih dan a sawifiah a. Pilot project anih hma hian Dr. Vanlalthlana MLA fund hmanga uluk taka lo kalpui tawh anih thu a sawi bawk. Hun hma lam a an lo kalpui tawh danah zirlaite chu group-ah sem darhin sumfai Rs 2000 theuh hmantir an ni a, a course inzirtir chhung zawng hian group anga thawk hovin Rs 2000 chu an peipung ho ta a ni. TEMC hian a tum ber chu zirlaite mahni intodelh nih tir a ni a, thu ringawt nilova a taka tih ngei (practical) tam thei ang ber a kawng inkawhhmuh a ni a ti. Project Intodelh Inzirtirna atana thawhdunna turah hian Samagra Shiksha aiawhin Pu Lalsangliana, SPD in hming a ziak a, TiLi aiawhin LTL Fela'n hming a ziak a ni. He Intodelhna Inzirtirna Project hi heng school sawmah te hian kalpui ani ang: Govt. KM High School, Govt. Central High School, Govt. KVM High School, Govt. JL High School, Govt. Hrangchhunga High School, Govt. Mizo Higher Secondary School, Govt. Chaltlang Higher Secondary School, Govt. Zemabawk Higher Secondary School, Govt. Republic Higher Secondary School, leh Govt. MICE, Aizawl. He project hawnna program ah hian Pu Lalsangliana, State Project Director, Samagra Shiksha, Mizoram chuan inlawmna thu a sawi a, Tharthilthlentu-TiLi Chairman LTL Fela’n, Technical presentation a pe a, Pu H, Lalhruaitluanga, Addl. State Project Director (TE), Samagra Shiksha, Mizoram in lawmthu sawina hun hmangin a khar a ni. School Education a officer pawimawh tak tak te leh he project in a a tinzawn school sawm thlanchhuahte zirtirtute leh zirlaite leh sawmbik mi pawimawhte an kalkhawm a ni. Attachment Loading attachment...",Dated: 1 st Jul 24 3:19 PM,https://dipr.mizoram.gov.in/post/project-intodelh-inzirtirna-atana-thawhdunna-tur-school-education-mlnister-hovin-ziah-a-ni |
MIPUITE HNENA NGENNA,"1018/2024-2025 Mamit 1st July, 2024 : India Meteorological Department, Regional Meteorological Centre, Guwahati leh Meteorological Centre, Aizawl-in thu a chhuah angin Assam leh a chhehvel-a fur ruah a thawh rualin Mizoram hmun ṭhenkhat, a bik takin Mamit, Kolasib, Lawngtlai leh Siaha District-ah te ruah nasa tak sur thei dinhmunah a ding mek a. Tin, Mizoram hmun thenkhatah thlipui leh ruah thawk thei a nih bakah ṭek nasa tak tla thei a ni bawk. Hetiang a nih avang hian chhiatna laka kan him theih nan chhungtinte a theih ang anga fimkhur lehzual turin kan inngen nawn leh a ni. Chhiatna thleng emaw, harsatna thlen thulhah District Emergency Operation Centre Mamit District, Phone No- 03892565025/7627952928/8413895975 - ah te englai pawha biak pawh theih reng an ni a, rang taka hriattir tura ngen kan ni. Attachment Loading attachment...",Dated: 1 st Jul 24 3:15 PM,https://dipr.mizoram.gov.in/post/mipuite-hnena-ngenna1719827154 |
Champhai Bawrhsap Pu James Lalrinchhana hovin ‘Stop Diarrhoea Campaign’ khuhhawnna neih a ni,"1017/2024-2025 Champhai, 1st July 2024: Vawiin khan Govt. Vengthlang Middle School, Champhaiah thla hnih awh tur kawthalo venna beihpui – ‘Stop Diarrhoea Campaign’ khuhhawnna neih a ni a. Champhai Bawrhsap Pu James Lalrinchhana chuan khuallian niin a hmanpui. Stop Diarrhoea Campaign 2024-in a tum ber chu kawthalo vanga naupang boral an awm tawh loh nana hmalak a ni a. Kumin atang hian hun hmasa lam a kawthalo dona beihpui thlak dan chu tihdanglam niin, kar hnih awh ‘Intensified Diarrhoea Control Fortnight’ chu thla hnih chhung awh tur ‘Stop Diarrhoea Campaign’ hmanga thlak a ni. He campaign hnuaiah hian sawrkar department hrang hrang – Rural Development, Urban Development, School Education, Women & Child Development leh Public Health Engineering te bakah tlawmngai pawl te thawkhoin, kawthalo enkawl leh inven dan te zau zawka inzirtirna kalpui a ni dawn a ni. Khuallian Pu James Lalrinchhana chuan Govt. Vengthlang Middle School hmunhma bakah zirlai naupangte faina leh thianghlimna chu lawmawm a tih thu a sawi a. District hmasawnna chu zirnaah a innghat a, hei vang hian zirna hi hlamchhiah a thiang lo a ni, a ti. Zirlaite chu ram innghahna, ram hruaitu tur an ni tih hre reng tura chahin, vawiina zirtirna an dawn te hre reng tur leh tangkai taka hmang chhuak thiam turin a fuih bawk a ni. Champhai Bawrhsap chuan kum 2019 thleng khan kawthalo chu naupang kum 5 hnuai lam thihna thlen hnem ber dawttu a ni a, kum 2024 January-ah pawh thihna thlen hnem kawngah pathumna a la ni a, hei vang hian kawthalo dona kawngah chak zawka hmalak leh tan rual a tul hle a ni, a ti. Zirlai naupang kalkhawmte chu Stop Diarrhoea Campaign puala kut sil fai dan leh kawthalo enkawl dan an zir te chu an nu leh pa bakah an thiante hnenah zirtir chhawng ve zel turin a chah a ni. Stop Diarrhoea Campaign hawnna hun hi Dr. PC Lalhmingliana, Sr. CMO chuan a kaihruai a. Dr Vanzarliani, Dy. CMO in Campaign chungchang sawi hawnna hun hmangin, Pi C. Lalramengi, DPM chuan Presentation hmangin Stop Diarrhoea Campaign chungchang sawi zauna hun a nei bawk. Hei bakah hian Line Department hrang hrang - RD, UD&PA, DEO, W&CD leh Sub Hqrs MHIP te hnen atangin thu sawi ngaihthlak a ni bawk a ni. Attachment Loading attachment...",Dated: 1 st Jul 24 2:58 PM,https://dipr.mizoram.gov.in/post/champhai-bawrhsap-pu-james-lalrinchhana-hovin-stop-diarrhoea-campaign-khuhhawnna-neih-a-ni |
MAMIT-AH NEW CRIMINAL LAWS TLANGZARHNA LEH ZIRHONA NEIH A NI,"1016/2024-2025 Mamit 1st July, 2024 : Vawiin khan SP Conference Hall, Mamit-ah New Criminal laws tlangzarhna leh zirchianna hun hman a ni. Pi Lalthangpuii Pulamte, SP Mamit chuan kum 1968 atanga dan kan lo hman tawh thlaka dan thar kan hman tur ni hi ni chhinchhiahtlak tak a ni a ti. Dan chuan kan dikna chanvo min hriattir a, dan hriatna chuan inrintawkna min pein, danin min phuar thei ang bawkin dan hmang veka phelh theih kan nihna te hi kan inhriatchian a ngai a, India ram puma mipui te min phuara min khalhkhawmtu tur dan hi Central Home Minister hova vawi 100 chuang teh meuh ennawn a nih hnuah hman theih a ni ta chu a lawmawm hle a, kan hriat tur chin tal te zirchiang turin kalkhawmte a sawm a ni. SI. RS Lalchungnunga, OC Mamit PS chuan India rampuma criminal laws Pathum kan hman thar turte Bharatiya Nyaya Sanhita (BNS) - 2023, Bharatiya Nagarik Suraksha (BNSS) - 2023 leh Bharatiya Sakshya Adhinyam (BSA) - 2023 sawizauna a nei a, dan thar kan hman tura mipui vantlang te'n kan hriat atana pawimawh bikte a tarlang a, dan bawhchhiate hremna hrang hrang chipchiar takin a tarlang bawk a ni. Pu Lalpianthanga, MPS Addl.SP pawhin khawtlang hruaitute, tlawmngaipawl aiawhte chu dan leh thupek kenkawh kawngah leh dan bawhchhia man chhuah kawngah police-te tha tichaka thawhho puiah a sawm a ni. Kalkhawmte atangin new Criminal laws chungchanga rawtna te, zawhna te neih zui a ni. He hun hi Pu Zosangliana MPS, SDPO, Mamit chuan kaihruaiin, ASI. HV Thansanga'n lawmthusawina a nei bawk. He hunah hian tlawmngaipawl aiawh, khawtlang hruaitu, thutharthehdarhtute leh sawmbikte an tel a ni. Attachment Loading attachment...",Dated: 1 st Jul 24 1:52 PM,https://dipr.mizoram.gov.in/post/mamit-ah-new-criminal-laws-tlangzarhna-leh-zirhona-neih-a-ni |
"Lawngtlaiah 12-Lawngtlai Chandmary bial MDC by-election, 2024-a vote tlate tluang takin chhiar zawh a ni","1015/2024-2025 2024 Vawkhniahzawn thla ni 1: June ni 27, 2024 (Ningani)-a Lai Autonomous District Council (LADC) hnuaia 12-Lawngtlai Chandmary bial Member of District Council (MDC) seat ruak hnawh khah nana by-election buatsaiha vote tlate chu vawiin chawhma dar 10 khan Lawngtlaia Deputy Commissioner office complex-a counting hall ruahmanah chhiar niin, tluang taka chhiar zawh a ni. Vote chhiar hi he by-election-a Returning Officer, Lawngtlai District Election Officer Pu Cheemala Siva Gopal Reddy kaihhruaina hnuaiah kalpui niin, dawhkan paliah thawh (round) khata chhiar zawh a ni. 12-Lawngtlai Chandmary MDC bial by-election-ah hian vote awm zawng zawng 2,798 (mipa 1,313 leh hmeichhia 1,485) aṭangin Electronic Voting Machine-ah vote 2,014 (mipa 938 leh hmeichhia 1,076) leh postal ballot-ah vote 47, a zavaiin vote 2,061 (73.66%) a tla a ni. Lawngtlai Chandmary bial MDC by-election-ah hian candidate pathum awmin, candidate-te vote hmuh dan chu heti ang hi a ni: 1. Pu F. Hrangtukhuma, ZPM - 876 2. Pu K. Lalawmpuia, BJP - 19 3. Pu C. Lalsawmzuala, MNF - 1,161 4. NOTA - 5 Total Vote Count - 2,061 Returning Officer Pu Cheemala Siva Gopal Reddy chuan vote 1,161 hmutu, Mizo National Front (MNF) candidate Pu C. Lalsawmzuala chu Lawngtlai Chandmary bial MDC thar atan thlan tlin a ni tih puangin, thlan tlin a nihna certificate a hlan nghal a. Pu C. Lalsawmzuala hian amah hnaihtu zawk Pu F. Hrangtukhuma (ZPM) chu vote 285-in a hneh a ni. (Polling station tina vote tlak dan leh candidate-te vote hmuh dan kimchang chu pdf-in upload a ni.) 12-Lawngtlai Chandmary MDC By-Election 2024 Results_010108.pdf Attachment Loading attachment...",Dated: 1 st Jul 24 1:45 PM,https://dipr.mizoram.gov.in/post/lawngtlaiah-12-lawngtlai-chandmary-bial-mdc-by-election-2024-a-vote-tlate-tluang-takin-chhiar-zawh-a-ni |
MYC chairman leh Japan mithiam inkawm,"1014/2024-2025 Aizawl the 1st July, 2024: Vawiin khan International Development Center of Japan Inc. (IDCJ) hnuaia Economic Development Department Senior Researcher, Kenichiro Sugiya chu MYC office-ah lengin Chairman Malsawmzuala Ralte nen an inkawm. Sports lama thawhho theihna tur sawi dunin, IDCJ hian infiamna hmunhma buatsaih/infrastructure development lamah pawh tanpuina an ngaihtuah thei a, MYC chairman chuan hemi kawnga thil tul te a lo thlen a ni. MYC nen grassroot level badminton a thawhho theih dan tur ngaihtuah ni se, an ti bawk. Attachment Loading attachment...",Dated: 1 st Jul 24 1:03 PM,https://dipr.mizoram.gov.in/post/myc-chairman-leh-japan-mithiam-inkawm |
Criminal Law thar hmang tan dawn; Serchhipah Home Minister-in hun a hmanpui,"1013/2024-2025 Dated Serchhip, the 1st July, 2024: Dan bawhchhia te hremna dan thar pathum - Bharatiya Nyaya Sanhita (BNS), Bharatiya Nagarik Suraksha Sanhita (BNSS) leh Bharatiya Sakshya Adhiniyam (BSA) chu India ram pumah July 1, 2024 atang hian hman tan a lo ni dawn ta a. Serchhip District ah vawiin khan Home Minister Pu K.Sapdanga chuan heng dan thar hman tan hun puala function pawimawh tak, SP Conference Hall-a buatsaih chu khuallian niin a hmanpui a ni. Pu K.Sapdanga chuan India ramin criminal law hun rei tak a lo hman tawh - IPC, CrPC leh Indian Evidence Act te thlak tu tur dan thar pathum hman tan a lo ni dawn ta chu India ram khua leh tuite leh Mizoram tan sual dona kawngah kalphung thar leh bung thar pawimawh leh chhinchhiahtlak tak a ni, a ti. India Sawrkar pian hmaa British Sawrkarin dan an lo siam tawh, kum za chuanga upa dan hlui kan neih te thlakna tur dan thar a lo chhuak ta a; dan hluia a tha lai te paih chuang si loin tunlai khawvel thiamna technology hman theih turin siamrem a ni, a ti a. He dan thar hian mipui mimir te thlavang na takin a hauh a, police te tha a tichak a, police te hna nasa takin a tipung a, sual bul intan hmeh mih nan sual lakah nasa takin a thikthu a tichhia a, a then laiah a thil phal viau laiin a then laiah a khauh em em a, ram leh mipui tana dan tha tak a ni dawn, tiin Home Minister Pu K.Sapdanga chuan he dan thar pathumte chungchang hi a sawi a ni. Vawiin July ni 1 atang hian Indian Penal Code, 1860 chu Bharatiya Nyaya Sanhita, 2023 chuan a thlak ta a, Code of Criminal Procedure, 1973 chu Bharatiya Nagarik Suraksha Sanhita, 2023 chuan a thlak a, Indian Evidence Act, 1872 chu Bharatiya Sakshya Adhiniyam, 2023 hian a thlak ta bawk a ni. Heng dan thar pathum te hian dan hmanlai tawh thenkhat a paih a, a then a kaikawp a, hmanlaia hriat ngai loh sualna thar lo chhuak te hremna a dah belh a. Pawi khawihna area nilo khawi police station ah pawh FIR thehluh theihna (Zero FIR) te, online hmanga police hnena FIR thehluh te, sms leh thildang hmanga inkoh (summon) te, dan bawhchhiate hremna atan vantlang tana thil tha tih Community Service te leh thil dang thahnem tak heng dan tharah hian dah belh a ni. Dan thar chungchangah hian Serchhip SP Office huaihawtin training vawi sawm chuang neih a ni tawh a. Kohhranah leh tlawmngai pawl zingah awareness campaign neih niin neih zel tum a ni bawk. Serchhip SP Pu M.S.Dawngkima kaihhruai vawiin programme ah hian Serchhip Addl. SP Pu Saidingliana Sailo leh Asst.Public Prosecutor Pu Laithanpuia ten heng dan thar pathum chungchang sawi zauna hun an hmang a. Inspector Pu R.Lalbiakhlua’n lawmthu sawiin hun hnung a khar a ni. Attachment Loading attachment...",Dated: 1 st Jul 24 12:44 PM,https://dipr.mizoram.gov.in/post/criminal-law-thar-hmang-tan-dawn-serchhipah-home-minister-in-hun-a-hmanpui |
LUNGLEIAH STOP DIARRHOEA CAMPAIGN HAWNNA NEIH A NI,"1012/2024-2025 LUNGLEI; the 1 st , July, 2024: Vawiin chawhma khan Govt. Primary School-II, Chanmari ah Stop Diarrhoea Campaign hawnna hun hman a ni. He hun hi Pi Lalrintluangi, District Education Officer, Lunglei chuan kaihruaiin Pu Lalramliana Papuia, MLA, Lunglei South chuan khuallian niin a hmanpui. He hun ah hian Pu Lalramliana Papuia chuan Pa chak tak pawh nise a hriselna a enkawl that loh va kut te a silfai loh leh thil thianghlim lo a ei chuan kawthalovin a thi ve thei a ni a ti. Kawthalo kan vei loh nan kan in enkawl that a ngai a, khawvel pumpuia naupang kum nga chin hnuailam thihna thlentu pathum zinga pakhat a ni. Mizoram-ah pawh nitin mi 140 vel kawthalo vei an awm a chuvangin fimkhur a ngaih thu a sawi. Kan in, ek in te vawn fai a, tho bawm hnu te ei lo tur leh bawlhlawh bawm chhin nei hmang theuh turin a chah a ni. Health Department in July leh August, 2024 hi Stop Diarrhoea Campaign kalpui tur hi nuapang, nu leh paten zawm theuh turin a chah a. Faina leh thianghlimna hi kan ngai pawimawh tur a ni. He beihpui thlak hi kan chanvo a nitih hria a, zawm theuh turin a sawm bawk. India ram-ah pawh kumtin mi singnga vel kawthalo vang a thi an awm thu a sawi. He natna do tur hian naupang, zirtirtu leh nu leh pa ten khawtlang tana hlauhawm kan nunna suattu do tur a Stop Diarrhoea Campaign kalpui hi a lo hlawhtlin theih nan theipatawp a lo tawiawm a lo tanpui theuh turin a sawm a ni. Dr. Lalrinthangi, Dy. Chief Medical Officer, Lunglei pawh inthusawiin kum dangah chuan Intensified Diarrhoea Control Forthnight hman thin a ni a, kumin-ah chuan Stop Diarrhoea Campaign July leh August thla chhung hman tur a tih a ni. Hemi chhung hian awareness tam zawk pek tum a nih thu a sawi a. India ram ah kum 5 hnuailam thi zingah hian 5.8% hi kawthalo vang anih thu sawiin Mizoram ah pawh nitin kawthalo vei 140 an awm thu a sawi. Nikum khan Lunglei Disrict a naupang kum nga hnuailam te hnenah ORS 100% pek a ni a, kumin ah pawh 100% pek tum a nih thu a sawi. District Hospital, Sub-Divisional Hospital, UPHC, Sub Centre leh Anganwadi Centre ah te ORS-Zinc Corner dah vek a, Anganwadi Worker ten in tin-ah kal chilhin naupang kum nga (5) hnuailam chin te ORS bur hnih leh Zinc ni 14 chhung ei an sem ang a, kawthalo hlauhawmzia leh invendan chungchang zirtirna an pe ang. Kawthalo laka kan him theih nan faina leh thianghlimna ngai pawimawh theuh turin mitin te a sawm bawk a ni. Attachment Loading attachment...",Dated: 1 st Jul 24 12:07 PM,https://dipr.mizoram.gov.in/post/lungleiah-stop-diarrhoea-campaign-hawnna-neih-a-ni |
DM&R HRIATTIRNA,"1011/2024-2025 MIPUITE HNENA NGENNA India Meteorological Department, Regional Meteorological Centre, Guwahati leh Meteorological Centre, Aizawl-in thu a chhuah angin Assam leh a chhehvel-a fur ruah a thawh rualin Mizoram hmun ṭhenkhat, a bik takin Mamit, Kolasib, Lawngtlai leh Siaha District-ah te ruah nasa tak sur thei dinhmunah a ding mek a, Lunglei leh Hnahthial District-ah phei chuan ruah nasa lehzual a sur theih thu khawchin thlirlawktute chuan an sawi a ni. Tin, Mizoram hmun thenkhatah thlipui leh ruah thawk thei a nih bakah ṭek nasa tak tla thei a ni bawk. Hetiang a nih avang hian chhiatna laka kan him theih nan chhungtin te a theih ang anga fimkhur lehzual turin kan inngen nawn leh a ni. Chhiatna thleng emaw, harsatna thlen thulhah District tina District Emergency Operation Centre (DC Office) ṭheuhte englai pawha biak pawh theih reng an ni a, rang taka hriattir tura ngen kan ni.",Dated: 30 th Jun 24 9:48 PM,https://dipr.mizoram.gov.in/post/dmr-hriattirna |
Deputy Speaker in Sethawn leh Kawnpui inkar a national highway kawngpui siam mek a tlawh,"1010/2024-2025 Dated Kolasib the 29th June, 2024: Vawiin khan Assembly Dy Speaker Pu Lalfamkima chuan NH-54/6 huam chhunga RTP farm leh Sethawn inkar leh Kawnpui Quarry bula Kawng siam mek a tlawh a, Contractor chu chak zawka hna thawk turin a chah. Assembly Dy Speaker Pu Lalfamkima chuan, Mizoram sorkar in Inkalpawhna Kawngpui a ngaih pawimawh thu sawiin, Aizawl panna Kawngpui hun reitak chhung lirthei kal velah harsatna a awm chu pawi a tih thu a sawi a. Hna enkawltu NHIDCL leh an hnuaia Contractor te chu mipuite mamawhna hria a, hun tiam chhungin an hna thawk zo ngei turin a chah. National Highway 54/6 huam chhung, Kolasib leh Kawnpui inkara RTP farm leh Sethawn khaw inkar leh Kawnpui Quarry bula Kawng chhe zual zual lai; ruah a sur changa lirthei tànna thin chu NHIDCL hnuaiah Contractor Pu C. Lalhluna, Aizawl chuan a thawk mek a, a hna RTP farm leh Sethawn inkar leh Kawnpui Quarry bul, kawng chhe zual lai hi meter 200 ve ve Dry Lean Concrete (DLC) leh Pavement Quality Concrete (PQR) in an thawk mek. DLC hi Inches 6 a chhah niin, hemi chungah hian PQR (Inches 10 a chhah) in an chhung leh a, a zau zawng (width) hi meter 7 tur niin, a chanve (side lehlam) 3.5 meters chhun mek ani a, he hna hi thla thar July ni 12 ah zo hman tur in theih tawp chhuah mek ani. Hemi hnu ah side leh lam 3.5 meters hi thawh chhunzawm ani ang. Kawng chhia ah hian lirthei veivak a tangkhan loh nan leh hnathawh a buai loh nan chhun lam ah Contractor in traffic duty a ruahman a, zan lamah Kolasib Traffic Police leh Kawnpui Police an in duty chhawk anga, Thingdawl YMA in an puibawm thin ang. Dy Speaker hi NHIDCL hotute; PWD SDO Er. Lianhmingthanga; Kolasib District MJA hruaitute leh Contractor aiawh ten an tawiawm. Attachment Loading attachment...",Dated: 29 th Jun 24 6:20 PM,https://dipr.mizoram.gov.in/post/deputy-speaker-in-sethawn-leh-kawnpui-inkar-a-national-highway-kawngpui-siam-mek-a-tlawh |
NEW CRIMINAL LAWS CHUNGCHANG INZIRTIRNA PROGRAMME KHAR A NI,"1009/2024-2025 Aizawl the 29th June, 2024: Ni 24 atanga 29, June, 2024 chhunga ATI, Mizoram a neih Orientation Programme for New Criminal Laws chu vawiin ni 29 June, 2024 khan Closing Function hman a ni. Orientation Programme hi Judicial Academy, Assam; Gauhati High Court leh Law & Judicial Department, Govt. of Mizoram te buatsaih niin Mizoram Judicial Service Officers leh Public Prosecutors te tana buatsaih a ni. An vaiin Judicial Officer 48 leh Public Prosecutors 50 an tel a ni. Closing Function ah hian Justice (Retd) Mir Alfaz Ali, Director, Judicial Academy, Assam & NEJOTI chuan valedictory speech pe in, Dan ṭha tak awm mahse a kengkawhtute kutah thui takin a innghat a, harsatna leh daltu karah pawh theitawp chhuah a dan kenkawh tumna rilru pu turin training a kal te a chah a ni. Dr. Renu Sharma, Chief Secretary pawhin thu a sawi a. Mizoram a dan tharte hman a nih theihna tura hmalakna hrang hrang awm tawhte a tarlang a, sawrkar in Notification ṭul ang te a chhuah tawh thute, Steering Committe din a nih thu te leh Action Plan siam anih thu a tarlangin, Dan thar tluang taka Mizoram chhunga hman a nih theih nan theihtawp chhuah turin training a kal te a chah bawk a ni. Pu Thanglianmang Guite, Registrar, Gauhati High Court (Aizawl Bench) in Orientation Programme Closing Function hi rawn telpuiiin Vote of Thanks sawina hun a hmang a ni. Orientation Programme ah hian ni 1 July, 2024 atanga hman tur Bharatiya Nyaya Sanhita, 2023; Bharatiya Nagarik Suraksha Sanhita, 2023; Bharatiya Sakshya Adhiniyam, 2023 chungchang zirho a ni. Heng dan thar pathum te hian dan hmanlai mek Indian Penal Code, 1860; CrPC, 1973 leh Indian Evidence Act, 1872-te a thlak dawn a ni.",Dated: 29 th Jun 24 6:01 PM,https://dipr.mizoram.gov.in/post/new-criminal-laws-chungchang-inzirtirna-programme-khar-a-ni |
Aijal Club buatsaihin Remna Thuthlung Ziah lawmna program hmang,"1008/2024-2025 Aizawl, 28th June 2024: Aijal Club chuan vawiin tlai khan RB McCabe Hall, Aijal Club-ah Remna Thuthlung Ziah; (Signing of Mizoram Peace Accord) hriatrengna hun leh lawmna programme an buatsaih a. Governor Dr Hari Babu Kambhampati chuan Khuallian niin he hun hi a hmanpui a, thuchah a sawi nghal bawk. Mizoram Peace Accord, 1986 hi India sawrkar leh Mizo National Front (MNF)-te kara Inremna Thuthlung, Mizorama helna, Kum 1966 atanga intan tihtawpna a ni a. He Document hming hi Mizoram Accord, 1986: Memorandum of Settlement tih niin June 30 khan Pu Laldenga, MNF President, Pu RD Pradhan, Union Home Secretary leh Pu Lalkhama, Chief Secretary, Government of Mizoram ten hming an ziah hnan a ni. Remna Thuthlung Ziah lawmna pual program-ah hian Governor Dr Hari Babu Kambhampati chuan state puma mipui zawng zawngte duhsakna chibai a buk a. Governor chuan he ni pawimawh tak hian Remna leh muanna, inpumkhatna leh hmasawnna kawnga ke pen kan duhna a ti chiang tih a sawi a. Remna Thuthlung Ziah Ni hi kan ram ropui tak chanchin ziahnaah hmun pawimawh a chang reng tawh a ni a ti. R emna a awm theihna tur te leh Mizoram tana hmalam hun êng zawk siam tura remna kawnga thawktu zawng zawngte chungah Governor chuan lawmthu a sawi a. Mizoram Peace Accord chu kan State tana beiseina eng leh midangte tan pawh, khawnvar anga chiang taka hmuh theih beiseina eng leh entawn tur, Remna Thuthlung hlawhtling tluantling awm tlem te zing a mi a ni a ti. Governor chuan Remna Thuthlung Ziah a nih theihna atana theihtawp chhuahtu te - Pu Laldenga, Mizo National Front (MNF) Founder President, Mizote tana hruaitu nih tling, Pu Lal Thanhawla, Chief Minister, Remna a awm theihna atana a lalthutthleng thawhsan tu leh Pu Lalduhoma, Chief Minister ni lai, khatih hun laia MNF leh India Sawrkar inkara palai hna pawimawh thawktu te an ngaihsan awm tih a sawi a. Pu Zoramthanga, Pu Ch. Chhunga leh Brig. T. Sailo, Mizoram Chief Minister lo ni tawhte pawhin he Remna leh muanna hlu tak a lo awm theih nan an thawh hlawk hle bawk tih a sawi a ni. Full Speech of Governor: https://dipr.mizoram.gov.in/post/speech-of-dr-hari-babu-kambhampati-honble-governor-of-mizoram-on-the-occasion-of-celebration-of-signing-of-mizoram-peace-accord-at-aijal-club-aizawl-on-28th-june-2024 He hunah hian Chief Minister Pu Lalduhoma pawhin Remna leh Muanna a lo awm theihna atana theihtawp lo chhuah tute inpekna chu a ropui a tih thu a sawi a. Mipuite tawngtaina Pathianin a chhang a, remna kan neih theih bakah he remna hi a tluantlinga kan vannei hle a ni, a ti. Kan hun tawn atang khan kan inzir fin a pawimawh a ni a tih a sawi a. Tunah chuan remna leh muanna duhtu kan nih angin India khua leh tui rinawm tak nih kan tum a pawimawh a. India ram hi khawvelah Minority te tana zawl dawh ber leh minority te ngaihven ber ram a ni a kan vannei tih a sawi. Chief Minister chuan Remna leh Muanna chuan rah tha a chhuah thin a; hmasawnna leh changkanna te pawh nei tur chuan remna leh muanna hi nghet taka kan vawn tlat a ngai a ni a ti. He lawmna programme hi Dr Renu Sharma, Chief Secretary leh President, The Aijal Club-in inlawmna thu sawi hmasa in tan a ni a. A tir lamah Mizoram Circa 1960 to 1990 tih video thlirho a ni. Hemi hnu hian Governor Dr Hari Babu Kambhampati chuan Pu Laldenga (L), Mizoram Chief Minister hlui, Pu Lalkhama, IAS (Rtd), Signatory of Mizoram Peace Accord, Pu Lal Thanhawla, Mizoram Chief Minister hlui, Pi Rothangi, Pu CH Chhunga (L), Mizoram Chief Minister hlui, Pu Brig. T. Sailo (L) Chief Minister hlui, Pu Zoramthanga, Chief Minister hlui leh Pu Lalduhoma, Chief Minister te hnenah chawimawina thilpek a hlan a. Program hi Pu Rin Sanga, Vice President, Aijal Club-in lawmthu sawiin a khar thung. Attachment Loading attachment...",Dated: 28 th Jun 24 6:44 PM,https://dipr.mizoram.gov.in/post/aijal-club-buatsaihin-remna-thuthlung-ziah-lawmna-program-hmang |
MADC hnuaia 07- Chakhei MDC Constituency By- Election- ah tluang takin Vote thlak zawh a ni,"1007/2024-2025 Dated Siaha, 28th June, 2024 : Mara Autonomous District Council (MADC) hnuaia 07- Chakhei biala Member of District Council (MDC) seat ruak hnawh khah nana by-election buatsaihah vawin khan tluang takin vote thlak zawh a ni. Pu K. Hrahmo, 07- Chakhei bialtu MDC ni thin chuan Mizoram MLA Inthlanpui, 2023-ah 40-Palak (ST) Assembly Constituency aṭanga thlan tlin a nih avangin 07- Chakhei MDC seat hi a chhuahsan a, he seat ruak hnawh khah nan hian by-election hi buatsaih a ni . 07- Chakhei MDC bial chhunga polling station pali - Chheihlu, Chakhei, Chakheitlah leh Siasi ah te by-election vote thlak hi kalpui a ni a. Inthlan chuhtu candidate mi pathum- Albert TT. Sachu (BJP), T.Essa (ZPM) leh K.C Ngobei ( MNF) te an awm a ni. 07- Chakhei bial MDC by-election-ah hian Electronic Voting Machine (EVM) hmangin zing dar 7-ah vote thlak ṭan ni niin, tlai dar 5 thlengin vote thlak hun hawn a ni a. Vote awm zawng zawng hi 1875 (mipa- 916 leh hmeichhia -959) niin vote 1592 (mipa 783 leh hmeichhia 809) a tla in, vote tla hi za zelah 84.91 a ni. 07 - Chakhei bial MDC by-election-a vote tlate hi July ni 2, 2024 (Thawhlehni) chawhma dar 10-ah chhiar a ni ang. Vote tlak dan kimchang hi hnuaia link ah en theih a ni Turnout.pdf Attachment Loading attachment...",Dated: 28 th Jun 24 5:33 PM,https://dipr.mizoram.gov.in/post/madc-hnuaia-07-chakhei-mdc-constituency-by-election-ah-tluang-takin-vote-thlak-zawh-a-ni |
"SCHOOL EDUCATION MINISTER-IN PAWL 11 PHYSICS, CHEMISTRY, BIOLOGY LEH MATHEMATICS ZIRLAIBU MIZO TAWNGA BUATSAIH A TLANGZARH","1006/2024-2025 Aizawl, the 28th June, 2024: Mizoram Board of School Education (MBSE) buatsaih Pawl 11 Zirlaibu 4, Physics, Chemistry, Biology leh Mathematics, Mizo tawnga ziak chu vawiin chawhnu dar 2:00 khan School Education Minister Dr. Vanlalthlana'n Directorate of School Education Conference Hall, Treasury Square-ah a tlangzarh. Khuallian School Education Minister Dr. Vanlalthlana chuan pawl 11 zirlaite tana mahni tawng ngeia Science leh Mathematics subject zir theihna zirlaibu tha tak khawrpuma tlangzarh a ni ta chu lawmawm tiin, a puitlin theih nana ngaihtuahna sengtute fakawm a tih thu a sawi a. India rama bilingual textbook hmang hmasa ber State kan ni thei chu chhuanawm a tih thu sawiin, hemi kawnga School Education Minister hmasa hmalakna fakawm a tih thu a sawi a. NEP 2020 inkaihhruaina duante chu a theihna apiangah a tam thei ang ber kalpui tum a ni tih sawiin, sawkarin thawhhona (convergence) a ngaihpawimawh avangin zirna lam buaipuitute inkarah inpawhtlang taka thawhhona chhawmnun zel a tul dawn a, hemi atan hian tawnhriat ngah zawk zirtirtu leh education department hotute in pawimawh hle dawn a ni, a ti bawk. School Education Minister chuan tawng pahnih, mahni tawng leh English hmanga zirna kalpui thin te'n thiamna tak tak neiin thil tih an awlsam phah thu sawiin, tuna bilingual textbooks kalpui hian nakin lawkah rah tha a chhuah ngei ka beisei a ni, a ti a. Khawvel ram dangte ruala zirna kawnga hmasawnna hmuh a ni chu lawmawm a tih thu sawiin, kalkhawmte chu hmasawn ve zel tura danglam ngam tur leh infinchhuah a tul huna inthlahrung hauh lo turin a sawm a. Thangtharte tana rohlu tak tur pawl 11 Science leh Mathematics zirlaibu Mizo tawnga buatsaih chuan zirna kawnga bung thar kaina piah lamah hmasawnna a thlen ngei a beisei thu a sawi bawk. He hun hi MBSE Chairman Pu JH Zoremthanga chuan kaihruaiin kalkhawmte lawmna thu a sawi a. MBSE Secretary Pi Sarah Lalengzami Pachuau hnen atangin report ngaihthlak a ni a. Lehkhabu buatsaih kawnga tha thawktute hnenah chawimawina thilpek hlan a ni a. Lehkhabu tlangzarh takte tobul, buatsaih dan leh nihphungte sawizauna hun Dr. Jonathan Lalrinmawia, Academic Officer, MBSE in a nei a. Pu R. Lalthlamuana, Deputy Secretary, MBSE in lawmthu sawiin hun hman a khar a ni. National Education Policy (NEP) 2020 in tawng chi hniha zirna kalpui, a bik takin Mathematics leh Science subject-ahte a ngaihpawimawh em avangin MBSE chuan tawng chi hnih (Mizo leh English version) zirlaibu 'bilingual textbooks' siam turin kum 2022 atangin hma a la tan a. Academic session 2023-2024 ah khan Mizoram pumah Science leh Mathematics bikah pawl 9 leh pawl 10-ahte bilingual version textbooks hman tan a ni a, MBSE hnuaia zirlaite chu India rama bilingual textbooks hmang hmasa ber an ni. Tunah hian pawl 12 Science leh Mathematics subject-te Mizo tawnga buatsaih turin buaipui mek a ni bawk. Tuna hman mek Science leh Mathematics zirlaibu High School bik tana siam bilingual textbooks-ah hian MBSE chu copyright holder a ni a, English leh Mizo version-te chu lehkhabu pakhata dah kawp a ni a. Higher Secondary School tana siam bilingual textbooks, vawiina tlangzarh takte hi a nih ang anga lehlin ni lovin MBSE syllabus mila ziah a ni a, hemi atan hian NCERT leh publication dangte rawn an ni a. Zirlaibu ziaktute'n syllabus milin an irawm chhuakin mizo tawnga a fiah theih dan tur berin an ziak a. Chapter tin hmaah zirlaiin a tum learning outcome dah niin, zirlai khaikhawmna dah a ni bawk a. Zirlaibu hi a theih chin chinah sawrzim a ni a, Mizo tawnga dah remchang mai lote chu a nih ang anga dah niin zirlaibu tawpah a sawifiahna dah a ni thung. Zirlaibu ziak tur hian mithiam bik College leh Higher Secondary School-a thawkte thlan chhuah niin, progress report worshop tum 16 lai buatsaih a ni a. A puitlin theih nan Subject Coordinators, Writers, Peer Reviewers leh Proof Readers te'n thahnemngai takin an thawk a. Zirlaibute hi Mizoram chhungah print chhuah niin, ISBN a awm vek a. Physics hi phek 384 a chhah niin Rs 300/- man a ni a. Biology hi phek 406 a chhah Rs 250/- man a ni a, Chemistry hi phek 517 a chhah Rs 300/- man niin, Mathematics hi phek 205 a chhah Rs 250/- man a ni. First edition-ah hian Physics, Biology leh Chemistry-te hi copy 1000 theuh chhut chhuah niin, Mathematics hi copy 500 chhut chhuah a ni a. Heng lehkhabute hi MBSE textbook dealer-te hnenah ngaihven theih a ni. Attachment Loading attachment...",Dated: 28 th Jun 24 5:21 PM,https://dipr.mizoram.gov.in/post/school-education-minister-in-pawl-11-physics-chemistry-biology-leh-mathematics-zirlaibu-mizo-tawnga-buatsaih-a-tlangzarh |
Subsets and Splits